
OBITELJ 


Obitelj je živa, moćna stanica, koja 
stvara, hrani i podržava život. Ona je 
jaki dinamo-stroj, koji razvija potrebnu 
snagu, da čuva narode od propasti. Samo 
obitelj može već od djetinjstva usaditi 
u ljudima osjećaje poštenja, čovječnosti i 
bratstva. Ona je mala kovačnica, iz koje 
izlaze veliki ljudi skovani da se dignu i 
da se bore protiv svih životnih teškoća. 
Kovačnica, iz koje izlaze hrabri vojnici i 
neumorni radnici. 

Obitelj je velika snaga za čovječanstvo, 
i tko uništava obitelj, uništava i tu snagu. 

Obitelj je sveta vatra, koja hrani osje¬ 
ćaje, ohrabruje i potiče. 

U obiteljskom krugu upoznali smo prve 
velike radosti, sanjali svoje prve snove, 
proživljavali svoje velike nade i iskusili 
velika uzbudjenja, koja će ostati zauvijek 
u našem srcu i pratiti nas za života kao 

slatke uspomene, koje će nam možda vise 
puta dati snage, da se hrabro odupremo 
životnim teškoćama. 

Koliko je ljudi, zahvaćenih vrtlogom 
života, u ćasu, kada su vidjeli da se nad 
njihovim glavama skuplja mračna oluja, 
sama pomisao na daleku obitelj održala, 
da ih bujica ne ponese. 

Baš se u obiteljskom životu potpuno 
otkriva duša svake osobe, njezin odgoj i 
takt. 

Svi bi naši osjećaji i najnježnije brige 
morale biti upućene obitelji. Svi bi naši 
obziri morali biti upravljeni prema rodi¬ 
teljima, koji su nas odgojili uz velike 
žrtve, koje se ipak gotovo nikada ni ne 
spominju. Roditelji su jedini naši pravi 
prijatelji, koji se hirovito ne mijenjaju, 
jedini, koji u slučajevima bola i nemira 
ostaju uz nas, trpe s nama, te nastoje 
odmah da izvrše i ono, što nadmašuje nji¬ 
hove snage, samo da olakšaju naše muke 
i rastjeraju oblak, koji zamračuje naše 
čelo. Zato moramo iskazati najsvetije po¬ 
štovanje svojim roditeljima i učiniti sve, 
da im pružimo mirniji i lakši život, ne 
otežavajući im brige novim neugodnostima 

s naše strane. Budimo privržena, uljudna 
i uslužna djeca a svojim dobrim ponaša¬ 
njem osmijeh njihova života. Samo jednu 
majku i jednoga oca imamo u životu. 

Kada ih više ne budemo imali, tada 
ćemo upoznati njihovu veliku vrijednost, 
ali će tada naša žalost biti prekasna. U sre¬ 
ću jmo sada, dok nam je moguće, njihov 
život! 

Čudnovato je kad opažamo da neki 
ljudi, vrlo korektni izvan kuće, postaju 
zajedljivi, neodgojeni i dosadni kod kuće, 
dakle bas tamo, gdje bi najprije trebali 
pokazati sve svoje vrline i najveći stepen 
odgoja. 

Zajednički život u obitelji dovodi do 
familijarnosti, što već sama riječ kaže, a 
koja je sama po sebi nešto divna. U obi¬ 
telji caruje velika povjerljivost, koja nas 
potiče, da sve ispričamo nepristranom slo¬ 
bodom, a zatim opće medjusobno slaganje. 

Nažalost to lako dovodi do zloupo¬ 
trebe tako da lako upadamo u postupke 
i riječi, koje su tako daleko od dobrog 
odgoja i pristojnosti kao nebo od zemlje. 

Za dobar obiteljski život potrebno je 
uzajamno poštovanje, dobar odgoj, koji 



nas uči da ne činimo drugima ono, što ne 
želimo da drugi nama učini, potreban je 
pristojan postupak, po kojem postajemo 
svi prijatelji, te napokon strpljivost prema 
medjusobnim griješkama, bez kojih ne 
može nitko biti. To su u kratko tajne do¬ 
broga životnog odnosa prema članovima 
naše obitelji kao i prema svima drugima. 

Uljudnost, profinjenost u postupcima i 
radost stvaraju lijep obiteljski život. 

Ženama je od prijeke potrebe dobra 
doza strpljivosti, razumne pokornosti i 
kreposti. Ta su svojstva potrebna da po¬ 
mognemo kao i da zastremo plaštem za¬ 
boravi tolike crne oblake, koji će se vre¬ 
menom sakupiti na obiteljskom obzorju, a 
kojima nažalost ne možemo izbjeći, jer se 
pojavljuju uvijek nenadano, ruše i pale 
poput munje. 

Roditelji trebaju biti svojoj djeci pravi 
prijatelji. U naše je vrijeme nestalo one 
glupe etikete, koja je držala ogradu medju 
djecom i roditeljima, koja je udaljivala 
mjesto da ih približava. Mjesto toga na¬ 
stupila je iskrena privrženost, stanovita 
povjerljivost, koja omogućava dobar sa¬ 
vjet u zgodnom času. Roditelji i djeca su 


kao pravi prijatelji, vezani krvnim ve¬ 
zama, koje od njihove medjusobne ljubavi 
stvaraju krasan i savršen cvijet. 

Naši roditelji, — za razliku od neka¬ 
dašnjih, koji su, čim bi vjenčali sina ili 
kćerku, prestali da se za njih brinu — po¬ 
mažu djecu i kada napuštaju roditeljski 
dom, da sebi stvore novi, jer kao mladi 
ljudi nemaju još iskustva ni sredstava da 
budu sami sebi dovoljni. Roditelji omo¬ 
gućuju na taj način, da se slatki san pre¬ 
tvori u živu stvarnost. 

Može se biti zapravo neučtiv i nepri¬ 
stupačan prema znancima, koji nas opće¬ 
nito napuštaju u času potrebe; ali se mora 
biti voljen od obiteljskih članova i uživati 
medju domaćim zidovima mir i vedrinu; 
to je neuporediv dar, koji liječi dušu i 
uljepšava život. 

Muž treba da se ponaša prema ženi sa 
poštovanjem i da joj uvijek iskazuje u 
kući i izvan kuće svoju osobitu pažnju. 

Ne rade dobro neki muškarci, koji zato 
što su oženjeni misle, da ne trebaju pri- 
mjeniti prema svojoj ženi ona pravila 
dobrog vladanja, kojima se služe u od¬ 
nosu prema drugim ženama. Naprotiv 



lena treba da bude muzu najveća dama, 
koju mora sa svoje strane okruživati naj¬ 
većim poštovanjem i koja treba da uživa 
prednost pred svima drugim ženama. 

Na ulici odličan i dobro odgojen muž 
mora svoju ženu pustiti na pločniku na 
stranu prema kućnom zidu. 

Ulazeći u javne lokale, kazalište, ka¬ 
vanu, ili kino muz ce uvijek ući prvi, 
otvoriti ženi vrata i ukloniti se, da je pro¬ 
pusti pred sebe, a zatim odmah krenuti 
za njom. Isto tako ce je pustiti, kad ulazi 
u salone i na sastanke. U slučaju da se 
ima susresti sa svojom ženom u kakvom- 
salonu ili na kakvom primanju, muž, koji 
je pravi kavalir, pozdravit će najprije do¬ 
maćicu, a odmah zatim svoju ženu, ga¬ 
lantno će joj poljubiti ruku, i otplesati 
s njom ples koji dolazi odmah nakon 
prvog plesa sa domaćicom. Ukratko, su¬ 
pruga je na prvom mjestu prije svih dru¬ 
gih žena i to s potpunim pravom. 2.ar nije 
ona gospodarica kuće? 

Isti propisi vrijede za odnose braće 
prema sestrama. 

Sestre će se medjusobno dvostruko bolje 
slagati, ako se uz privrženost i povjerlji¬ 

vost uzajamno poštuju. Dobar će im odgoj 
u tom slučaju reći, da sve prednosti pri¬ 
padaju starijim sestrama. 

Uvijek su dječaci i djevojke bili dužni 
da prvi pozdravljaju sve osobe starije od 
sebe. Osobito roditelje, djedove, rod jake 
itd. Danas je pravilima za muskarčiće do¬ 
dan još jedan novi propis, koji se sve više 
širi. To je običaj, koji navikava dječaka 
na poštovanje i lijepo vladanje prema go- 
spodjama. Ti mladi prijatelji će pružiti 
ruku i pozdraviti, ali u svojoj pristojnosti 
ne će pretjeravati tako daleko, da bi po¬ 
ljubili ruku gospodjicama, a jos manje 
djevojčicama, koje bi se zbog toga uzoho¬ 
lile. jednostavnost je kod djece najljepša 
stvar, po njoj nam i postaju tako mila. 

Dobar odgoj, koji obuhvaća i medju¬ 
sobno poštovanje, dragocjeni je uvjet za 
savršeni zajednički život. Dobar nas od¬ 
goj čini ljudima, ugladjuje, po njemu po¬ 
stajemo poslušni, prožeti pažljivošću i me- 
djusobnom brigom, čime se podržava ra¬ 
vnoteža, dok se ljubavlju, koja veze jedne 
uz druge, stvaraju solidni temelji obitelj¬ 
skog mira. 



POZDRAV 


Pozdrav je priznanje, dokaz zanimanja 
za nekoga, mali čin ugladjenosti i uljud¬ 
nosti. 

Bolje je pozdravljati previše nego pre¬ 
malo. Pozdravimo uvijek uslužno i uz¬ 
vraćajmo odmah na pozdrav i u slučaju, 
kad su nas pozdravili zabunom. Odgovo¬ 
rimo odmah bez oklijevanja i na pozdrav 
one osobe, koju iz ličnih razloga ne bismo 
željeli pozdraviti. 

Kad susretnemo na primjer istu osobu 
u kratkom vremenskom razmaku vise 
puta, razumije se, da je dovoljno pozdra¬ 
viti je prvi put. Ako nam se desi, a to se 
svakome dešava, da susretnemo znance u 
društvu osoba, koje bi zapravo željele, da 
ih nijesmo vidjeli, potrebno je upotrijebiti 
vrlo diplomatsku taktiku: držimo se je¬ 
dnostavno kao da ih ne poznajemo i pro- 
djimo pokraj njih najvećim nemarom i 

nehajem, kao da m to neke nepoznate 
osobe. 

Ako se nalazimo u društvu gospode, a 
njih netko pozdravi, dama ne treba od- 
zdraviti. Ali ako je pozdrav lično njoj 
namijenjen tada će gospoda odzdraviti 

skupa s njom. 

Dama će uvijek prva pružiti ruku. 
Znak je elegancije skinuti prije toga ruka¬ 
vice, osobito kada moramo pozdraviti od¬ 
lične osobe. Taj mali čin, osobito ako je 
izvršen Ijupkošću, znak je profinjenog 
odgoja. v 

Stisak ruke izvršit ćemo energično, ali 
na lijep način i odlično. Nikako nije po¬ 
trebno nakloniti se niti pretjeravati u tra¬ 
janju pozdrava, osobito ako pri tome nije 

srce nazočno. 

Svakoj se gospodji i gospodjici cesto 
dešava da susretne kakvog znanca koji se 
nalazi na višem stepenu društvenog polo¬ 
žaja, kojem je imala čast da bude jednom 
predstavljena. U tom slučaju dovoljno je 
lagano ali Uvijek dražesno, kimnuti gla¬ 
vom izbjegavajući svaku plahost kao i na- 
klanjanje, koje se približava laskanju. 

U protivnom slučaju, to jest, kada je 
pozdrav isto tako namijenjen gospodji ili 
gospodjici od kakve osobe, koja pripada 
nižem društvenom staležu, odzdravit će 
uvijek s poštovanjem i uljudno, tako da 
bude očito da smo jednako uljudne i pre¬ 
ma nižima, čime stičemo i njihove sim¬ 
patije. 

Ulica napokon ne smije nikada biti 
ogledalo našega privatnog života. Pružati 
kakav prizor naših prilika javnosti, koja 
je uvijek u lovu za novostima, ne znači 
nikako štititi na najbolji način svoj ugled, 
a niti pametno postupati. 

Javnost na ulici voli kritizirati i opće¬ 
nito je vrlo stroga u svojem sudu. Rješa¬ 
vajmo privatna pitanja medju četiri kuć¬ 
na zida jer će ovi barem znati da šute. 

Isto tako ne ćemo koju mu drago osobu 
promatrati, jer je nečim svratila našu po¬ 
zornost, a još manje ćemo se za njom okre¬ 
nuti, niti glasno izreći svoj sud o njoj, bio 
on povoljan ili nepovoljan. 

Kad nas spazi znanac, koji se nalazi na 
protivnoj strani ulice, dovoljno je, da u 
ime pozdrava kimnemo glavom, dok u 
slučaju veće intimnosti možemo pozdra¬ 

viti i kretnjom ruke, ali nikada ga ne smi¬ 
jemo nazvati po imenu. 

Ako netko sjedi u automobilu i želi go¬ 
voriti sa znancem, kojeg je spazio na ulici, 
promolit će glavu iz auta, dok onaj, koji 
stoji na ulici, ne smije nikada uvući glavu 
kroz prozorčić, jer to ne bi bio baš estetski 
prizor. U gradu ili na vrlo prometnoj cesti 
gdje ima mnogo ljudi bit će njihov raz¬ 
govor vrlo kratak, dok su naravno na 
otvorenim cestama slobodniji. 

Dobro je da se ne zaboravi da nadu- 
veni postupak ili držanje, kao i prezir 
prema bijednicima označuje tvrdokornost, 
vrijednu osude. Ako neki stari prosjak ili 
bijednik, koji je po prirodi nesretnik, pruži 
ruku moleći milostinju od prolaznika ne 
smijemo proći, a da ne odgovorimo barem 
čedno na bijednikov poziv, pogotovo ne 
smijemo ismijavati tu bijedu. 

Nemamo nakanu da predugo zastra¬ 
nimo ponavljajući obične i neophodno po¬ 
trebne dužnosti, koje gospodjica ne može 
propustiti prema jednoj gospodji ili sta¬ 
rijoj osobi, jer ne sumnjamo u to da svaka 
djevojka poznaje barem ta temeljna pra¬ 
vila ponašanja, te da prema tome znade 

da mora prva pozdraviti, kao i da na 
ulici ne smije prva zaustaviti jednu go- 
spodju, osim ako je ona u tome ne pre- 
tekne. Uvijek će joj ponuditi desnu stranu 
i napokon ne će zaboraviti da bude toliko 
uljudna p a joj ponudi da će ona nositi 
kakav omot u slučaju, da joj je na smetnju 

T. da W je te)ko - Tada će gospodja odlu¬ 
čiti, ^da li j e uputno prihvatiti toliku 
usluznost. 

Isto tako smatramo da je nepotrebno da 
upozorimo naše čitateljice, kako će se 
ponašati prema starcima, jer je svima po¬ 
znato, da prema njima dugujemo najveće 
poštovanje već zbog njihove dobi, kao i 
da im treba pomoći a po potrebi i ponu¬ 
diti im ruku kao oslonac. Svratit ćemo 
naprotiv pažnju na stanovite susretaje po 
živim gradskim ulicama, na kojima je 
promet oteščan. Često se naime dogadja, 
da se prijateljice, prijatelji i rodjaci su¬ 
sretnu na ulici baš na točci, gdje je naj- 
veci promet. Slijedi rukovanje, smijanje, 
zagrljaji i pričanje na veliko . . 

Ne mare više za radoznale prolaznike, 
koji prisluškuju smijući se kadikad besko¬ 
risnim brbljarijama, ne obaziru se na 

udarce laktovima prolaznika, ni na pri¬ 
mjedbe užurbanih, kao ni na značajne 
poglede prometnog redara. 

Zar ne bi bilo zgodnije, da se izbjegne 
sve to i da se udalje na koje prikladnije 
mjesto. Prepuštamo sud našim Ijubeznim 
čitateljicama, za koje znamo da su tako 
razumne i uvjerene smo, da će potpuno 
odobriti naše stanovište. 

Još ćemo nešto reći o korektnosti, koje 
se moramo držati na ulici s obzirom na 
naše bližnje. Dogadja se katkada, osobito 
u gradovima, da nam pristupe nepoznate 
osobe. Lako ćemo pogoditi što žele: malu 
uslugu, neku obavijest ili će pak netko 
upitati za koju ulicu ili se ne će sjetiti, ko¬ 
jom bi ulicom krenuo da stigne do glavne 
pošte, dok će netko opet željeti, da pohodi 
koji muzej itd. itd. Ako možemo biti pri 
ruci, pošto živimo u tom gradu, nije li¬ 
jepo, kao što neki ljudi obično rade, iz¬ 
maknuti, hineći da smo takodjer stranci, 
ili, što je još gore, da se izgubimo u mno¬ 
štvu, kao da se nitko na nas nije ni obra¬ 
tio; mi ćemo im naprotiv točno pokazati, 
kojim putem treba krenuti, ili još bolje, 
ako imamo vremena, ponudit ćemo se za 

vodiča, barem kratki komad puta. U slu¬ 
čaju, da zaista nijesmo kadri da pružimo 
zatražene obavijesti, nastojat ćemo, da se 
na lijepi način opravdamo i da izvučemo 
neznanca iz neprilike, obratit ćemo se 
sami na kakvog redara ili dućan, gdje će 
moći dobiti zatražene upute. 

U POZN AVAN J E 


Korisno je da upoznam malo svoje 
čitateljice sa propisima o predstavljanju. 
Ne dogadja nam se rijetko da budemo ne¬ 
potpuno ili nezgodno predstavljeni i da 
smo prisiljeni sačuvati neugodnu suzdrž- 
Ijivost zbog propusta kakvog gosta, pri¬ 
jateljice ili bilo koga. 

Tako ulazi na primjer u naše društvo 
neki neznanac i nitko se ne brine, da nam 
ga predstavi — možda su zaboravili na 
našu nazočnost, možda smatraju, da je 
nepotrebno ili nezgodno naše upoznavanje 
i tako dalje, i tako dalje. 

Koliko bismo god željeli prijeći preko 
toga i ne smatrati to za uvredu, već obi¬ 
čnu zaboravljivost, ostat će u nama ipak 
u ovim slučajevima neki neugodni osjećaj, 
pa ćemo s pravom optužiti osobu sklonu 
takvoj zaboravljivosti, da nema ni naj¬ 
manje takta. 

To možemo popraviti na taj način, ako 
uvidimo da je najzgodnije da se same 
predstavimo spontanom prirodnošću. Izu- 
stit ćemo svoje ime ne navodeći pri tome 
nikakvu svoju čast te popratiti laganim 
naklonom glave i stiskom ruke, dok će 
neznanac učiniti to isto. 

Kako nema predstavljanja bez stiska 
ruke, to nam nije moguće mimoići tu va¬ 
žnu činjenicu. Potrebno je sjetiti se, da 
stisak ruke može vrlo dobro otkriti nas 
značaj. Da bismo dakle izbjegli predrasudi, 
bit će uvijek dobro pružiti ruku iskrenom 
i lojalnom gestom bez ikakvih pretjeri¬ 
vanja, jer je neispravno prejako stisnuti 
ruku ili je pak predugo zadržati; isto tako 
je neispravno i odmah povući ruku kao 
da smo se jedva udostojili da je pružimo. 

Nekad se smatralo velikim propustom 
pružiti ruku u rukavici, dok danas u tom 
pogledu nema tako strogih propisa, kada 
se radi o rukavici kakvu nosimo uz gra- 
djansko odijelo; za sportske rukavice vri¬ 
jedi još uvijek staro pravilo. 

Jasno je naime, da rukavica, kojom 
smo držali automobilski volan ili uzde nije 
više sasvim čista, pa je zbog toga prirodno 

da moramo izbjegavati da pružimo ruku 
u takvoj rukavici. Podsjetit ćemo još go- 
spodje i gospodjice, da je njihova zadaća, 
da same odrede koliko će potrajati stisak 
ruke kod rukovanja s muškarcem. 

Vraćamo se ponovno na predstavljanje 
u pravom smislu riječi. 

Uvijek predstavljamo nižu osobu višoj, 
mladju starijoj, muškarca ženi, a nikada 
ženu muškarcu. 

Kad se radi o dvjema osobama skoro 
istoga društvenog položaja, iste dobi i 
istog spola tako, da smo u nedoumici, od 
koga bismo počeli, a da izbjegnemo uvre¬ 
du, bit će dobro da izustimo brzo oba 
imena pruživši istodobno u znak predsta¬ 
vljanja jednu ruku prema jednoj, a drugu 
prema drugoj osobi. Osim toga ćemo pa¬ 
ziti, da ne zaboravimo spomenuti i njihovu 
čast odnosno zasluge ili plemstvo. 

U salonu ima dužnost predstavljanja 
kućedomaćica. Već smo govorili o načinu, 
kako se vrše takva predstavljanja. Ipak 
je potrebno da se još malo pozabavimo 
baš takvim predstavljanjima u stanu. 

Kada se u jednom salonu ili sobi nalaze 
već neki uzvanici, predstavit ćemo na- 

ravno gosta koji ulazi svima bez razlike. 
Tu je prilika da gospodja ili gospodjica 
pokaže svoju neusiljenost i dobar odgoj. 
Ona će okretno i brzo poći u susret novom 
gostu, da ga pozdravi, pa će ga zatim uz 
kakvu lijepu riječ ispratiti prema različ- 
nim grupama uzvanika počinjući po mo¬ 
gućnosti, a da se to njezino nastojanje ne 
opazi od grupe najodličnijih uzvanika. 
Njegovu imenu i prezimenu dodat će po 
koju ljupku riječ, kojom će opisati ličnost 
novog gosta. 

Kućedomaćica će ga zatim predstaviti 
drugim nazočnim gostima ne pazeći vise 
na njihove časti, već redom prema mjestu, 
koje netko zauzima u sobi i ne praveći 
razliku medju visim i nižim. U protivnom 
bi slučaju naime uslijedilo obilaženje od 
jednog kraja sobe do drugog u potrazi za 
osobama višeg položaja, dok bi se osobe 
nižeg položaja ostavile za kasnije i u slu¬ 
čaju, kad bi se nalazile kraj kakvoga ve¬ 
likog dostojanstvenika. Lako je shvatiti da 
bi u tom slučaju davajući prednost višima 
previše jasno naglasili niži društveni polo¬ 
žaj ostalih; zbog toga je bolje odustati od 
takvog sistema i naprotiv nastojati, da se 

stvori, pa bilo i prividno atmosfera dru¬ 
štvene jednakosti. 

U času predstavljanja i ulaska novoga 
gosta gospodjica će pred jednom gospo- 
djom morati uvijek ustati osobito, ako je 
ova starija, dok će gospodja ustati samo 
pred gospodjom, koja je od nje starija. 
Kućedomaćica i njezine kćeri naprotiv će 
uvijek ustati da podju ususret svakom 
uzvaniku. 

Prije pozivanja ćemo brižno izabrati 
osobe, koje želimo združiti, jer bi nam bilo 
neugodno kad bismo opazili, da našom 
krivnjom vlada u pozvanom društvu ne¬ 
raspoloženje. Ruka se cjeliva samo ako je 
gola, nikada ako je u rukavicama. Ruka 
se ljubi samo poznatim gospodjama. 

Nije propisno poljubiti ruku onim go¬ 
spodjama, koje prije toga nijesmo nikada 
vidjeli ni poznavali. Kućedomaćici cjeli¬ 
vamo uvijek ruku. 

U T RAM VA JU 


Dvije rijeci i o tom vrlo korisnom pro¬ 
metnom sredstvu. Neki vele, da je danas 
tramvaj odredjen samo za stalež radnika, 
podvornika, pomoćnika, malih činovnika 
itd., jer da se odličnici voze ili u elegantnoj 
limuzini ili harem u javnom taksiju. Sva¬ 
kome se medjutim dešava da često baš u 
tramvaju susretne najpoštovanije gentle- 
mane, koji bi mogli hiti i kavaliri dostojni 
najvećeg poštovanja, kad ne hi zaborav¬ 
ljali da prepuste svoja mjesta onima, koji 
na to imaju pravo; ima slučajeva da dra¬ 
žesne gospodjice obraćaju svu svoju pažnju 
dotjerivanju lica (izbjegavajmo toaletu na 
javnim mjestima!) ne obazirući se na sta¬ 
ricu, koja kraj njih stoji itd. itd.. .. 

Ne kanimo držati ovdje propovijedi 
gospodi muškarcima; ograničit ćemo se 
na to, da dademo nekoliko savjeta našim 
čitateljicama. 

Znamo da tramvaj pripada svima, siro¬ 
mašnim i bogatim, mladim i starim. Zbog 
toga je tramvaj mjesto, gdje dobar odgoj 
još više nameće svoje propise i to da pruži 
dobar primjer kao i da poduči one, koji 
radi svoje društvene podredjenosti trebaju 
da se uče i oponašaju svoje bližnje, koji 
su srećom nadareni boljim odgojem i pro¬ 
finjenošću. 

Tako ćemo kod ulaženja u tramvaj 
dati prednost starijima, te izbjegavati gu¬ 
ranje i natjerivanje, koje služi samo zato, 
da se ljudi ozlovolje i da metež bude veći. 
Pričekajmo, dok dodjemo na red, a u slu¬ 
čaju da se žurimo, nastojmo da još prije 
dolaska tramvaja budemo najbliži vratima 
kola. Isto ćemo uraditi kod izlaženja i pa¬ 
ziti, u slučaju da se kraj nas nalaze stare 
osobe, da mi sidjemo prvi, kako bismo im 
mogli pružiti svoju ruku da lakše izadju 
na pločnik. Dobro je osim toga, da se ne 
baca vozna karta na pod, pa i u slučaju, 
da nam ona nije više potrebna. U kolima 
ćemo sjedjeti pristojno i nastojati da za¬ 
uzmemo što manje mjesta. Govorit ćemo 
tiho te izbjegavati političke debate i pri¬ 
vatne poslove stanovite delikatnosti, a po 

mogućnosti i imena trećih osoba. Konačno 
će mladji uvijek prepustiti svoja mjesta 
starijima i pružiti svoju pomoć starcima, 
ako se zato pruži prilika i potreba. 

Ne čitajmo novine u tramvaju, a još 
manje knjige! Mogli bi nas krivo prosuditi. 
Gledajmo naprotiv oko sebe i činimo svoja 
opažanja. Svaka osoba ima nešto naročita, 
svoje lično obilježje, po kom se ističe i 
postaje zanimljiva. Zaposlivši tako svoj 
duh, izvježbat ćemo svoj mozak i učit 
ćemo da upoznajemo čovječanstvo i da 
ga shvaćamo. 

Koliko će nas puta u životu uspomena 
na patnju odraženu na nečijem licu spri¬ 
ječiti da izrečemo ružnu riječ, da počinimo 
neučtiv čin, a pri tome se ne ćemo ni do¬ 
sjetiti, da nas je baš tramvaj, to svačije 
prevozno sredstvo, učinio boljim. 

NA PUT OVAN JU 


Putovati znači proširiti svoj pogled na 
nove horizonte, upoznavati nova mjesta i 
gradove, vidjeti raznolike običaje i nošnje, 
obogatiti svoj duh novim idejama i profi- 
niti svoj ukus. Putovati znači učiti zabav¬ 
ljajući se. 

Putovati je svačija želja. Danas puto¬ 
vati ne znači predati se pustolovinama, 
doživljavati nepredvidjeno i dokazati 
svoju veliku hrabrost. Udobni vlakovi sa 
gotovo gospodski uredjenim kupeima 
snabdjevenim brojnim udobnostima, pre¬ 
tvaraju naša putovanja u najugodniju 
razonodu. 

Putujmo mnogo i putujmo kadgod nam 
naše prilike dopuštaju. Odrecimo se kakve 
nepotrebne zabave i provedimo svoje fe- 
rije putujući. Ne budimo kao naše mile 
bakice, koje su se bojale već i same pomisli 
na putne pripreme. U ono doba zavladala 

bi kućom uzbuna, poremetio bi se kućni 
red i u čitavoj bi kući nastala zbrka. Kov¬ 
čezi, kutije za šešire, omoti, torbe i tor¬ 
bice, gomila rublja, hrpa haljina, ogrtača, 
šešira, koprena, perja i čipaka po cijeloj 
kući. Uzbudjenje i pregovaranje, puno po¬ 
sla, mnogo uzrujavanja i nereda, da se 
krene na kratko putovanje u diližansi! ... 

Sveta jednostavnost minulih dana! 

Naše je vrijeme naprotiv dinamično, a 
dinamične moraju postati i pripreme za 
odlazak. Danas se moramo naučiti, da 
budemo brzo spremne za polazak, da se 
lako maknemo sa stalnog mjesta boravka, 
kao da smo naviknute na česta putovanja. 

Za putovanje je potreban potpuni mir, 
treba za sve imati vremena, a ne stvarati 
zapreke svemu i uzrujavati se za svaku 
sitnicu. Kad smo utvrdili raspored, odre¬ 
dili dan odlaska i trajanje putovanja, pri¬ 
redit ćemo prtljagu, ograničivši je na naj¬ 
potrebnije, ali naravno ne zaboravljajući 
pri tome neophodno potrebne stvari. 
Bolje je imati jedan kovčeg više nego 
mnogo omota, koji nam uvijek smetaju i 
koji pružaju dojam neurednosti. 

Dragocjeno je pravilo, po kojem ćemo 
ukloniti brojne neugodnosti, da najprije 
sastavimo popis svih potrebnih stvari, koje 
želimo uzeti sa sobom i tada po tom po¬ 
pisu spremimo kovčege. Na taj ćemo na¬ 
čin izbjeći gubitak vremena, ne ćemo doći 
u opasnost da nešto zaboravimo, a kada 
se vratimo, ne ćemo ništa izgubiti, jer sve 
ono, što smo stavili u kovčeg prije odla¬ 
ska, mora da se nad je i pri povratku. 

Naravno da kada putujemo same, tre¬ 
bamo nosača. On će nas odvesti do vlaka, 
smjestiti naše kovčege i potražiti prikladno 
mjesto. Razumije se, da ćemo ga zato na¬ 
graditi kako treba i da se ne ćemo upuštati 
u pregovaranje zbog napojnice. 

Moramo znati unaprijed, da je puto¬ 
vanje skopčano s troškovima i zbog toga 
nije nikako elegantno početi raspravljati 
ili uzrujavati se. Kovčezi su već smješteni 
(nastojmo, da nikada ne zakrčimo prolaz 
kroz hodnike vagona), vlak odlazi. . . na- 
nalazimo se sada u kupeu sučelice našim 
suputnicima, koje nam je sudbina više ili 
manje velikodušno odredila. Istina je, da 
nije dopušteno previše sumnjati u svoje 
bližnje, ali kako se nalazimo med ju nepo- 

znatima, uvijek je bolje biti oprezan i 
uzdržati se od prevelike povjerljivosti pa 
i u slučajevima, kada bi se naši subesjed- 
nici pokazali vrlo srdačni i ljubezni. 

Ako nas razgovor zanima, možemo se 
naravno upustiti i mi, a na pitanja čemo 
uvijek odgovarati jednakom Ijubeznošću, 
pa i u slučaju da bi nam pitanja bila 
upravljena od kojeg dosadnog suputnika. 

Neki putnici, kada se nalaze u kupeima 
za pušače, iskorišćuju potpuno to svoje 
pravo i neprestano puše: cigarete, cigare 
ili lulu. Nakon kratkog vremena čitav je 
kupe zadimljen, a zbog hladnog vremena 
ne možemo ni za čas otvoriti prozora, jer 
se možda netko boji prehlade. Prema tome 
budimo oprezni i u ovom slučaju! Onaj, 
koji zaista osjeća potrebu, da puno puši, 
neka bude toliko Ijubezan i od vremena 
na vrijeme izadje u hodnik. 

Premda danas veći dio vlakova ima 
vagon-restauraciju i vagon za spavanje, 
ipak svi putnici ne mogu iskoristiti tu 
raskoš i udobnost. Zbog toga se najtoplije 
preporuča onima, koji jedu hranu iz svo¬ 
jih omota ili kovčega, da nastoje da ne 
onečiste kupe i da ga ne pretvore u krč¬ 

marsku sobu. Zaista nije potrebno rasipati 
mrvice kruha i jela i razbacati nečisti pa¬ 
pir po podu. 

Ako pak moramo provesti noc u vlaku, 
imat ćemo toliko dobrog ukusa da ćemo 
obući prikladnu haljinu, u kojoj ne ćemo, 
kada se ujutro probudimo, izgledati kao 
ciganke. U tom Ručaju ćemo se čedno i 
pristojno zavaliti na našem mjestu, žrtvu¬ 
jući se čak da ostanemo na primjer cijelu 
noć sa cipelama na nogama (ako želimo 
možemo zamijeniti putne cipele ja lak¬ 
šim). To ćemo činiti iz obzira i poštovanja 
prema našim suputnicima. 

Na putovanju nemojmo nikada nositi 
dragocjenosti ili dragulje , a osobito ako su 
nam iz ličnih razloga osobito omiljeli> 
zbog čega bi nam njihov gubitak bio ]os 

teži . 

Što je žena jednostavnija po svom vanj¬ 
skom izgledu, to je i odlicnija. 

Ako koja naša suputnica treba da na¬ 
pusti vlak prije nas , tada je potrebno, da 
joj pomognemo kod skidanja kovčega , a 
gospodjice moraju pružiti pomoć starijim 
gospodjama i pri oblačenju kaputa. 

Kad vlak stigne do našeg odredišta, ne 
ćemo izaći iz kupea, a da prije ne pozdra¬ 
vimo ostale putnike, pa i u slučaju da kroz 
cijelo putovanje nije smo s nikim progo¬ 
vorili. 

Svoje kovčege predat ćemo nosaču, koji 
će ih odnijeti u automobil, kočiju itd. da 
se odvezemo do mjesta, kojeg smo izabrali 
za naše boravište. 

U HOTELU 


Imade ljudi, koji putuju, da se razo¬ 
node, ima ih, koji nastoje da nešto 
zaborave ili žele da nešto nepoznato i 
nepredvidjeno dozive. Svi moraju ipak 
proboraviti duže ili kraće vrijeme u ho¬ 
telu. Hotel postaje zbog toga za svakoga 
gostoljubiv dom, kuća za odmaranje, ako 
je možemo tako nazvati, privremeni dom 
ljudi, koji putuju. 

Naša najmilija prijateljica, vraćajući se 
s ljetovanja ili s bilo kojeg putovanja, 
ispričat će nam, kako je provela vrijeme, 
što je sve vidjela i druge mnoge zanimljive 
potankosti ne zaboravljajući nikada da 
nas obavijesti i o glavnom podatku, o ho¬ 
telu, u kojem je odsjela i kako se tamo 
osjećala. Ona će nam taj hotel, ako je bila 
zadovoljna, opisati tako živo, da ćemo i 
mi zaželjeti po mogućnosti sto prije pro¬ 
vesti u njemu što više sretnih dana. To je 

jedan od načina kako se doznaje za adresu 
nekog hotela, a kojeg ćemo se sjetiti, kada 
se pruži zato zgoda. 

Prema tome ćemo kad hir amo hotele 
zatražiti informaciju od kakve drage pri¬ 
jateljice, kakvog znanca ili starog prija¬ 
telja obitelji, koji su vec bili u dotičnim 
gradovima. Isto tako možemo doznati i 
za dobar hotel i kod putničke agencije, iz 
kakvih novina, revije ili čak i slučajno . .. 
ali svakako je bolje već prije odlaska znati 
za ime hotela, koji će nam pružiti gosto¬ 
primstvo na našem putovanju. Razborito 
je propitati se prije odlaska pismeno i za¬ 
tražiti prospekte, kako bismo se upoznali 
s cijenama i udobnostima, koje nam taj 
hotel može pružiti. Nije nikada razborito 
krenuti na put, a da ne znamo u kojem 
hotelu ćemo otsjesti; za to govore brojni 
vrlo jednostavni razlozi. Kada bismo se 
mt > mo i e drage dame i gospodjice, uputile 
u nepoznato, moglo bi nam se lako desiti 
da se nadjemo pred cijelim nizom razoča¬ 
ranja, pred neugodnostima i nesporazu¬ 
mima; mnogo toga riskiramo kada stižemo 
s brojnim torbicama i kovčezima, umorne 
od dugoga dosadnog putovanja a hotelski 

nam vratar uz najljepši posmijeh izjavi: 
»Nažalost je sve već zauzeto!« Može nas 
veseliti činjenica, da hotelu poslovi dobro 
napreduju, ali se ne možemo baš obrado¬ 
vati ni onda, kad nam ugladjeni gospodin 
direktor ponudi bilo kakvo rješenje pitanja 
naše nastambe, kao da se ovdje radi o 
velikoj usluzi ili nekom osobitom privile¬ 
giju prema našoj poštovanoj osobi. Na¬ 
ravno, da mi taj prijedlog prihvaćamo bez 
oklijevanja i zatvorenih očiju kao brodo¬ 
lomci, koji se svim silama hvataju po¬ 
sljednje nade. Obično se svršava time, 
da nas Ijubezni upravitelj umorne i izne¬ 
mogle smjesti pod krov svoga vrlo pošto¬ 
vanog hotela. To bi nam moglo pokvariti, 
ako ne cijeli, a ono barem jedan dio užitka, 
kojeg smo očekivali od našeg boravka. 
Tko je kriv? 

Postupajmo uvijek kao osobe, koje su 
dobro upućene i koje izbjegavaju sve, što 
nije dovoljno udobno i dovoljno praktično, 
pa se najprije dobro propitajmo, a tek 
onda izaberimo svoje sobe. U sezonskim 
hotelima obavijestit ćemo upravu, koliko 
se vremena kanimo zadržati. 

Suvišno je davati savjete ili prigovarati 

računu hotela, jer svaka osoba može iza¬ 
brati hotel po svom ukusu. Uvijek se pak 
moramo držati načela da izaberemo hotel, 
koji odgovara našim financijskim moguć¬ 
nostima i prilikama. Prije izbora hotela 
pogledajmo dobro nožu novčarku, da ne 
bismo bili prisiljeni pretjerano štedjeti. 

Neke osobe privlače raskošni hoteli, 
drugi vole lijepe, udobne ali ne raskošne. 
Dogadja se tako, da katkada u manjim 
hotelima nailazimo na ljude, koji bi po 
svojim sredstvima spadali u veće hotele, 
kao i na one, koji prinose teške žrtve 
samo da mogu boraviti u najraskošnijem 
mjesnom hotelu. 

Kakav god bio izbor, neophodno je 
potrebno ponašati se onako, kako odgo¬ 
vara važnosti mjesta, gdje se nalazimo. 
Što je hotel raskošniji, tim se više moramo 
podvrgavati svim propisima i pojedinim 
finesama, koje takav lokal zahtijeva. 
Moramo se izjednačiti s ostalima u vla¬ 
danju i nošnji, inače bismo izgledali kao 
nepoželjni došljaci... kao ribe izvan vode. 

Koliko je god uputno oblačiti u rasko¬ 
šnim hotelima elegantne haljine i isticati 
najljepše dragocjenosti, toliko je opet 


32 


neukusno, a nije ni najmanje otmjeno 
pojaviti se u hotelu, u kom je sve jedno¬ 
stavno i čedno, u pretjerano elegantnim 
haljinama, ukrašenim draguljima. 

Kada gospodja ili gospodjica stigne u 
hotel, pa i kad je umorna od dugog puto¬ 
vanja, mora ipak odmah dati dojam 
uredne osobe i to po svojoj vanjštini, kao 
i haljini. Isto tako, ako namjerava pro¬ 
vesti u hotelu samo jednu noč, ne će 
dovući sve svoje kovčege. Bit će dovoljan 
jedan omanji kovčeg, dok će ostale ostaviti 
u garderobi. 

Kada gospodja ili gospodjica putuje 
sama, što u naše doba nije ništa čudno, 
onda mora znati, što želi i hoće, kakvu 
sobu i kakav postupak, pa će se pobrinuti 
da sve izabere prema svojim financijskim 
mogućnostima. U hotelu će učiniti dobar 
utisak, ako bude znala u granicama logike 
i lijepim načinom pregovarati i pogadjati 
se, ali naravno ne će tražiti više od onoga, 
što i sama uvidja da je moguće. 

Ako se dama ima na nešto pritužiti ili 
pak mora nešto primjetiti što je po njezinu 
mišljenju opravdano, ona ima potpuno 

pravo da to učini, ali uvijek taktično i 
uljudno. Bas u načinu, kako iznosimo 
svoja prava, otkrivamo svoju dušu te ste- 
pen uljudnosti i dobrog odgoja. 

Soba u kojoj otsjedamo u hotelu, popri- 
mit će, po našim prirodjenim običajima, 
lični biljeg. Nastojmo da ovaj biljeg, koji 
drugima otkriva nešto od našeg »ja«, bude 
što ljepši i bolji. Ako je naš boravak duzi, 
tada možemo izložiti naše stvari. Ali ako 
već na početku znamo da ćemo imati 
malo vremena, da uredimo svoje stvari, 
tada izvadimo iz kovčega samo najpotreb¬ 
nije. Neke hotelske sobe, u kojima su neko 
vrijeme boravile gospodjice iz boljih obi¬ 
telji, izgledaju katkada kao pravi maga¬ 
zini kakvoga medjunarodnog prevoznog 
poduzeća. U strašnom neredu nalaze se tu 
sve moguće stvari. Takav izgled sobe baca 
u očaj nesretne sobarice, koje takve sobe 
moraju urediti, a da i ne govorimo o 
mišljenju, što ga sobarice o dotičnim oso¬ 
bama dobivaju. 

Nered se nije nikada smatrao nečim 
otmjenim! Isto tako nije znak naročite 
elegancije porazbacati papire po cijeloj 
sobi. Pokupimo naprotiv sav papir u jedan 

ugao na vidljivo mjesto, tako da ga soba¬ 
rica može odmah opaziti i ukloniti. 

Dama će ili gospodjica učiniti dobar 
utisak ako bude znala zapovijedati na 
uljudan način ne pretjeravajući u oholosti, 
ali opet ne smije biti odviše povjerljiva 
prema posluzi. Da ne bismo morali zvati 
sobaricu nekoliko puta bit će uputno da 
najprije dobro razmislimo što će nam sve 
ustrebati tijekom dana, pa da prema tome 
izdamo potrebne naredbe. Navečer sta¬ 
vimo cipele pred vrata, da to ne bismo 
morali učiniti u nevrijeme. 

Ako su cipele od jelenje kože, svile ili 
kakve naročite vrijednosti, očistimo ih 
same i tako izbjegnemo neugodnostima i 
nevoljama. Prije nego što napustimo sobu, 
razborito je zaključati kovčege i sobu, pa 
predati ključ od sobe vrataru. 

Ovdje dolazi u primjenu princip: »Ne 
čini drugome ono, što ne bi želio da drugi 
tebi čini«. Kad budemo morali kasno leći 
ili ujutro rano ustati, pazit ćemo da ne 
bismo ometali san susjedima. Pokažimo se 
u hotelskom životu, da smo ugladjene, 
uljudne i nadasve otmjene osobe i to po 
karakteru i vanjštini. Ako odsjednemo u 

kakvom raskošnom hotelu, ostanimo ka¬ 
kve jesmo, prirodne i jednostavne u sva¬ 
koj kretnji, u svakom činu i ponašajmo se 
jednostavno kao kod svoje kuće. Nikakvih 
smiješnih prenavljanja ni namještenih 
poza — to bi nas samo izložilo ironičnim 
komentarima okoline, pa se time svakako 
ne bi postigla željena svrha, koja lezi 
sakrivena u jednom kutiću srca svake 
Evine kćeri: da nam se dive. 

Prirodnost u životu, kao uostalom u 
svakoj stvari, vrlina je velikih duša. Što 
je način ponašanja jednostavniji, sponta¬ 
niji i bez svake namještene osobine, to će 
nas drugi više poštovati i diviti nam se. 
U hotelu se moramo ponašati onako, kako 
će najbolje odgovarati našoj dobi. 

Gospodjice i mlade gospodje moraju 
svagdje biti vrlo otvorene, okretne i ple¬ 
menite u postupanju. Moraju neprestano 
paziti da ne bi u čemu pretjeravale. 

U naše doba mogu i mladje žene posje¬ 
ćivati hotelski bar, zabavljati se i družiti 
se sa svim onima, koje smatraju dostojnim 
svog društva ... ali uvijek paziti, da se ne 
bi prešla takozvana . .. mjera. Kod nekih 
gospodjica i mladih gospodja divit će se 

ljudi nekom stepenu ekscentričnosti, ko¬ 
liko je to ukusno i koliko odgovara nji¬ 
hovu tipu. Ponavljamo, i to ne bez razloga, 
da se ne smije prijeći »mudra mjera«; to 
su riječi, koje stoje izmedju malo i pre¬ 
više ... zlatan put, jer je srednje i ozna¬ 
čuje točnu granicu, na kojoj moramo 
imati smjelosti da se zaustavimo. 

Lijepe će žene prirodno biti osjetljivije 
na kritike i bit će više izložene klevetama, 
koje radja zavist. Ono zrnce mudrosti će 
nam uvijek reći, kako se imamo ponašati. 
Velikoj će se neusiljenosti i emancipaciji 
pridružit razboritost; inteligenciji, lijepe 
manire. S ovim tako jednostavnim siste¬ 
mom uspjet ćemo da će nam se diviti ne 
samo svi gosti hotela, već i posluga, koja 
zbog iskustva katkada bolje prosudjuje 
goste, nego što se to obično misli. Ona će 
u razgovoru sa drugima stvoriti sud o 
našoj osobi, a ne će oklijevati ni da ga 
izreče drugim gostima ako bude upitana. 
Svi želimo, da nas smatraju dobro odgoje¬ 
nim osobama. Za stolom će se otkriti ste- 
pen našeg odgoja; ući ćemo u blagovaonicu 
mirno, čekat ćemo da nam odrede mjesto, 
ako ulazimo po prvi put u dvoranu, sjest 

ćemo prirodno, te izbjegavati na svaki 
način sve ono, što bi moglo privući pažnju 
na nas. Izabrat ćemo izmedju onih jela, 
koja su na jelovniku; nije otmjeno iz obi¬ 
čaja tražiti jela, koja nijesu taj dan ozna¬ 
čena, te naručivati neka naročita jela. 
Posluga može dobiti utisak, da smo jedna 
od onih osoba, koje dobro jedu samo izvan 
kuće. 

Zato se, kad jedemo po utvrdjenom je¬ 
lovniku, moramo prilagoditi jelu, koje nam 
se servira, a ne odviše isticati njegove ne¬ 
dostatke niti kritizirati. 

Dogadja se, da moramo jesti za istim 
stolom s ljudima, koji su viši od nas po 
položaju ili stariji po dobi. U tom se slu¬ 
čaju ne smije nikada dopustiti, da nas 
konobar poslužuje prije njih. Nakon do- 
vršena jela napustimo naše mjesto uz gra¬ 
ciozni poklon glave; to isto se čini, ako 
oni zakasne ili napuste dvoranu prije nas. 

Ako su naprotiv naši susjedi za stolom 
niži od nas po položaju ili mladji, treba se 
prema njima pokazati uljudnim, da bi što 
manje osjetili svoju podredjenost. Bilo kod 
stola ili drugdje, kad se utvrdjuje raspo¬ 
red dana, pokažimo osobi, koja nas prati, 

mužu, rodjaku ili poznaniku, da nijesmo 
nipošto sebične; propitajmo se najprije za 
njihov ukus, a po potrebi žrtvujmo rado 
po koju ličnu želju, kako bi svi drugi bili 
zadovoljni. 

Kad se poslije jela sastajemo na kratki 
razgovor ili naprosto zbog društva, treba 
dobro paziti na svaki i najmanji gest, dok 
svaki postupak moramo prije dobro raz¬ 
misliti. 

U hotelu se ne smije nikada trčati, po 
stepenicama se mora stupati mirno i dosto¬ 
janstveno stepenicu po stepenicu; hotel nije 
mjesto, gdje se ističe spretnost i elastičnost 
pokreta. Kod hoda moramo nastojati da 
položimo nogu što sigurnije, da se ne 
bismo spotakli o sag ili o što drugo. Pre- 
djimo lagano izmedju stolica i stolova da 
ne bismo štogod gurnuli ili prevalili. 

Mladoj gospodji divit će se više i bit će 
vise poštovana, ako se bude znala ukusno 
prilagoditi svojoj dobi i ako se ne bude 
pokazivala u odviše mladenačkoj haljini, 
koja udara u oči; isto tako se ne smije po¬ 
našati u očitoj protivnosti sa svojom do¬ 
kom. Konačno će joj se više diviti, ako 
bude znala mirno podnositi nestašnu 


39 



mladost i tolerirati, da se ova zabavlja, a 
ne da se uzrujava za svaku malenkost. 

Mladje moraju uvijek prve pozdravljati 
i propustiti u hodnicima, na stepenicama 
itd. starije osobe, naravno i nepoznate. 

U liftu se gospodjice moraju držati 
čedno. Gospoda muškarci moraju skinuti 
šešir kao da se nalaze u kakvom malom 
salonu, a nikako ne smiju pušiti. 

Gospodje i gospodjice ne smiju nikada 
hotelsku dvoranu ili javno mjesto zamije¬ 
niti sa svojom toaletnom sobom i pretva¬ 
rati ga u zavod za poljepšavanje. To je 
nedostatak takta, koji se na žalost preveć 
udomaćio u naše doba, ali time ne mijenja 
ništa na stvari. Nema ništa neprijatnijeg 
za oko, nego pogled na gospodje i gospo¬ 
djice kako, jedna za drugom bez obzira na 
nazočne pudraju i mažu lice. 

Samo se po sebi razumije da žena, koja 
znade da zauzme svoje mjesto i koja je 
uljudna prema svima a uz to otmjeno i 
privlačivo rezervirana, izaziva opće udiv- 
Ijenje i ima mnogo prednosti nad ženom 
»snobom«. 

Odgojena se žena prituži, ako je po¬ 
trebno, na uljudan način i s mnogo takta; 


40 


na taj će ju način odmah udovoljiti, a 
osoba, kojoj je upravljen prigovor, osjećat 
će se više zbunjena, nego ljuta. 

Dama zna ocijeniti, koliko se njoj pruža 
u zajedničkoj kući, u hotelu. Kad odlazi 
dama, kojoj su se radi njenih manira i finog 
odgoja svi divili, a pogotovo, ako je dugo 
tu boravila, iskreno će za njom žaliti. Kad 
se god vrati bit će uvijek dobro došla. 
Srećom su napojnice kod nas ukinute, ali 
se uvijek mora opipljivo zahvaliti za neku 
naročitu uslugu, koja nam je bila pružena. 
Poznato je, da je žena, koja odsjeda u ho¬ 
telu, često škrtija od muškarca; misli na 
svoje druge izdatke, a to je sasvim pri¬ 
rodno. Mi žene imamo mnogo tih suvišnih 
stvari, kod kojih ne možemo škrtariti i bez 
kojih ne možemo biti. 1 ovdje je najbolje 
i najčasnije rješenje srednji put, t. j. da 
nijesmo odviše škrte, ali ni odviše darež¬ 
ljive! 

Hotelski se život svima svidja. Svakome 
je potreban period odmora, da bi se uda¬ 
ljio od svagdanjeg života. Razonoda, no¬ 
vost i odmor će nam dati novu snagu, da 
započnemo naš rad obnovljenom energi¬ 
jom. Zaštedimo zato nešto preko godine, 

kako bismo mogli bar kratko vrijeme 
proboraviti u kojem hotelu i upoznati nove 
krajeve, nove običaje i navike, te time 
obogatiti svoj duh utiscima i uspomenama. 

Boravak u hotelu učini da zanemarimo 
za neko vrijeme dragocjenu naviku u ži¬ 
votu, da se neprestano promatramo, ali 
nas ujedno nagradjuje za naše duševne 
napore time, što smo se javno iskazale kao 
zbilja odgojene osobe. Požnjet ćemo zato 
za naše dobre osebine svugdje samo udiv- 
Ijenje. 

GOST I 


Neka nas vrlo Ijubezna prijateljica po¬ 
zove da provedemo s njom nekoliko dana. 
Red je, štavise dužnost, da smjesta odgo¬ 
vorimo na Ijubezni poziv kako bi prija¬ 
teljica na vrijeme znala za našu odluku. 
Kad nas poziva, znači da joj naše društvo 
godi, pa ako imamo slobodna vremena, 
prihvatimo poziv odmah bez oklijevanja. 
To je znak točnosti. Uputit ćemo dakle 
lijepo pisamce, u kom ćemo iskazati svoju 
iskrenu radost, što možemo provesti neko¬ 
liko dana u društvu prijateljice i zahvalit 
ćemo joj se naravno unaprijed. 

U prvom redu točan pregled naše lične 
opreme: pregledajmo svoj ormar i pre¬ 
tince; zaustavimo časkom našu misao na 
životnim prilikama svoje prijateljice i iza- 
berimo prema tome prikladno rublje i 
odijela. Spremimo kovčege i otputujmo u 
veselom raspoloženju zahvalne prijateljici, 
što nam pruža nekoliko dana razonode. 

Naša osjetljivost će nam sugerirati, da li 
je uputno da ponesemo djeci naše prijate¬ 
ljice neku igračku ili pak njoj neki pred¬ 
met za uspomenu. Kao što dijete odmah 
zavoli onog, tko mu donese igračku, tako 
smo i mi odrasli uvijek ganuti, kad nam 
gost ili rodjak dodje s kakvim darom. To 
je stari, ali uvijek lijepi običaj, koji odaje 
plemenitu misao i delikatnu pažnju. 

Naravno, da će dar odgovarati našim 
mogućnostima. Nije dobro donijeti pred¬ 
met, s kojim mi same ne bismo znale, što 
da v Za Počnemo. Treba naprotiv izabrati 
nešto, sto odgovara ukusu osobe, kojoj je 
namijenjen, ali da ne izgleda nekako odviše 
pretenciozno ili kao da time želimo isku¬ 
piti ukazano nam gostoprimstvo. Neku 
malenkost dobrog ukusa, koja može poslu- 
liti korisnoj svrsi . 

Ni jedna od vas ne će ni pomisliti, što 
se cesto do gad ja, da ponese na primjer 
prijateljima iz Milana na dar lijepi krušac, 
ili neki specijalitet naših krajeva. Te spe¬ 
cijalitete poznamo odviše dobro, a da bi 
nas mogli obradovati. Ima mnogo vrsta 
kolaca u slastičar nama, pa ne treba baš 
izabrati tradicionalni — krušac. 

Svi znamo iz vlastitog iskustva, da je 
g 0S t — izdatak veći od običnog, pa prema 
tome nije znak dobrog odgoja izražavati 
neprestano nove želje i zahtijevati neke 
izvanredne stvari. Već se netko brine za 
nas i čini sve moguće, da nam boravak 
bude ugodan. 

Gospodja će ili gospodjica kao gost u 
prijateljskoj kući osjetiti instinktivno 
odmah kućne prilike, pa ako je tu (kao što 
je najčešći slučaj) samo jedna kućna po¬ 
sluga, ne će mučiti nikada tu ženu, nego 
će nastojati neopaženo, da mnoge sitnice 
sama posvršava. To će biti dovoljno, da je 
odmah ocijene kao osobu delikatne pažnje; 
takva žena je kao gost pravi užitak. 

I za vrijeme odmora i razonode žene 
uvijek nadju malo vremena, da se posvete 
nekim toliko elegantnim ženskim ručnim 
radovima. Naravno pozvana ne će nikada 
raditi za sebe nego za prijateljicu. Uvijek 
je vrlo uljudno, a nipošto staromodno, da 
je vide u zgodnom času s nekim ručnim 
radom. Besposlica povlači dosadu, a do¬ 
sada je najgori drug u životu. 

Dogadja se često, da nam budu pred¬ 
stavljene nove osobe, za koje se iz jednog 

ili drugog razloga zanimamo. Treba biti 
oprezan u društvu, da ne bi povrijedili 
opravdanu osjetljivost naših gostoprimaca. 
Moramo uvijek imati u vidu da smo gosti 
i da ne možemo, niti smijemo smatrati dom 
naših prijatelja kao neko svratiste, pa se 
pojavljivati, kao što neki rade, samo na 
doručak i objed. Dobro odgojena osoba 
će se prilagoditi običajima prijatelja, koji 
joj pružaju gostoprimstvo i nastojat će u 
svakoj prilici da što manje smeta. 

S poslugom, koja spada u kuću, nije ni¬ 
kako uputno upuštati se u razgovore, a 
još manje biti toliko nedelikatan, pa ovu 
ispitivati o životu i poslovima njihovih 
gospodara. Ako je posluga već odavno u 
kući, treba je pozdraviti kod dolaska i 
ljubazno upitati za zdravlje i poslove. 
Budimo uvijek ljubazne prema posluzi, a 
naročito kad od nje nešto tražimo. 

Kad napuštamo kuću, gdje smo bili go¬ 
sti, ne bi se smjela nikada davati napojnica, 
jer bi po našem shvaćanju taj čin mogao 
izgledati kao uvreda prema gospodarici i 
ako se obično dandanas zatvaraju oči pri 
tome; to je već prešlo u naviku, pa se 
prema tome ne može izbjeći. 

Čim stignemo kući, pozurit ćemo se, da 
uputimo jedno pismo, u kom ćemo izraziti 
našu zahvalnost na gostoprimstvu. To 
pismo nije samo znak profinjenog odgoja, 
nego dužnost, koju valja izvršiti. 

Nikad se ne šalje dar, nego obično 
pismo. 

GOSTOPRIMSTVO 


Gostoprimstvo je umijeće, koje nije sva¬ 
kome dato, ali koje se uz malo dobre volje 
može naučiti. 

Prije svega poziv nekoj gospodji ili go- 
spodjici, da provede u gostima nekoliko 
dana, mora domaćica uputiti pismeno ba¬ 
rem šest ili sedam dana prije. Gost je 
posvećen, kaže stara poslovica, zato će 
onaj, koji poziva, imati prema njemu sve 
moguće obzire i okružit će ga svom mo¬ 
gućom usrdnošću. 

Domaćica će se ponašati prema gošći 
prijateljici onako, kako bi željela da se 
ona prema njoj ponaša. To je savršeno 
postupanje, u njemu je sadržana sva bit i 
umijeće gospodskog primanja gostiju. 

Tko prima goste, treba da zna, da gost 
želi neku slobodu i da želi da se osjeća 
kao kod svoje kuće. 

Gosti će uvijek naći nekog člana obi¬ 
telji, koji će ih dočekati na stanici. Kad se 
radi o gospodji ili gospodjici, vrlo je 
laskava pažnja, kad se tu nadje sama do¬ 
maćica. 

Domaćica se mora uz to lično pobrinuti 
za sobu gosta i u zadnjem času će je paž¬ 
ljivo pregledati, kako bi se uvjerila, da je 
sve na mjestu. Krevet pospremljen naro¬ 
čitom brigom, rublje birano naročitom 
pažnjom. Suvišno je naglasiti, da mora biti 
potpuno čisto i dobro glačano. Toaletni 
stol za gosta ne smije biti prazan, već se 
tu mora naći češalj, četka za kose i odi¬ 
jela, sapun i dva ručnika. Uvijek je ele¬ 
gantno, ako se na stoliću nadje svježeg 
cvijeća, ne jakog mirisa, boca svježe vode, 
čaša te u kutu svijećnjak sa šibicom u slu¬ 
čaju da ponestane svijetla (to se čini samo 
na ladanju). 

Svakako mora tu biti i pepelnica, jer 
mnoge gospodje i gospoda obično puše u 
sobi. Soba za gosta za cijelo vrijeme nje¬ 
gova boravka mora odavati znakove naro¬ 
čite pažnje same domaćice. Zimi se mora 
paziti da soba bude uvijek topla, a ako je 

gost starija osoba, znak je profinjenog 
odgoja, ako nadje i topao krevet. 

Domaćica će voditi brigu o tome, da 
gostu ne bude dosadno, da ga zabavlja. 
Ona će, prema tome gdje živi, organizirati 
šetnje, izlete ladjom, lagane ekskurzije, 
primanja itd.; sve to naravno prema ka¬ 
rakteru gosta. Ako su gosti mirne naravi, 
koja se zadovoljava opažanjima, priredit 
će im mirni ambijent. U protivnom će slu¬ 
čaju priredjivati plesove, svečanosti, pri¬ 
manja i druge razonode. Njen takt će joj 
pokazati pravi put i savjetovat će joj 
najbolje, kako bi u njenoj kući bila atmo¬ 
sfera, prikladna za goste. 

Kad se radi o gostima muškog spola, 
sve je mnogo jednostavnije. Gospodina 
treba obavijestiti, u koliko sati se obično 
jede, otpratit ga do njegove sobe i dati mu 
sve potrebne upute, kako bi se mogao 
dobro snaći u kući. Ni domaćica ni gospo- 
djica u kući ne će nikada upitati gosta 
muškarca, gdje je bio ujutro ili navečer 
ili što je lijepoga radio. Muškarci imaju 
tu prednost da ne moraju tumačiti svoje 
djelovanje, pa je prema tome netaktično 
obraćati se na njih s takvim pitanjima. 

Ako je gost neka gospodjica, onda će 
sve funkcije domaćice preuzeti kćerka. 

Još samo nekoliko riječi o igranju ka¬ 
rata u obitelji. 

Igranje karata (gdjegod bilo) nije ni¬ 
kada uljudno u uvaženoj kući. Danas je 
taj običaj preoteo velikog maha, pa se 
ljudi rado sastaju u nekoj prijateljskoj 
kući, da bi odigrali partiju »pockera« ili 
»bridgea«. Te igre uvijek zavise od sreće, 
zato ih domaćica ne bi smjela dopustiti ili 
će ih pak trpjeti samo dotle, dok se ne 
predje razborita mjera. Domaćica ne će 
nikada predložiti igranje karata. To bi 
prevršilo najelementarnije granice odgoja 
i nikako ne pristoji ženi, koja mora u 
svako doba i svakoj prilici čuvati svoju 
ugladjenost. 

U POS J ETI MA 


Vrijeme je danas odviše dragocjeno, a 
da bi ga tratili u brbljanju! Sadašnji život 
stavlja danas i na ženu mnogo više zadaća 
nego u prošlosti. Njen se način života 
skoro iz temelja izmijenio tako, da se po¬ 
vučena žena — mirna sjena kućnog stra- 
žara — pretvorila u dinamičnu ženu, koja 
nema više vremena, da ostane kod kuće u 
odredjeni dan u sedmici i da dočekuje 
prijatelje, jer se ili posvetila nekom poslu, 
ili pak ide u red imućnih žena, koje su se 
posvetile sportu. Pa ipak ima posjeta, koje 
moramo obaviti; to su nužni posjeti, koji 
se iz ovog ili onog razloga ne mogu zane¬ 
mariti. To su izuzetni ili poslovni posjeti, 
koji su neizbježivi zbog kakvog interesa, 
dužnosti ili nepredvidjenih prilika. Onda 
su tu još i posjeti onih, koji dolaze u grad 
ili odlaze iz grada, posjeti mladenaca 
medjusobnim prijateljima, da se jednima 
predstavi mlada žena, a drugima muž. 

Posjeti općenito ne smiju biti nikada 
predugi. Kad idemo u posjete moramo se 
ponašati prirodjenom ženskom Ijupkošću. 
U poslovnim posjetima i u posjetima iz 
udvornosti moramo biti prirodne i okretne, 
bez ikakvog afektiranja ili pretjeravanja, 
moramo biti otmjene, jednostavne i kratke. 

Kod posjećivanja prijatelja i znanaca 
nadzirimo same sebe, da ne bismo dale 
maha prevelikom povjeravanju, jer bi tako 
postale antipatične. Nijedna od nas ne 
voli, da se i najbolja prijateljica ponaša u 
našoj kući kao gospodarica; tako se prema 
tome i ravnajmo! 

Kad idemo u posjet jedva poznatoj 
osobi ili osobi koju smo prvi put upoznali, 
držimo se otmjeno; naše odijelo treba da 
bude vrlo jednostavno, a jednostavno u 
tom slučaju znači odabrano medju naj¬ 
elegantnijim, najljepšim stvarima, a da ne 
bude nametljivo, već da sve skupa prika¬ 
zuje osobu vrlo odličnom. Umijeće takvog 
oblačenja je vrhunac profinjene elegancije. 

Najavimo svoj posjet pismeno! Danas 
se možemo najaviti i telefonski. 

Služitelju ili sobarici, koji će nam otvo¬ 
riti, reći ćemo svoje ime; ne treba predati 

listić. Ako se radi o poslovnom posjetu, 
treba predati posjetnicu. 

Kad nas uvedu, pozdravit ćemo gospo- 
dju vrlo uljudno, ali bez prenavljanja. 
Prepustit ćemo domaćici riječ, pa makar 
to i dugo trajalo; ne ćemo je nikada pre¬ 
kidati. Nastojat ćemo štaviše, da svoj 
razgovor prilagodimo njenom. Nikada ne 
ćemo mi govoriti o posluzi niti nabrajati 
prednosti našeg doma, naših haljina ili 
našeg nakita. To je vrlo loš ukus, po čemu 
se iz daleka osjeća novopečeni bogataš. 

Zar je zbilja nužno da mi žene govo¬ 
rimo, kad se sastanemo samo o krojači- 
cama i modisticama kao da na svijetu 
nema drugih. Ako je osoba, kojoj smo došli 
u posjet, postarija, saslušat ćemo strpljivo 
njen govor i ne ćemo nikakvim znakom 
pokazati našu rastrešenost ili dosadu. 

Uljudno je da se tom prilikom donese 
domaćici cvijet, voće, neka malenkost, ali 
lijepu, odabranu; predati se mora ljupko. 

Danas se obično ne posjećuje radi česti¬ 
tanja. Takvi se posjeti mogu ograničiti 
samo na uvažene osobe, s kojima se rijetko 
sastajemo, a različni nas razlozi savjetuju, 
da ih kadikad posjetimo. 

Supruga mora znati da podržava veze, 
koje bi mogle biti korisne mužu. O tom 
ne treba davati savjeta. Naša će nam raz¬ 
boritost uz malo lukavstva već sugerirati 
ono, što je najbolje i što je u našem inte¬ 
resu. 

Nemojmo propustiti, a da kadikad po¬ 
sjetimo i daleke rodjake, kako ne bi dobili 
dojam, da smo ih zaboravili; može nam se 
desiti, da jednog dana budemo neugodno 
iznenadjeni, kad čujemo, da nas smatraju 
oholima. Odnesimo im uvijek neki mali 
dar; kakvu knjigu ili slatkiša. 

Porodilju treba posjetiti tek osam dana 
pošto je prestala opasnost komplikacija i 
pošto se bolesnica već malo oporavila. 
Mladu mamicu će uvijek veoma obrado¬ 
vati, ako donesemo mali dar za njenog 
mališana. Tom prilikom najbolje je doni¬ 
jeti samo jedan predmet, koji ipak pred¬ 
stavlja neku vrijednost. Kutije s obred¬ 
nim predmetima nijesu više u modi, jer ne 
služe ničemu. Danas mora u svakoj stvari 
odlučiti logika! Ti su se predmeti pokazali 
u zgodnoj prilici bez ikakve vrijednosti. 
Darujmo zato samo jedan predmet, ali 
neka bude lijep. 

U Švajcarskoj se medju ostalim obično 
daruje novorodjenčetu viljuška, nož, žlica 
ili samo žlica, ali od teškog srebra, i to 
rukom radjena. Svakog se rodjendana da¬ 
ruje djetetu neki novi komad. Tako da će 
za neko vrijeme imati već kompletni pri¬ 
bor za jelo, masivni lijepi, a da darovatelj 
nije ni osjetio izdatak. Ili se pak dariva 
časa od teškog srebra, dariva se jednom 
riječju jedan predmet, ali lijep, koristan i 
vrijedan. Majci možemo donijeti odabra¬ 
nog cvijeća koje ne miriše ili pak knjigu 
po njenom ukusu. 

Posjet bolesnika mora općenito biti uvi¬ 
jek kratak. Nastojat ćemo, da naš razgo¬ 
vor bude veseo tako, da naš posjet bude 
za njega neko olakšanje. 

Ako je neka osoba, za koju se zani¬ 
mamo, u akutnoj fazi bolesti, razumije se 
samo po sebi da ćemo se svakog dana 
propitati za njeno stanje. Pohadjajmo koji 
put i nepoznate bolesnike, siromašne i po¬ 
trebne. Povedimo i svoju djecu tako, da bi 
za rana naučila da na svijetu ima i druge 
djece, koja nijesu bila tako sretna kao oni. 
Takvi će pohodi za nas biti korisni, naučit 
će nas da ne želimo ono, što nam život ne 

može pružiti i da budemo zadovoljni sa 
svojim prilikama. Naravno da je posjeći¬ 
vanje prijateljica najobičnije i najmilije, 
ali pri tom treba smjelo izbjegavati jednu 
stvar: čuvajmo se neizbježnog ogovaranja 
bližnjeg. Uvijeno došaptavanje, ogovara¬ 
nja bez milosrdja, elegantna, profinjena i 
nepromišljena izjava ili rušenje najintim¬ 
nijih tajna znanaca, prijateljica, koje veći¬ 
nom uživaju u društvu neki ugled ili su 
vrlo lijepe, vrlo elegantne, i prema kojima 
sve prisutne osjećaju .. . mali žalac zavi¬ 
sti... — sve je to toliko zlobno, jer je 
izgovoreno općenito na temelju samog 
»govori se«. Ohl budimo žene, stisnimo 
srce, pa budimo dobre i kad govorimo o 
drugima. Činimo više zla, uništavamo više 
toga mi sa svojim brbljarijama i intrigama, 
nego kad bi se sastale sve zlobe. Mi žene 
možemo katkada da budemo »upravo per¬ 
fidne« i možemo doseći toliki stepen ci¬ 
nizma i zlobe, do kojeg se ne može dovi¬ 
nuti nijedan muškarac, koliko god bio 
strašan. Nemojmo dakle ogovarati ne 
samo zbog toga, što je to dokaz lošeg 
odgoja, nego ako hoćete i zbog svoje vla¬ 
stite sigurnosti. Ako mi ne ogovaramo, 

drugi ce dva puta razmisliti, prije nego 
sto počnu o nama lose govoriti. 

Ne treba da žena bude upućena u zna¬ 
nosti ili da bude literarno široko obrazo¬ 
vana, a da bi mogla voditi razgovor, te 
s elanom i Ijupkošću zabavljati goste. Ima 
mnogo dokaza , koji nam stoje na raspola¬ 
ganju, pa treba samo da svladamo težak 
izbor. Treba da se lijepo predstavimo, da 
govorimo o kući, o djeci, o ženskim poslo¬ 
vima itd.; sve su to nenadmašive teme. 

Podjimo rado prijateljici, koja radi za 
siromašne, starce i djecu, stavimo rado 
naše spretne ruke na raspolaganje onima, 
koji trpe, ponudimo i mi, kad dodje na 
nas red, dobrovoljno naš salon onima, koje 
su prožete takvim duhom milosrdja. Kad 
bi na taj način sve gospodje korisno upo¬ 
trijebile ono vrijeme, koje gube u brbljanju, 
bile bi toliko učinile radova, da bi njima 
mogli obući dobar dio potrebne djece i 
ugrijati ta nježna stvorenja u oštroj zimi. 

Primijenimo zatim širokogrudno svoju 
dobrotu, jer katkada jedna u pravo vri¬ 
jeme izgovorena riječ, jedan savjet, može 
učiniti toliko dobra i uliti toliko odvažno¬ 
sti. Kolike bi žene bile sretnije, koliko bi 

se više brinule za svoju obitelj i kako bi 
većom odvažnošću svladale životne ne¬ 
daće, kad bi u zgodnom času čule utješnu, 
milu riječ. 

To nije pedantnost, već čovječnost. 

PRIMAN JE 


Kad domaćica prima, mora se brinuti, 
da bude medju gostima ugodno raspolo- 
zenje. To će postići, ako pozove ljude 
istoga društvenog položaja, te ako postigne 
da se u njenoj kući ne sastaju osobe, koje 
ne žele da se vide. 

Kad prima, mora se brinuti da se ravna 
u primanju prema gostima, pa ne će nikada 
pogriješiti. Danas se samo rijetko prire¬ 
dbu strogo službena primanja; život na¬ 
šeg doba zamijenio ih je sa primanjima, 
koja moraju izgledati kao da su tu na mje¬ 
stu organizirana; zato se mora očitovati u 
svemu velika jednostavnost — u rasporedu 
dvorane, u njenom ukrasu i kod posluge 
Neki vise manje obiteljski sastanak sa 
malo etikete . 

O nacmu, kako se primaju i predstav- 
Ijaju gosti, vrijedi ono, sto se reklo u po¬ 
glavlju »predstavljanje«. 

Zdrav razum domaćice, njezina umje¬ 
sna uljudnost, njezina budna pažnja učinit 
će, da će se u dvorani odmah razviti 
atmosfera dobrog raspoloženja. Ako pak 
medju uzvanicima, izabranim s mnogo 
pažnje i razbora, može na svoju veliku 
sreću ubrojiti osobu, koja se odlikuje ne¬ 
kom osobitom sposobnošću, bit će sigurna 
da će taj sastanak pobuditi pažnju i po¬ 
stići potpuni uspjeh. Kad ta osoba iz vla¬ 
stite inicijative na pr. sjedne uz glasovir 
ili počne recitirati stihove, ili na koji god 
način iskazuje svoju osobitu sposobnost, 
domaćica će lično poći prva, da joj se 
zahvali. Drugi gosti ne će propustiti, da 
se povedu za tim primjerom. Domaćica 
može Ijubeznim riječima i s mnogo takta 
nagovijestiti, da bi rado čula štogod od 
pjesnika ili glazbenika, ali ipak ne će ni¬ 
kada navaljivati, jer bi se to moglo shva¬ 
titi, da nije umjesno ili da ga obavješćuje, 
da ga je pozvala samo zato, da bude neka 
vrsta atrakcije. To je vrlo delikatna zadaća 
za domaćicu. Treba upotrijebiti svu tak¬ 
tičnost, da ne bi ispala u lošem svijetlu. 

Za zabave, garden-parties, partije golfa, 
cricketa i tennisa, jutarnje priredbe upu- 

čuje domaćica pismene pozive, u kojima 
ce biti naznačen sat sastanka. 

Za obiteljski caj dovoljno je pozvati 
telefonski ili usmeno. 

na primanju 


Ako je netko iz ličnih razloga žalostan, 
neraspoložen ili dosadan, neka ne ide na 
primanja. Lože raspoloženje, smrknuto i 
zabrinuto lice ne slaže se s posjetom ili 
zabavom, kamo svi dolaze sa željom da se 
razonode. To bi bilo kao jedna nesuglasna 
kajda u lijepoj sonati. Najgore je, što bi 
eventualno mogli prenijeti i na druge dio 
svog neraspoloženja i dosade. 

U društvo se ide veselog lica! 

Naravno čim udjemo, požurit ćemo se, 
da pozdravimo domaćicu, gospodjice, ako 
ih ima i domaćina. Onda ćemo se pozdra¬ 
viti sa znancima, ili onima, koje nam 
domaćica predstavi. Nikakve afektacije 
ni pretjeravanja u ponašanju, nikakvih 
namještenih kretnja! Jednostavnost je i 
ovdje potrebna. Trebat ćemo vrlo malo 
vremena dok se snadjemo; sačuvat ćemo 
uvijek neki stepen rezerviranosti, ali da 

ipak ne dajemo dojam kao da tu ne spa¬ 
damo, pogotovo ne smijemo izgledati pla¬ 
čljive, sto nikako ne bi bilo prikladno. 
S druge strane ponašanje, koje privlači na 
sebe svačije poglede, bilo bi još manje 
uputno. Srednji put je pravi način savrše¬ 
nog ponašanja. 

I muškarci se moraju pokoravati stano¬ 
vitim pravilima. Najprije će pozdraviti 
domaćicu, gospodjice i domaćina, ali se 
onda ne smiju izvući i odijeliti od društva 
sa svojom simpatijom, što je vrlo nezgodno 
i dokaz, da ni jedno ni drugo ne poznaju 
ni najelementarnijih pravila odgoja. Kad 
je muškarac prihvatio poziv da provede 
večer u kući, gdje se priredjuje primanje, 
duguje zahvalnost osobi, koja ga je Iju- 
bezno primila. Zato će je uvijek pozdra¬ 
viti, kad je sretne na ulici ili na nekom 
sastanku. Pozdrav ne stoji mnogo, ali 
dokazuje dobar odgoj. 

na plesu 


Na plesu u prijateljskoj kući ponašat 
ćemo se kao na nekom primanju. Samo što 
ćemo ovdje nastojati da sami saradjujemo: 
brinut ćemo se neopazeno, da sve najbolje 
ispadne. Pomagat ćemo domaćici, kad se 
pruzi prilika ili ćemo se pak pokazati 
korisnima za vrijeme posluživanja hladnih 
pića ili pak pri razdiobi cotillona. 

Naravno da starije gospodje, koje ne 
vole takve mondene sastanke, ne bi smjele 
ni sudjelovati, jer je bolje da ljutite dame 
ostanu kod kuće nego da dodju kvariti 
svečanost. To isto vrijedi i za žene, koje 
ne podnose buke. 

Mladost voli da se smije, šali i zabavlja. 
Ali ipak ima sve svoje granice, preko kojih 
se ne smije ići. Nije nipošto uljudno da se 
radi vlastite zabave iskorišćuje u ovom 
slučaju prisilna strpljivost gostoprimca, pa 
da mu se ostavi kuća ili plesna dvorana u 

najvećem neredu i metežu, koji bas nije na 
mjesto; pri tom se zaboravlja i na ono 
malo poštovanja, koje dugujemo toj kuci 
kao i na to, da u toj istoj dvorani ima sta¬ 
rijih osoba i drugih, koji se takodjer vole 
zabavljati, a da se ne natječu s vikom i 
šalom mladjih. 

Naravno gospoda moraju znati, da su 
dužna zaplesati bar jednom sa domaćicom 
ili kćerkama. 


STOL 


Kakvim osjećajem intimnog zadovolj¬ 
stva i ponosa promatra domaćica blago¬ 
vaonicu s lijepo prostrtim stolom, na ko¬ 
jem je sve postavljeno u najboljem redu. 

Po tome, kako je prostrla stol, može se 
prosuditi njezin stepen ugladjenosti, do¬ 
brog ukusa i elegancije, jer ovdje kao i u 
načinu odijevanja žena otkriva svoju lič¬ 
nost. 

Stepen primanja, s kojim se susreću 
gosti, prosudjuje se i prema tome, kako je 
udešena blagovaonica i stol, za koji će 
sjesti. 

Prostrijeti i uresiti stol bilo je za doma¬ 
ćicu uvijek neko delikatno umijeće, koje 
takvim smatra i moderna žena, pa po 
uzoru svojih prethodnica ulaze u prire- 
djenje stola veliku ambiciju. 

Dekoracije moderne umjetnosti ukra- 
šuju stol na vrlo sretan način. 

Moderni stol u svim svojim odrazima 
boja, u svim najmanjim detaljima, koji se 
protezu od savršenog spoja najfinijeg 
platna, masivne srebrnine i nježnog por¬ 
edana do krhkoga prozirnog kristala, 
odiše nekom jednostavnošću, koja je nagla¬ 
šena jedino u efektima medjusobno opreč¬ 
nih boja i novih čudnovatih oblika, koji 
pomalo podsjećaju na geometrične oblike. 

Sve se ipak savršeno slaže; stolnjak, ta¬ 
njuri, čaše, srebrnina i ukras stola bude u 
skladnom sklopu nesumnjivi dojam. 

Izbor stolnog pribora i njegov raspored 
odavaju ugladjenost domaćice; starih na¬ 
čina je nestalo, a što se tiče prostiranja 
stola, mnogo se toga izmijenilo. I prijašnji 
su se običaji izmijenili. 

Danas se u tom pogledu ne možemo više 
ravnati po nekim pravilima, koja bi odre- 
djivala unaprijed ustaljeni sustav, koji se 
ne bi mogao mijenjati, stoga nas ne će 
nitko smatrati osobama, koje ne poznaju 
običaje stola. 

Danas je mnogo jednostavnije prostrijeti 
stol, pa ipak je to na neki način oteščano, 
jer je prepušteno slobodnoj volji, tako da 

od same domaćice zavisi, hoće li pobuditi 
dojmove elegancije i dobrog ukusa. 

Moderno je, kad je sve uskladjeno u 
jednom stilu. Stolnjak, stolni pribor i cvi¬ 
jeće mora odgovarati okolini i tako stva¬ 
rati savršenu skladnost, a tim se opet 
postizava sjajan uspjeh priredjenog objeda. 


Stolnjak 

Moderni stolnjak nalik je na haljinu 
lijepe žene, pa se mijenja kao i ona. Ure- 
djuj stol rafinirano i promišljeno! Sad je 
sav od skupocjene čipke, kroz koje pro¬ 
viruje drvo stola kao bizarno mlazje, sad 
je opet urešen skupocjenom čipkom, ruži¬ 
časte, plave ili pastelne boje za zakuske 
na ladanju. U duhu današnje mode tkan 
je grubo. Ili je pak od vrlo finog platna 
ili od platna iz Flandrije za gala primanja. 

Stolnjak se danas više ne veže uz nika¬ 
kvu tradiciju. Domaćica modernog ukusa 
uskladjuje ga vrlo rado ne samo sa stolnim 
posudjem, nego i sa stilom pokućstva, sa 
bojom kože stolica i damastom ili pak sa 
namještajem blagovaonice. 

Naravno da se još uvijek upotrebljavaju 
i visoko cijene, kako to i zaslužuju radi 
svoje rafinirane jednostavnosti i ukusnosti, 
lijepi stolnjaci od bijelog platna ili dama- 
sta, tako zvani stolnjaci iz Flandrije. 
K njima se pridružuju raskošni stolnjaci 
od čiste teške svile, boje poput slonove 
kosti, koje su toliko voljele naše prababe, 
na kojima se svijetlo tako divno odražava 
i koji otkrivaju zanesenim očima hiljadu 
svojstava svog kraljevskog bogatstva. 

Ti su stolnjaci nepromijenjeni ukras 
starinskog stola raskošno prostrtog u bla¬ 
govaonici nekog dvorca ili starinske patri¬ 
cijske kuće, koja prima goste iz generacije 
u generaciju kao ogranak nekoga slavnog 
imena, pa nitko ne želi iz nekog pijeteta 
da napusti tu tradiciju. 

Kako li su pak sjajni stolnjaci vezeni na 
tihom otoku Burano! To su neprocjenjive 
dragocjenosti s vezivom, poznatim po či¬ 
tavom svijetu. 

Stolnjak može biti od finoga bijeloga 
platna, grubog platna takodjer vezenog, 
ili je samo od platna bez ikakvog veziva. 
U bojama može biti samo za obiteljske 
zakuske. Ta vrsta stolnjaka pristaje u bla¬ 

govaonicama kao i na stolovima pod ve¬ 
drim nebom. 

Podložak za čipkaste stolnjake mora 
biti bijel. 

Svakako je osoba, koja je uvela stol¬ 
njake od organdija, osoba vrlo nježne 
duše. To je nježni prozirni vez iste boje, 
koji se slaže sa stolnim posudjem i cvijet- 
nim ukrasom, koji se lagano kao dašak 
priljubi uza stolnjak, kao latica cvijeta, a 
svjež je kao lahor. Ovakvi bi stolnjaci 
mogli pokrivati vilinski stol, ali nikako 
nije su za djecu. 

Iz Amerike je došao običaj da posta¬ 
vimo na stol četverokutne tablete od čipke, 
platna, sukna ili brokata pod svakim ta- 
njirom uz primjereni postolnjak, koji se 
prostire po sredini stola. Taj se sistem 
mnogo raširio u Engleskoj, a osobito kod 
serviranja hladnih jela. Takva moda 
dobro dodje onim obiteljima, koje imaju 
stol od skupocjenog drveta, pa mnogo 
polažu na to, da mu se gosti dive. Kod 
nas ta moda nije prodrla. Tako prostrt 
stol djeluje hladno. 

U brusi 

Moderni su se ubrusi takodjer izmijenili. 
Postali su manji, a po vanjštini ljepši. 
Tako su i ubrusi iz Flandrije poprimili 
praktičnije oblike. Ubrusi se općenito 
uskladjuju sa stolnjakom, dok se motiv 
ponavlja. Nepromijenjeni su ipak ostali 
inicijali, koji za razliku od nekoć, sastoje 
od vise monograma (barem tri). Danas se 
obično jos uplete ženin monogram sa mu- 
ževim. 

Ubrusi se jednostavno polažu na tanjir 
bez onih kompliciranih pregiba, o čijem bi 
se ukusu moglo raspravljati. Ubrusi se 
slože tako, da se monogram može jasno 
pročitati. 

Može se staviti na ubrus neki cvijet ili 
pupoljak, koji će se moći prikopčati na 
odijelo dame ili pak staviti u zapučak 
kavalira. Dama se mora elegantno poslu¬ 
žiti ubrusom. Znak je velike otmjenosti 
da se ne rastvori, tako da može s jedne 
strane izgledati kao da nije ni upotreblja¬ 
van. Nije otmjeno rastvoriti ubrus u svoj 
njegovoj širini, pa ni onda, ako ga samo 
položimo na koljena. 

Ne smije se nikada zataknuti na prsa, 
pa makar nam haljina ne znam kako bila 
mila- 

Naravno da moramo biti oprezne i na¬ 
učiti se da jedemo, a da se ne zamrljamo. 


Stolno posudje. 

Moderno stolno posudje je čitava fan¬ 
tazija boja, oblika i materije. Stolnjak 
žute boje zahtijeva plave tanjire, sivi ze¬ 
lene ili crvene tanjire, ružičasti stolnjak 
pak tanjire iste ili crne boje. To su pitanja, 
koja strašno zbunjuju! Boje mogu biti u 
očitoj opreci ili pak u strogom medjusob- 
nom skladu. U tom se izboru očituje 
spretnost, duhovitost i ukus domaćice. 

Stolno posudje u bojama je ekcentrično 
i ravna se po hirovima mode. Moramo 
ipak biti oprezni pri nabavi i to vrlo opre¬ 
zni, jer se stolno posudje ne može nepre¬ 
stano mijenjati. Mora biti u skladu sa 
stolnjakom, a sve to opet s okolinom. 

Stolno posudje iz porcelana ostaje uvi¬ 
jek najbolje, jer odgovara svakoj prilici i 
svakom tipu dvorane. Lijepo stolno po- 

sud je iz finog porculana, sasvim bijelo i 
jednostavno obrubljeno zlatom, može se 
uvijek upotrijebiti. 

Glineno stolno posudje je uvijek ne¬ 
spretno, lako se krnji i ne daje dojam pot¬ 
pune čistoće, a osim toga se može upo¬ 
trebljavati samo za doručak, te odgovara 
više ambijentu sela nego grada. Tanjiri, u 
kojima se donose jela, bit će od srebra ili 
od materijala kao i ostalo posudje. Ta¬ 
njiri za kolače, kao i podložak za čaše, ili 
čaše, za pjenušava pića — od srebra ili po¬ 
zlaćena srebra nijesu otmjeni. 

Ukrasiti pak stolne tanjire kućnim 
grbom ili monogramom, što se javlja u 
posljednje vrijeme — to ne može svatko. 

Čaše. 

Danas se isto tako divimo čašama od 
debelog kristala kao i vrlo tankim čašama 
sa nježnim rezbarijama ili potpuno glat¬ 
kim i krhkim poput svježih vjenčića, u 
kojima se odrazuju probrana vina. Te su 
čaše tako nježne, da se bojiš, da ćeš ih 
razbiti pri samom dodiru. One moderne 

ili poprimaju komplicirani oblik, ili su 
katkada opet u tolikoj opreci sa drugim, 
da izgledaju u pravom smislu riječi izra- 
djene od grube mase. 

Njihov oblik je upravo geometričan. 

Upotrebljavaju se i čaše od puhanog 
stakla, koje treba kupiti u boji, koja dobro 
pristaje uza stalno posudje i stolnjak. 

U čašama za pjenušava pića, a naročito 
u onim kaležastog oblika, obično se nude 
voćni sokovi. 

Sredina stola. 

Na sredini stola nad platnenim stolnja- 
kom bez veziva postavi se obično neki 
čipkasti ili vezeni ručni rad. On daje stolu 
neko obilježje elegancije, koja se još više 
ističe, ako je čipka ili vezivo skupocjeno. 
Sjetimo se, da su prave čipke i lijepi ve¬ 
zovi (ponos naših baka) bili napravljeni 
zato, da im se svi dive i da gode očima. 
Čipke i vezovi su dragulji ženskoga ruč¬ 
nog rada, a kao takvi nijesu podložni 
modi. lzaberimo za sredinu stola radije 
čipku ili vezivo, koji odgovaraju stilu 

blagovaonice! Mogu doći u obzir sve one 
čipke ili vezovi radjeni iglom. 

U duhu je mode, da se stavi na sredinu 
stola zrcalo uokvireno srebrom u stilu 
blagovaonice, u kom se odrazuje ptičica 
ili neka druga mala životinjica ili se pak 
postavljaju male vaze sa cvijećem. Takva 
sredina stola budi sjajan dojam i stol iz¬ 
gleda bogat, jer mu ona daje neko go¬ 
spodsko odlično obilježje. 

Milieu stola odaje uvijek lični ukus 
domaćice. Po trgovinama ima za tu svrhu 
izobilje predmeta tako, da mogu zadovo¬ 
ljiti svačiji ukus, pa i najveće zahtjeve, 
a ipak se mogu improvizirati u kući 
takve sredine, koje mogu da postignu čak 
veciefekat od onih kupljenih. Sad se upo¬ 
trebljavaju stavise mali kipovi ili pred¬ 
meti od finog poredana, kristala ili srebra 
bad opet može vrlo ukusno izgledati na 
sredini stola neki starinjski tanjir, origi¬ 
nalni duboki tanjir, komarica od srebra 
casica, ovalna niska vaza od kristala 'u 
bojama, u kojoj pliva cvijeće u boji opre¬ 
čnoj kmtalu. Takvo uredjenje odaje od- 

hcni ukus, a izgleda vrlo svježe i pri- 
vlacljivo. r 

Cvijeće. 


Cvijeće je veseli i svježi ukras doma. 
Pretvara stol u neki kutić vrta ili malu 
lijehu. Stol nije potpun, kad nije razve- 
seljen cvijećem, čiji izbor i raspored go¬ 
vori o dusi i dobrom ukusu domaćice. 

Pri rasporedjivanju cvijeća na stolu 
treba voditi računa o nekim važnim činje¬ 
nicama, koje mogu, ako dobro ne pazimo, 
izazvati mnoge neugodnosti. Prije svega 
ne smije se upotrebljavati za stol cvijeće, 
koje jako mirise. Cvijeće mora biti u me- 
djusobnom skladu. Kao za sve stvari na 
ovom svijetu tako se pri izboru cvijeća 
mora sačuvati granica, koju nam sugerira 
razbor, a to isto vrijedi i za ukrašivanje 
stola. Cvijeće mora biti tako rasporedjeno, 
da ne smeta kod jela. Zato se mora po¬ 
staviti u nekoj udaljenosti od tanjir a i na 
način, da se jela mogu lako dodavati uz¬ 
vanicima i postavljati na stol, a da se pri 
tom ne trebamo bojati da će se pokvariti 
cvijetni ukras. Cvijeće pak ne smije biti 
postavljeno u prevelike ili previše visoke 
vaze, jer bi, naročito u posljednjem slu¬ 
čaju, smetalo vidokrugu osoba pa se ne 

bi mogao razviti animirani razgovor. 
Osim toga treba voditi računa i o jednoj 
pojedinosti, koja nam obično izmakne: o 
boji cvijeca u odnosu prema električnom 
osvjetljenju. Poznata je stvar, da boja cvi¬ 
jeća izgleda drugačija, kad ga gledamo pri 
danjem svijetlu ili pak pri umjetnoj ra¬ 
svjeti. Ako vam na primjer treba zelenila 
za ukrasivanje stola, morate uzeti svijetlo 
zelenilo, jer će pod električnim osvjetlje¬ 
njem izgledati tamnije; to isto vrijedi i za 
cvijece ružičaste boje. Cvijeće, koje naj¬ 
ljepše izgleda pod umjetnim osvjetljenjem, 
je ružičaste> narančaste i ljubičaste boje. 

Ljubice iz Parme nabacane po samom 
bijelom ili vrlo svijetlom stolnjaku izgle¬ 
daju vrlo lijepo. Stolnjaci u bojama ili sa 
crvenim, žutim i drugim prugama nijesu 
prikladni za stolove, koje ćemo ukrasiti 
cvijećem. U naše doba je vrlo lako ukra¬ 
siti stol, jer je domaćici ostavljeno otvo¬ 
reno polje fantaziji. Kad se boja ukrasa 
uskladi sa stolnjakom i okolinom i kad je 
sve skupa ukusno, bit će uvijek okrunjeno 
uspjehom. 

Veliki uspjeh ima i nepravilno razba¬ 
cano cvijeće, kao da je nabacano na stol- 

njak: za taj način ukrasivanja ne smijemo 
zaboraviti da postavimo uvijek po dva 
cvijeta skupa, sa drscima okrenutim jedno 
prema drugome kako bi se mogli ljupko 
izvući i splesti, a da se to i ne opazi. Vrlo 
lijep je i stolni ukras od svježih vijenaca 
od nježnog zelenila. Toj svrsi služe i ruže, 
karanfili, makovi tek procvjetali itd. Tre- 
ba paziti kako se postavlja vijenac na stol. 
Smjestiti se mora na prikladno mjesto 
tako, da ne bi smetalo pri posluživanju, 
isto tako se ne smije pretjeravati u duljini, 
jer vijenac od cvijeća ide med ju one ukra¬ 
se, koji zapremaju najviše mjesta. 

Uvijek je lijepo postaviti jednostavno 
dvije vaze pune cvijeća na stol; to je naj¬ 
jednostavniji ukras i najpraktičniji, pa 
ćemo ga upotrebljavati za ukras svagda¬ 
njeg stola. Pa i jedan cvijet ili grančica 
podsjetit će onoga, koji živi u gradu da 
postoji priroda, koja diše i živi i koja nam 
svojim cvijećem želi unositi malo od tog 
smiješka u nas dom. Kad smo i najviše 
zaposleni nemojmo nikada zaboraviti na 
cvijeće i nadjimo uvijek bar malo vreme¬ 
na, da mu se divimo. Naučimo od cvijeća, 
da shvaćamo život vedrim! 

Voće kao ukras stola. 

Sada je moderno, da voće sluzi kao 
ukras stola. Treba ga prije očistiti, iščet- 
kati, oprati, ako je potrebno, istrljati sa 
komadićem vune tako, da postane glatko 
i sjajno. Uredjuju se i sredine stola sa vo¬ 
ćem, tako na primjer napunimo porculan¬ 
ske posude crvenim jabukama, narančama 
itd. ili pak postavimo na sredinu zdjelu 
od stakla punu lijepog voća živih boja po¬ 
miješanog skupa u nekoj medjusobnoj 
harmoniji; ili posude od stakla pune voća 
jedne jedine boje i vrste. 

Pripreme se ljupke komarice pune lije¬ 
pog voća, pa se postave na sredinu stola 
kao ukras. 


Način kako se postavlja stol. 

Stol koji se upotrebljava za jelo neka 
bude dosta velik tako, da se može za njim 
udobno sjediti. Najprije treba po njemu 
prostrijeti pusteni ili neki stari vuneni po¬ 
krivač, koji se onda pokrije pravilno pro¬ 
strtim bijelim stolnjakom. Nasred stol- 
njaka prostire se ručni rad od čipke ili ve- 


80 


ženi, ili se pak postavlja ukras za sredinu 
stola od srebra, poredana, cvijeća itd. 
Kad ste prostrli stolnjak i uredili sredinu 
stola, rasporedite simetrično tanjire, po 
prilici pola metra jedan od drugog. Pored 
tanjira s desne strane dolazi nož i žlica, 
ako je potrebna, a s lijeve viljuška; pred 
tanjirom se postavi pribor za voće po 
ovom rasporedu: najprije nož sa ručicom 
okrenutom na desno, onda viljuška sa 
drškom okrenutim lijevo i konačno mala 
žlica okrenuta takodjer na desno. Čaše za 
vodu, crno i bijelo vino (za pjenušava 
vina je najbolje donijeti čaše u zgodnom 
času) postavljaju se pored tanjura s desne 
strane i rasporedjuju se prema visini. Broj 
se čaša ravna prema važnosti zakuske ili 
objeda. Kruh se stavlja s lijeve strane, a 
ubrus na tanjir bez kompliciranih pregiba. 
Za svake dvije ili tri osobe postavlja se 
solnjača. Vrč sa vodom i boce vina raspo¬ 
redjuju se tako, da se svaki uzvanik može 
lako poslužiti, na pr. jedna boca na dnu, 
a druga na čelo stola. Tanjurić se sa sirom 
postavlja na stol, kad se servira juha i 
pruža redom gostima, pa se ukloni, čim 
se iznese juha. 

Taj način uredjivanja stola ima u sebi 
nešto svečano i stol izgleda bogat, a vrlo 
je praktičan za posluživanje, jer su pribor 
i čaše za različna jela već na mjestu tako, 
da se ne treba neprestano brinuti za iz¬ 
mjenu. To se naročito preporuča kod 
objeda, kad se domaćica ne može mnogo 
pouzdati u spretnost posluge. 

Za svaku svečanu zakusku ili objed 
priredite u blagovaonici jedan mali stolić 
pokriven bijelim stolnjakom, na kom ćete 
lijepo rasporediti pribor za jelo, čaše, ko¬ 
šaricu sa kruhom, tanjire, boce vina itd. 
Na njem će se položiti lonac za juhu i na¬ 
lijevati juha. Na taj stolić će se kasnije 
stavljati upotrebljeni tanjiri, da se poje¬ 
dnostavi serviranje i dade posluzi dovolj¬ 
no vremena, da mirno sve posvršava. 

Drugi način 
postavljanja stola. 

Prostre se na stol pusteni ili vuneni po¬ 
krivač, pokrije stolnjakom i uredi, kako 
smo već rekli, sredina stola. Zatim se po¬ 
stavi tanjir, nož, viljuška i žlica, ako ima 

juhe. Pored tanjira s desne strane neka 
bude čaša za vodu i vino. Tanjiri i pribor 
će se donositi redom, kako se bude poslu¬ 
živalo; kruh se nudi, kad zatreba a vino 
isto tako, dok se boce ne ostavljaju na 
stolu. Taj način postavljanja i posluživa¬ 
nja vrlo je ukusan, ali posluga treba da 
bude vrlo spretna i brza. Domaćica, koja 
voli da je stol dobro postavljen i posluga 
uvježbana, neka je na vrijeme poduči, 
kako će se ponašati pri posluživanju. 

Pripremanje za izlet 
u prirodu. 

Za izlet u prirodu treba osim dobrog i 
općenitog raspoloženja i lijepa bogata ko¬ 
šara zalihe. Kad stignemo na cilj, gledat 
ćemo naokolo i izabrati mjesto što više u 
hladovini, po mogućnosti u blizini potoka 
ili izvora, koji ne samo što osvježuje zrak, 
nego može poslužiti kao hladionik za 
vino. Kad ste našli hladovinu po svom 
ukusu, izvadit ćete iz košare zalihu, koju 
ste brižljivo otpremili unaprijed po sluzi, 
te stolnjak žive boje sa neobičnim crte- 

zima. Prostrijet ćete ga na travu, poredati 
tanjire, pribor, čaše, ubruse, kruh, boce, 
cvijeće, te različna jela, koja ste donijeli i 
koja ste kao dobra domaćica znali izabrati 
za tu priliku u dovoljnoj količini. Mnoga 
se pravila ne mogu ovdje primijeniti, ali 
će se ipak dobro odgojena osoba isticati 
time, što ne će pretjerivati u načinu i 
ukusu. 

Za takve izlete mogu se kupiti naročite 
košare opskrbljene svim potrebnim. 

Svagdanji stol. 

Činit će se možda milim čitateljicama, 
da je suvišno govoriti o svagdanjem stolu, 
ali baš zato što je on tako značajan u na¬ 
šem svagdanjem životu ne može se nikada 
dovoljno o tome reći. Kad očekujemo 
goste, postavljamo stol, što je moguće 
ljepše, probiremo, ukrašujemo nekom na¬ 
ročitom pomnjom, ne žaleći vremena. 
Zašto da to isto ne činimo i za svagdanji 
stol? Zašto ga tako zanemarujemo? Zar 
nam naši mili nijesu najdraži gosti? Zašto 
da dakle ne postavimo i za njih uredno 

stol, kako bi im povratak sa posla bio ve¬ 
seliji? 

Ovdje, razumije se, ne ćemo povaditi 
sav pribor iz ormarića da bi postavili 
svagdanji stol, pa ne ćemo uzeti stolno 
posudje, jer ni rijetke čipke, ni najskupo- 
cjenija srebrnina ne davaj u vrijednost 
stolu — to su važne činjenice, ali ni iz¬ 
daleka ne predstavljaju sve. Glavno je 
kako se dočekuje — ugladjenost i smije¬ 
šak domaćice. Svagdašnji stol mora dakle 
izgledati kao da očekujemo vrlo drage 
goste i zato mora biti brižljivo postavljen, 
mora davati dojam reda, čistoće i pri- 
vlačljivosti. 

Način postavljanja je isti, kako smo 
već opisali kod prvog slučaja. 

Majka, koja uistinu voli svoju djecu, 
pazit će, da se nauče lijepo ponašati za 
stolom i da se priviknu jesti sve, što im 
se ponudi bez kritiziranja i primjedaba na 
račun ovoga ili onoga. Neka ih nauči na 
sva pravila, koja zahtijeva odgoj s obzi¬ 
rom na stol i to zato, što će im, kad se nauče 
uljudno jesti, to prijeći u naviku, koju će 
ponijeti sa sobom u život. Po načinu, kako 
se ponaša za stolom, može se prosuditi 

stepen odgoja jedne osobe, pa će zato vri¬ 
jedna majka za dobro svoje djece mnogo 
paziti na ponašanje kod stola. Zahtijevat 
će, da se jede polagano i da se jelo dobro 
sažvaće, jer to koristi njihovu zdravlju. 
Obitelj se okuplja za stolom kao na neki 
mali sastanak veselih nježnih uzvanika, 
koji hoće da se odmore i miruju. Zato 
treba izbjegavati sve tužne razgovore ili 
još bolje razgovarati samo o veselim stva¬ 
rima, koje će stvarati dobro raspoloženje. 
Po mnogim se proučavanjima ustanovilo, 
da je dobro raspoloženje najbolja okrepa, 
koja olakšava probavu. Vrijeme jela mora 
zato biti svakoj obitelji sveto; to je doba 
dana, kad su svi na okupu, pa bi se mo¬ 
ralo razgovarati o veselim temama tako, 
da taj sat bude vedar, sto će ostati u srci¬ 
ma sviju i čiju uspomenu ne će ni vrijeme 
moći da izbnse. Taj sat slatke obiteljske 
intimnosti otkriva tajnu, kako su se do 
danas sačuvale neokrnjene stare tradicije 
i stari običaji. Njima moramo zahvaliti 
obiteljske predaje, gdje se od generacije na 
generaciju, od oca na sina predavala na 
primjer čast, da se ispuni neka dužnost ili 
izvrši neki simbolični obred. U brojnim 


su pak obiteljima ti časovi čvrsto zadržali 
veze privrženosti, koje su spajale i raznje¬ 
žile srca članova porodice. Po svemu re¬ 
čenom se jasno vidi, koliku važnost ima 
svagdanji stol u jednoj obitelji. Jednako 
nam vremena treba kad dobro ili lose po¬ 
stavimo stol, kad ljupko ili neotesano po¬ 
nudimo jela; isto tako se olakšava samo 
posluživanje kad naučimo poslugu, da 
pažljivo poslužuje i da sve brižljivo ras¬ 
poredi. To se moralo još naglasiti. 

Ukućani, kojima se posvećuje tolika 
pažnja, morat će osjetiti blagotvorni uči¬ 
nak: znat će uživati u radostima, koje 
pruža vlastiti dom i ocijeniti ih. Osim 
ukusnog postavljanja stola, treba paziti, 
da stol izgleda veseo i privi jači jiv a to se 
postizava sa malo cvijeća; domaćicu, po¬ 
gotovo majku očekuje još jedna zadaća, 
mnogo teža, to jest ona mora paziti, da 
su uvijek kod stola svi dobre volje. To je 
nešto, što može cvasti jedino u osjećajnom 
ženskom srcu. Život žene morao bi biti 
sastavljen od mnogo malih gesta, intona¬ 
cija i nježnosti, koje bi se morale odra¬ 
žavati na karakteru ukućana kao blago¬ 
tvorna rosa. Toj profinjenoj osjećajnosti 

treba dodati jos zadaću, da mora znati 
pripremiti duhovnu atmosferu, kako bi se 
uživalo u zdravom veselju, miru i vedrini 
svagdanje jelo. Od žene zavisi, da se za¬ 
borave neugodnosti, brige i dosade. U ži¬ 
votu vrijedi najviše dobar primjer. Gle¬ 
dajmo mi same sve sa najbolje strane i ne 
pravimo ih crnijima nego sto jesu. Žena 
uvijek nasmijana i dobre volje predstavlja 
snagu u obitelji, jer je dobro raspoloženje 
znak mladosti, zdravlja i snage. Udesimo 
tako, da to naše dobro raspoloženje predje 
na ukućane i da djeluje blagotvorno na 
medjusobne odnose privrženosti. 

Jutarnji stol. 

Ako se kod nas zbog razlike u klimi ne 
uzima obično, kao u Engleskoj i Švicar¬ 
skoj, ujutro doručak, ipak je vrlo lijep 
običaj, da se sastajemo kod stola, da bismo 
svi zajedno popili bijelu kavu. 

Prostre se na stol, koji je uvijek pokri¬ 
ven pustenim pokrivačem, stolnjak u bo¬ 
jama ili pak vezen živim bojama (znak je 
dobrog ukusa, kad se stolnjak uskladi sa 
posudjem za bijelu kavu). 

Za svakoga se postavi mali tanjurić; na 
desnoj strani nožić, a malo na vise šalica 
na odnosnom tanjuriću; sa lijeve strane 
mala viljuška. Gore na tanjurić ili u bli¬ 
zini njega postavi se mali ubrus, koji od¬ 
govara stolnjaku. Nasred stola rasporedi 
se šećernica, mali tanjurić sa svježim ma¬ 
slacem, posudica od stakla ili porcelana 
sa pekmezom ili pak med u zasebnim ča¬ 
šama, naravno sa žlicom, košarica sa kru¬ 
hom ili tanjurić pokriven malim ubrusom 
sa resama, sa dvopekom ili prženim kru¬ 
hom i slično, košarica sa voćem: naročito 
groždjem, narančama i jabukama. Na 
poslužavniku pokrivenom lijepim vezivom 
dvorkinja će donijeti mlijeko, kavu ili čo¬ 
koladu ili pak čajnik uz hladno mlijeko 
ili vrhnje. 

Najbolji je svakako doručak za djecu i 
odrasle dobra šalica bijele kave sa kru¬ 
hom, maslacem, pekmezom ili medom, jer 
ta jela razvijaju kalorije potrebne za dobru 
vitalnost organizma. 

Osobe s osjetljivim želucem morat će 
polagano piti bijelu kavu i dobro žvakati 
kruh, kako bi izbjegli nelagodnost, koja 
može katkada da potraje čitav dan. 


2a doručak moramo sebi osigurati dosta 
vremena i brinuti se za red, kao i kod sva¬ 
koga drugog obroka. Doručak uzima se 
izmedju sedam i pol do osam i pol sati, 
ne kasnije, jer nam inače ne bi ostalo do¬ 
voljno vremena za probavu, pa u podne 
ne bismo osjećali potrebu za jelom. Kod 
jutarnjeg stola dat ce majka lijep primjer 
time, sto ce se pojaviti uvijek potpuno 
uredjena u kućnoj haljini; na to će paziti, 
jer time sili druge da dodju na doručak 
nakon obavljene jutarnje toalete. Koliko 
mudrih savjeta i korisnih opomena može 
svojoj djecici dati pametna majčica u tom 
času vedre mirnoće! 


Jutarnji doručak 
spremljen na poslužavnik u. 

Na v veliki drveni, metalni ili srebrni 
poslužavnik proširite za to odredjeni 
ubrus, koji ga dobro pokriva. S desne 
strane postavi se tanjur sa malim ubrusom, 
a na njem šalica na prikladnom tanjuriću 
i mala žlica; zatim šećernica, posuda sa 
mlijekom, kavom i tanjurić sa kruhom na¬ 

mazanim maslacem pekmezom ili medom. 
Poslužavnik sa bijelom kavom priredjuje 
se na ovaj način i u obitelji; takvo prire- 
djivanje ne zahtijeva više vremena od dru¬ 
gačijeg, pa je vrlo uputno priučiti poslugu, 
da uvijek sve napravi ukusno i kako treba, 
jer će na taj način probrane navike pro- 
jiniti naš odgoj. 

Posluživanje jela. 

Način, kako se jela nude na tanjiru, 
vrlo je važan kod objeda. To je dio svega 
onoga, što skupa pridonosi uspjehu obje¬ 
da. Jela ukusno ponudjena otvaraju tek 
i pružaju oku užitak. Srećom se danas ne 
donose obično na stol takova jela, koja 
zahtijevaju inženjersku sposobnost, smje¬ 
lost arhitekta ili pak pjesničku fantaziju 
t. j. jela, koja su kuhinju pretvarala u 
neku vrstu radionice ili kemički labora¬ 
torij. Kuhar se ponosio kad bi donosio na 
stol prave dvorce, prskave vodoskoke, 
ptice sa perjem i repom kao i tisuću jela 
okićenih njegovom bujnom maštom, te 
priredjenih na način, da ne bi ostajalo više 
ništa bitnog. 

Na području kuhanja ima mnogo toga 
novoga. Sve je sada pojednostavljeno, pa 
tako i način posluživanja jela. Danas je 
dovoljno da jelo bude brižljivo raspore- 
djeno na tanjir u sa malo elegancije, sime¬ 
trije i reda. Rub tanjir a mora biti čist, a 
ne mastan ili zamazan. Kitica peršina, 
zelenila ili cvjetić na svakom poslužavni- 
ku. Pod ribom ili prženim jelom treba 
staviti mali bijeli ubrus. Poželjno je da 
svako jelo bude ponudjeno na primjere¬ 
nom tanjim, koji odgovara njegovu obli¬ 
ku. Na primjer pile, pečenje i riba nude 
se na duguljastim tanjirima; zelenje u 
okrugloj plitici, umak u dubokoj ili naro¬ 
čitoj posudici, a takodjer i u elegantnoj 
zdjeli, u kojoj se je kuhalo (od Jena stakla 
i tako dalje). 

Salata se poslužuje u posudi od porce- 
lana, stakla ili kristala. U staklenoj se po¬ 
sudi nudi i kuhano voće, voće sa kremom 
kao i salata od voća. Kao predjelo obično 
se više ne donosi veliki naročiti poslužav- 
nik sa svim mogućim tanjurićima, ili ta- 
njir za predjela kao u gostionicama, već se 
različna jela rasporede u mnoge tanjuriće, 
posudice različnog oblika i boja, pa se sve 

postavi na stol tako, da će uvijek dobro 
došlo predjelo postati ne samo užitak za 
nepce, nego i za oko, jer će svim svojim 
bojama dati stolu neko veselo i privlač- 
Ijivo obilježje. 

Vrlo je ugladjeno poslužiti voće u slam¬ 
natim ili pletenim košaricama sa dnom 
pokrivenim nekom čipkom ili lijepom 
vrvcom, koja je u skladu sa bojom voća, 
a omotana oko ručice. Pozlaćene košarice 
se ne upotrebljavaju, dok zdjela na stalku 
izlazi iz mode. 

Naravno da će na svakom poslužavniku 
biti i potrebna žlica ili viljuška, nož i vi¬ 
ljuška, ili pak samo žlica, već prema vrsti 
jela. Šparge se poslužuju s naročitim šti- 
paljkama. 

Mora se ljupko ponuditi jelo i pri tome 
se mora izbjegavati svaka buka. Namazani 
tanjiri uklanjaju se s desne strane uzva¬ 
nika,dok se s lijeve strane postavljaju čisti, 
a s lijeve se i jelo nudi. Tanjir se uklanja 
i polaže tako, da se nježno prihvati rub, 
ali se pri tom ne smiju uvlačiti prsti. Pri 
raspremanju se uzme tanjir u lijevu ruku 
kažiprstom i palcem, dok ga srednji po¬ 
državaju; na dva slobodna prsta ili dlan 

položi se drugi tanjir, pa se povuče kod 
uklanjanja tanjira. Na taj se posljednji 
slažu upotrebljeni tanjiri, dok na ta¬ 
njir što ga držimo kažiprstom i palcem 
položimo pribor; nož sa drškom okrenu¬ 
tim prema vani, a viljušku unakrst. Po¬ 
sluga će desnom rukom primiti tanjir za 
pranje, prebaciti ostatke, koji smetaju da 
se tanjiri slože jedan na drugi, na tanjir 
za pribor itd. 

Čak ni vrlo spretna posluga ne bi smjela 
uzeti najednom više od tri ili četiri tanjira. 

Takvo posluživanje zahtijeva stanovitu 
spretnost, koja se stiče svagdanjom vjež¬ 
bom. Domaćica će podučiti poslugu, da 
treba poslužiti najprije damu, koja sjedi 
s desne strane domaćina, jer je to uvijek 
najuvaženiji gost, a onda će poslužiti 
druge gospodje i gospodjice te završiti sa 
domaćicom; nakon toga dodje na red go¬ 
spodin, koji sjedi s desne strane domaćice 
i konačno domačin. Svako se jelo mora 
ponuditi uzvanicima dva puta. U medju- 
vremenu će dvorkinja paziti da ima uvi¬ 
jek dovoljno kruha i vina. Prije nego što 
se donesu kolači ili voće, uklonit će se sa 
stola sol, papar, kruh, čaše za vodu i vino. 

koje više ne trebaju; postavit će se sve na 
poslužavnik pokriven lijepim vezivom, a 
isto tako prazne boce vode ili vina, dok 
će na stolu ostati samo čaše za vino i pri¬ 
bor za kolače, ako je stol bio prostrt po 
prvom sistemu. 

Dvorkinja ne će nikada uzeti po dvije 
čaše zajedno, već jednu po jednu, te na¬ 
stojati da ne umače prste. 

Zatim će zasebnom četkom obrisati 
stolnjak da odstrani mrvice. Tek onda će 
staviti tanjire za kolače i voće, čaše ili 
kupice za pjenušava vina, kao i maleni 
pribor za voće ili kolače. 

Kod odličnih objeda donese se svakom 
uzvaniku, prije nego se poslužuje voće, 
tanjurić pokriven čipkom, na kom je sre¬ 
brna ili kristalna posudica sa mlakom 
vodom i nekoliko kapi neke mirisave 
esencije, u kojoj pliva listić sporiša, limuna 
ili kakav mali cvjetić. U toj posudici će 
gost oprati prste i obrisati ih malim ubru¬ 
som, kog će izvući ispod posudice. 

Uvijek je bolje poslužiti kavu ili liker 
u drugoj prostoriji, a naročito, kad ima 
gosti. Kava će se donijeti na elegantnom 
poslužavniku pokrivenom čipkom. Uz 

kavu se obično ponudi liker i cigarete. Li¬ 
ker se nudi u čaši za desertna vina, ali 
naravno u najmanjoj dozi. 


Dama za stolom. 

Prema tome, kako se dama ponaša za 
stolom, ocjenjuje se stepen njenog odgoja. 
Dama mora savršeno poznavati sva pra¬ 
vila dobrog odgoja; mora prije svega oči¬ 
tovati ljupkost u svakoj gesti bez i naj¬ 
manje sjene smetenosti ili isticanja. Vri¬ 
jeme, kad se graciozno jelo prstima, davno 
je prosio; naše doba propisuje takva pra¬ 
vila, kojih se moramo držati. 

Ništa se više ne jede prstima. U izu¬ 
zetnim slučajevima možemo se poslužiti 
prstima, ali uvijek s naročitom Ijupkošču. 

Prije nego počnemo jesti moramo pa¬ 
ziti, da li su svi ili skoro svi uzvanici po- 
služeni. Ako ima mnogo uzvanika treba 
sačekati, dok bude poslužena domaćica. 

Dobro odgojena dama uzet će od svega, 
sto joj se ponudi i ničim ne će pokazati da 
joj neko jelo ne prija, nego će dati dojam 
da joj sve prija, ali pri tome ne će izreći 

nikakvog suda ni napomene, koja bi i iz¬ 
daleka mogla aludirati na neku pogrešku 
jela i to već iz prirodne obazrivosti prema 
domaćici. 

Mora se brzo posluživati, jer treba da 
se zna da drugi čekaju na jelo. 

Dama će uvijek uzeti onaj komad, koji 
dolazi po redu, a ne će birati bolji — to 
nije uljudno. Nepristojno je uzeti mnogo 
najedamput od nekog jela, koja je po na¬ 
šem ukusu. Poznata je činjenica, da što 
je osoba manje uljudna, tim je izbirljivija 
kod jela. Osoba, koja je naviknuta na 
dobro, ne će naprotiv ni opaziti, ako ne¬ 
što nije u redu; do gad ja se, da katkada 
nešto ne uspije baš najbolje. 

Staviti lakte na stol nije nimalo estet¬ 
ski; danas nijesmo toliko strogi, pa se 
može reći, da se i to dopušta, ali samo 
poslije jela. Izmedju jednog i drugog 
obroka bolje je to izbjegavati, da nam ne 
bi prešlo u naviku. Kad se polože lakti 
na stol, treba i u toj gesti pokazati svu 
žensku eleganciju i ljupkost, onu ljupkost, 
koja sve poljepšava. 

Žlica se ne prinosi ustima vrškom, nego 
pomalo sa strane, ali nikada poprijeko. 

Kad jedemo juhu, ne smijemo odviše na¬ 
puniti žlicu, da ne hi pokapale i uprljale 
stolnjak, haljinu, te time izazvale huku. 
Glasno srkati protivi se svim pravilima 
dohrog odgoja, jer taj dosadni žamor 
stavlja na te v sku kušnju osjetljivost uzva¬ 
nika. Mora se jesti bez ikakve huke; to 
je navika, koja se ne stiče odjednom, nego 
svagdanjom vježbom iz ranog djetinjstva. 

Treha se lagano nagnuti kod jela, a ne 
ukočeno čekati, dok komad dodje do usta. 
Na tanjuru se ostavlja vrlo malo osta¬ 
taka, samo najnužnije, a nikada se ne 
smije ohruhiti ostacima tanjir, jer to smeta 
oku i protivi se stolnom odgoju. Jedimo 
tako, da svršimo skupa sa drugima i ne¬ 
mojmo pretjerivati u sporosti, jer se tako 
odugovlači posluživanje. 

Kad završimo jelom, položimo nož i 
viljušku na tanjir u okomitom smjeru 
jedno do drugog: viljušku sa uzdignutim 
vršcima, dok oštrica noža mora hiti okre¬ 
nuta prema viljušci, što znači, da smo za¬ 
vršili sa jelom. 

Tjestenina, suha riža, valjušci i kosani 
odresci — sve se to jede viljuškom. Pile, 
purica i pernata divljač jedu se nožem i 

viljuškom, a nikada ne dodiruju rukama; 
to je vježha, koja se mora uvijek prakti¬ 
cirati, kako hi se u potrebnom času ele¬ 
gantno ispunila. Djetinjasto je i svakako 
budi loš dojam, kad se ostavi mnogo mesa 
na kosti samo zato, što se nije znalo 
uspješno poslužiti nožem i viljuškom. 2a 
ribu se upotrebljava naročiti pribor, koji 
sastoji od naročitog srebrnog noža i spe¬ 
cijalne viljuške. Ako nema toga, vrijedi 
kao opčenito pravilo služiti se samo vi¬ 
ljuškom, jer ako ribu režemo običnim 
nožem, on pocrni, osim ako oštrica noža 
ne oksidira. 

Šparge se režu nožem, a jedu viljuškom 
ili se prinose ustima naročitim štipaljkama. 
Ali pošto je šparga kraljica povrča, dopu¬ 
šteno je, da je primimo nježno prstima. 

Kod sirovih artičoka treba rukama 
odijeliti pojedine listiće; kuhani se pak 
jedu nožem i viljuškom. Odjeljuju se 
nježno pojedini listići, dok se ne pojave 
oni mekani, koji sačinjavaju srce arti¬ 
čoka; to se reže nožem i prinosi ustima 
viljuškom. 

Oštrige se izvlače iz školjke naročitom 
malom viljuškom ili voćnom viljuškom. 

Prije posluživanja mora domaćica pri¬ 
rediti ostrige u kuhinji, očistiti, otvoriti, 
skinuti gornju školjku, dok se odijeljena 
sredina ostavlja u donjoj školjci tako, da 
je uzvanici mogu samo malenom vilju¬ 
škom prinijeti ustima. 

Kruške se i jabuke režu u četiri dijela 
i gule komad po komad, dok se komadići 
jedu uvijek viljuškom. 

Naranče i mandarinke treba uvijek 
guliti nožem i viljuškom; viljuška se uvuče 
u naranču, a ova nožem razdijeli u mnoge 
kriške, koje se onda gule pomoću viljuške. 
Nastavlja se na taj način, dok se ne pojede 
cijela naranča; komadi kore se tada polože 
jedni na druge redom, tako da obujam 
ostataka bude što manji. 

Kajsije, šljive i datule režu se popola, 
izvuče se koštica nožem i tada se prinose 
ustima viljuškom. 

Ako je breskva tvrde vrste reže se 
usplodje nožem na komadiće. Naravno 
da spretnost sastoji u tome, da se ostavi što 
manje usplodja pri koštici. Ako su napro¬ 
tiv takve vrste da se koštica lako odjeljuje 
od usplodja, postupa se kao sa kajsijama. 

Trešnje, groždje i drugo sitno voće, koje 
ima malu košticu ili je omotano u koru, 
koja se ne može jesti, može se prstima pri¬ 
nositi ustima; sa mnogo ljupkosti izbaci se 
koštica ili se kora stavi na tanjir preko 
ruke; ipak je mnogo uljudnije staviti 
košticu ili koru na malu viljušku držeći pri 
tome ruku pred. ustima, pa onda nježno 
položiti košticu na tanjir. 

Banane se pričvrste viljuškom za tanjir, 
raspolove nožem, izvuče se sredina iz kore 
i reže na komadiće. 

Svježe se smokve raščetvore, pa se ma¬ 
lom viljuškom pomalo izvlači usplodje. 
Suhe se pak režu na komadiće nožem i 
viljuškom. 

Kuhano se voće jede samo žlicom. 
Domaćica će se pobrinuti, da ga servira 
bez koštica. 

Kako vidite osim trešanja i groždja ni¬ 
šta se ne dodiruje prstima. Da se uzmogne 
ovako jesti potrebna je spretnost, koja se 
stiče jedino vježbom. 

Gost za stolom 


Gost mora doći na doručak ili objed par 
časaka prije vremena, kojeg domaćica 
utvrdi. Nije ukusno doći sa cvijećem, 
premda je to znak nježne pažnje, a još se 
manje pristoji donijeti kolača ili kakav 
dar; bolje je poslati unaprijed. 

Poslije objeda i manje više ugodno pro¬ 
vedene večeri, gost će se oprostiti, kad mu 
to sugerira zdrav razum. Pristupit će naj¬ 
prije domaćici, zahvaliti se na gostoljubi¬ 
vosti i objedu, naglašujući, kako mnogo 
cijeni taj poziv; pozdravit će kućne go- 
spodjice i reći svakoj po neku ugodnu riječ, 
a onda će se oprostiti sa domacmom; ako 
nije posljednji koji odlazi i ako ima još i 
drugih gosti, pozdravit će prije gospodje 
i gospodjice, a onda gospodu. Sutradan se 
mora zahvaliti pismeno. 

Kad smo već htjeli pozvati goste, treba 
ih znati i lijepo primiti. Ništa nije gostu 
ugodnije, nego osjećaj da je rado vidjen i 
omiljen; taj osjećaj mora pobuditi prava 
domaćica kod svakog gosta. Da se to 
postigne, ne treba baš mnogo. 

Domaćica će mudrom duhovitošću po¬ 
državati razgovor o temama, koje mogu 
da zanimaju goste. Ne će dopustiti žalosne 
i melankolične razgovore, jer zna da ljudi 
ne vole slušati razgovore o nevolji; naro¬ 
čito će paziti, da se ne spominje ono, što 
ražalošćuje nju ili njenu obitelj, jer vrlo 
dobro zna, da pričanja o vlastitim nevo¬ 
ljama ne samo ne zanimaju goste nego im 
čak i dosadjuju. Zna i to, da se ne može 
nadati tudjoj pomoći: gorka filozofija 
života. Isto tako će izbjegavati religiozne 
i političke razgovore, koji ne mogu nikoga 
uvjeriti, nego naprotiv stvaraju nespora¬ 
zume. 

Inteligentna će dama znati d.a izvuče 
koristi od gosta, koji je u poslovnim ve¬ 
zama sa njenim mužem, te će učiniti od 
njega kućnog prijatelja korisnog za obi¬ 
teljske probitke. Znat će ga ljupko primiti, 
obasuti ugodnostima, a da ipak ne upadne 
u afektaciju; učinit će tako, da ce on osje¬ 
ćati zahvalnost, a da to ne ce ni opaziti. 

Jela će odgovarati osobi, koju primamo; 
suvišno je na primjer nuditi najodabranija 
jela osobi, koja se u to ne razumije i koja 
nije nikakav sladokusac. Treba kod utvr- 

dnvanja rasporeda jela voditi računa o 
tome da li je gost dama ili gospodin, mlad 
star, jer se jelovnik za jednu damu 
razlikuje od jelovnika za gospodina. Dakle 

rf/r pra r° l ras P° red ** goste, treba 
radin razborito i inteligentno, kako bismo 
mu sigurni u uspjeh. 

Gost mora dobiti počasno mjesto: s li¬ 
jeve strane domaćice ili s desne domaćina • 
om ce pak uzeti mjesto na dva kraja stola 
th u sredim stola jedno prema drugome. 
Na,stanju damu, ili onu, koju želimo oso¬ 
bito počastiti, posadit iemo s desne strane 
domaćina , nju (emo prvu posluživati. 

kotl e 7l-‘ rme d , on “ ,čice s Jedi gospodin, 
koga želimo osobito počastiti. Mjesta na 

lijevo od domaćice i desno od domaćina 
počasna su mjesta, ali posto je nemoguće 
dati svima počasno mjesto, domaćica će 
ako ima mnogo gosti, nastojati, da sastavi 
skupine vodeći pri tome računa, ako se 
može, o simpatijama i antipatijama, uku¬ 
sima i kulturi pojedinih gosti. Taj mudri 
raspored pridonijet će mnogo da razgovor 
bude uvijek zabavan; svi će biti zado¬ 
voljni, jer ce imati pored sebe osobu, koju 
Ze e ' A na koncu će time dobiti samo 

domaćica, kojoj će na taj način biti osi¬ 
guran potpun uspjeh dočeka. 

Kad se dama odluči na pozivanje, neka 
nastoji da pozove po mogućnosti jednaki 
broj dama i gospode; razgovor će biti ži- 
vahniji, jer će same dame nastojati da ga 
podržavaju. Govoriti domaćici o svojoj 
djeci, svom domu, hvaliti se, kako je uku¬ 
sno namješten — sve se to protivi pravi¬ 
lima odgoja; treba samo znati da se iza¬ 
bere zgodan čas, da se započne razgovor, 
sto je vrlo osjetljiva tema. Domaćica će 
uvijek paziti da gost ima svega, da bude 
dovoljno poslužen, ali ne će mnogo nava¬ 
ljivati, ako on odbije. Gost opet sa svoje 
strane ne će čekati da ga mole da jede, jer 
kad su ga pozvali znači da su priredili za 
njega mnoga dobra i odabrana jela zato, 
da bi se poslužio. Gost ne može prirediti 
domaćici veće ugodnosti, od toga ako u 
pravom smislu pohvali njezinu kuhinju. 
Hvaliti pojedina jela ne pristoji se u naše 
doba; možda je to bilo lijepo u manje 
dinamično doba, ali danas je to smijemo. 

Odlična dama ne će ni izdaleka pomi¬ 
šljati na pušenje izmedju jednog i drugog 

obroka, niti uopće za stolom, dok objed 
traje. Samo se uz kavu može pušiti. 

Samostalne dame ili neženje, koji su če¬ 
sti gosti u nekoj kući, te ne mogu uzvraćati 
gostoprimstvo, moraju s vremena na vri¬ 
jeme poslati komaricu cvijeća ili, ako je 
veće prijateljstvo, jednog jastoga, komaricu 
gljiva ili neki odabrani specijalitet, čime 
donekle uzvraćaju ljubaznosti, koje pri- 
maju, jer ništa nije neispravnije nego pri¬ 
hvaćati pozive bez ikakvog uzvrata. 


B uf f e t 

Svaka domaćica može doći u priliku da 
mora spremiti zakusku, pogotovu danas, 
kad je to u modi. Ne može se ni zamisliti 
velika partija: golfa, tennisa ili cricketa 
bez urednog buffeta. Ples ili večernja pri¬ 
redba rijetko je bez buffeta, zato sma¬ 
tramo, da će biti korisno, ako i o tome 
malo progovorimo. 

Buffet za jednu party priredjuje se pri¬ 
kladno u samom vrtu vile. 

U jednom kutu, kog je domaćica znala 
izabrati, priredi se veliki stol pokriven 

elegantnim stolnjakom u bojama ili pak 
vezenim. S jedne strane postavit ćemo sve 
male tanjuriće za voće, a uz njih male 
noževe, viljuške i ubruse; na protivnoj 
strani stola rasporede se sa mnogo ljupko¬ 
sti i ukusa tanjiri sa gotovim jelima, 
različnim sitnicama, tunjevinom, ribama, 
sardinama, salamom, kavijarom, šunkom, 
sitnom tjesteninom svake vrste, suhim 
dvopekom slatkim i slanim itd. Sve mora 
biti pripremljeno i poredano po veličini, 
te na način, da se svatko može lako poslu¬ 
žiti i da se već gotova jela mogu odmah 
jesti. Voće se stavlja u elegantne košare 
nasred stola, a do njih tanjiri za kolače. 

Bijela vina, likeri, Oporto, Madeira, 
Passito, Marsalla, pjenušava vina, pića 
(orandžade, limunade itd.) s primjerenim 
čašama, zgodnije je rasporediti odijeljeno 
tako, da se dobije iluzija malog bara. 
Ispred boca mogu se postaviti različne sa¬ 
late (polusalate, pečeni krumpiri, masline, 
slani bademi itd.) sve se to rasporedi u 
elegantnim čašicama, tanjirima i košari¬ 
cama. 

Gosti će uzeti tanjir, viljušku i ubrus, 
pa će po želji birati što im se svidi. Dame 

će posjedati u naslonjače, ili će se okupiti 
oko malih klupica. Gospoda će stajati, 
posluživati gospodje, ako ustreba i ukla¬ 
njati prazne tanjire. 

Čaj 

Čaj se danas veoma udomaćio. Ponuditi 
čaj najobičnija je stvar. Čaj ima različno 
značenje već prema gostima, koje pri¬ 
mamo. 

Čaj, ponudjen nekolicini prijateljskih 
osoba, poprima jednostavni intimni ka¬ 
rakter. Domaćica naredjuje posluzi, da 
donese posluzavnik pokriven elegantnim 
vezivom, na kome je u lijepom redu raspo- 
redjeno sve potrebno za čaj. Šalice, male 
žlice, mali ubrusi, čajnik sa malim cjedi¬ 
lom, šećernica, posuda sa hladnim mlije¬ 
kom ili vrhnjem i tanjurić sa tankim kri¬ 
škama limuna. 

Takvi su čajevi uvijek improvizirani, 
pa se ograničuju na ponudu kruha sa 
maslacem ili pak dvopeka. Pruži se prija¬ 
teljici šalica čaja pripremljena po njenom 
ukusu, koji već znate, pa u isto vrijeme 

tanjurić za kolače sa ubrusom i priborom, 
ako ustreba. Zatim ćete ponuditi dvopek 
i kruh sa maslacem. 

Pravi se čaj može ponuditi na zasebnim 
stolićima u malom salonu, ili pak na veli¬ 
kom stolu, ali onda to mora biti u blago¬ 
vaonici. Pokriva se stol pustenim pokriva¬ 
čem, te se prostre stolnjak sa bijelim ili 
šarenim vezom, već prema važnosti čaja. 

Stol treba postaviti vrlo brižljivo sa 
mnogo ljupkosti i koketne elegancije. Kad 
znamo unaprijed broj uzvanika rasporedit 
ćemo naokolo stola tanjuriće za kolače sa 
čajnim ubrusom. S desne strane tanjira 
dodje nožić, a s lijeve mala viljuška. Gore 
pored tanjura postavlja se tanjirić sa šali¬ 
com i malom žlicom. Mala viljuška i nožić 
mogu se staviti i na ubrus. Nasred stola 
poredaju se tanjiri sa kriškama kruha sa 
maslacem, pekmezom ili medom, slatkim 
i slanim dvopekom, kolačima sa sirom, 
dok se na tanjirima ili košarama od srebra 
ili porcelana nude kolači ili kandirano 
voće. Za takve čajeve nema utvrdjenih 
pravila, tu caruje fantazija. 

Male vaze sa cvijećem upotpunjavat će 
cjelinu. Kad treba servirati, služavka će 

donijeti poslužavnik sa čajnikom nad 
»samovarom«, posudu sa mlijekom ili 
kremom, v sećernicu, limun i rum za go¬ 
spodu. Čaj nudi uvijek kućedomaćica ili 
njena kćerka. Čaj se priprema i poslužuje 
na jednaki način i za odijeljene stoliće i 
za jedan stol. 

U Engleskoj se obično najprije metne u 
šalicu šećer, pa nalije mlijeko, a tek onda 
čaj. Kod nas se, ako je šećer u kockama, 
najprije nalije vrući čaj, a onda hladno 
mlijeko. 

U čajnik, koga smo prije podgrijali vre¬ 
lom vodom, metnu se četiri male rijetke 
žlice čaja za svakih šest osoba. Nalije se 
zatim vrela voda, promiješa i odmah po¬ 
nudi. Čajnik se mora upotrebljavati samo 
za čaj, pa zato nije važno, da li je od gline 
ili srebra. Kad se isprazni, ispere se čistom 
vodom, a ništa ne smeta, ako se s vreme¬ 
nom sa nutarnje strane napravi tamna 
naslaga, jer to štaviše daje čaju neku na¬ 
ročitu aromu. Mlijeko se mora uvijek 
nuditi hladno. 

Zimi se može uz čaj ponuditi čašica 
finog likera ili našega dobrog vina-likera 
nalivenog u fantastičnu bocu; ljeti se pak 

u kristalnoj ili glinenoj staklenci nudi 
orandžada ili limunada. 

Kad domaćica opazi, da se nitko više ne 
poslužuje, zamolit će goste, da se ponovo 
vrate u salon, kako bi se nastavio razgo¬ 
vor. Ako je čaj ponudila u tom salonu, 
naredit će, da se brzo raspremi. 

Danas je prodro i kod nas običaj, da se 
nudi cocktail, ako se razgovor poslije čaja 
produži još za nekoliko sati. Cocktail je 
mješavina likera, koja stavlja na tvrdu 
kušnju duhovnu ravnotežu. Cocktaili su 
američkog podrijetla, gdje se cocktail 
pretvorio u mješavinu likera štetnih po 
čovječji organizam. Naš cocktail je bio 
zamišljen kao neki lijek, koji naprosto 
otvara tek. Cocktail se priprema sa svim 
potrebnim pravilima umijeća u takvu mje¬ 
šavinu, koju svaka dama zna sama izmi¬ 
sliti i na koju je vrlo ljubomorna. 

Čajanka, ako je dobro organizirana, 
pravi je užitak za goste i veliko zadovolj¬ 
stvo za domaćicu. Domaćica mora biti 
vrlo ljubazna i prijazna prema svakome, 
mora paziti da svi budu posluzeni, da se 
nitko ne dosadjuje, a otmjenim taktom će 


111 










udesiti tako, da će u dvorani biti atmo¬ 
sfera simpatične srdačnosti. Predstavit će 
uzvanike jedne drugima i davati poticaje, 
da razgovor bude uvijek živahan. Mora 
paziti da ne nastanu prepirke bilo koje 
vrste; ne će se nikome protiviti, pogotovo 
kad zna, da u jeku govora ne će da sluša 
ni onaj, tko ima pravo, a ni onaj koji ima 
krivo. Neka intervenira samo u slučaju, 
kad joj to zdrav razum sugerira, i to 
neizmjernom Ijupkošću i spretnošću. Neka 
strpljivo sluša priče ljudi, i onda, kad je 
nimalo ne zanimaju, te konačno neka sama 
govori vrlo malo. Nikada neka ne priča o 
svojim jadima i nevoljama, jer bi je kriti¬ 
zirali, a moguće i ismijavali. 

U modi je čajanka, na kojoj se igra 
partija pockera ili bridgea ili na kojoj se 
pleše. Ali čajevi literarnog ili umjetničkog 
karaktera bez sumnje su najljepši, jer da- 
vaju priliku uzvanicima za izmjenu misli, 
koje podižu duh iznad svagdanjeg ništa- 
vila. Još više, književnicima i umjetnicima 
pruža se prilika, da iznose svoje ideje i 
teorije i da tako s njima upoznaju uzva¬ 
nike. 

Praktični savjeti 

Ima malih navika, koje je dobro upo¬ 
znati, jer se baš po takvim sitnicama odli¬ 
kujemo. 

Svi znaju da se so ne uzima prstima, već 
naročitom malom lopaticom ili nožem, ako 
nje nema; da se kruh ne reže nožem, već 
lomi rukama komadić po komadić. Tko 
obično jede mnogo kruha, neka ipak uzme 
komad po komad iz košarice, a ne da 
njime okiti svoje mjesto. 

Ubrus se jedva raširi na koljena, pa 
onda položi na stol, a da se ne pregiba. 
Za stolom se nikada ne kaže »hvala« po¬ 
sluzi, koja nas dvori. Kad nam ponude 
vina pa ako ga i ne želimo, ne smijemo 
izvrnuti čašu niti zastrti rukom, već do¬ 
pustiti da se natoči, pa ne piti. Kad se 
osjeti neki neugodni okus u jelu, treba 
paziti, da to drugi ne opaze. 

Juha se nudi mlaka i to iz uvidjavnosti 
i prema gostima i prema ukućanima, kako 
ne bi došli u neugodan položaj, da moraju 
rashladjivati. 

Kod važnih primanja donosi se juha na 
stol već izlivena na tanjire; kod obitelj- 

skih objeda izlijeva i nudi domaćica ili 
domaćin juhu tek na stolu. Ne smije se 
nikada davati svoj sud o jelu ni meso 
narezati na male komadiće na tanjiru niti 
gnječiti zelenje, nego se reze meso i uzima 
zelenje komad po komad. Salata se može 
rezati nožem, ako je preduga. 

Kod počasnih objeda nudi se salata u 
zasebnom tanjiru. Svježi i mekani sir 
namaze se na komadić kruha služeći se 
pri tom nožem. Kad se mijenja pribor, 
treba ga položiti na tanjir tako, da posluzi 
olakšamo posao. 

Zimi — a naročito sva topla jela — 
serviraju se na toplim tanjirima. Sama 
domaćica mora dopratiti najuvaženijeg 
gosta u blagovaonicu i time daje znak, da 
se može početi objedom; ona se prva diže 
iza stola, a to znači da je objed završen; 
napustit će ipak blagovaonicu posljednja. 

Kod stola mora domaćica zahtijevati od 
svakoga točnost, a naročito od djece, koja 
će sjesti k stolu u čistim haljinicama i pre¬ 
gačama, opranog lica i ruku. 

Kad zahtijeva od djece da se strogo 
drže toga pravila, još vise će se sama po 

njemu ravnati, kako bi time pružila dobar 
primjer. 

Neka zato nadje dovoljno vremena da 
bi se naučila pristupiti stolu. Majka će 
čekati na oca, pa tek onda sjesti za stol sa 
djecom, a dočekat će ga sva uredna u 
običnoj radnoj haljini. Sto je mjesto ve¬ 
selja, mira i slatke intimnosti; sve mora 
pridonositi tome, da bude što ugodnije. 

Intimne prijatelje možemo pozvati na 
doručak ili objed usmeno; uvažene osobe 
bolje je pozvati pismeno, da mogu slo¬ 
bodno prihvatiti ili odbiti poziv, a da ne 
budu prisiljene da u lice odbiju što bi im 
možda bilo neugodno. 

Poziv se šalje sedmicu dana prije, a 
odgovor kakav god bio, mora se otpremiti 
u prva tri dana. 

Nekad se obično oblačila kod primanja 
jednostavna haljina; danas se naprotiv 
oblači lijepa haljina, kako bi time iskazali 
gostu počast. 

Dopušteno je praviti se Englezom pri 
velikim sastancima, ali kod običnih sasta¬ 
naka ostaje to privilegij starijih osoba, dok 
su drugi dužni pozdraviti se sa svima. 

NAČIN OBLAČENJA 
Z A ŽENU 


Nije dovoljna moda da žena bude ele¬ 
gantna i da joj se dive; to je vrlo potrebni 
faktor, ali nije jedini. Elegancija je sadr¬ 
žana u samoj osobi, u njenom držanju, 
ukusima i mnogim ličnim sitnicama, koje 
stvaraju onaj čar, tajnu, koja obavija ženu 
i koja je čini neuporedivom i bez neke 
naročite ljepote. Da bi bile doista ele¬ 
gantne, nije potrebno oblačiti haljine, koje 
predstavljaju »zadnji krik mode«, ali je 
potrebno, da sama žena zna ono, što je 
poljepšava i što naglašuje njenu draž i 
ljupkost. To je prava tajna elegancije: 
znati ono, što nam naročito dobro pristaje 
i što nas najbolje oblači! 

Prijeti nam opasnost, da postanemo 
smiješne, ako previše hoćemo, da se povo¬ 
dimo za modom, jer dok obožavamo 
modu može haljina da ne pristaje našem 
»tipu«. 

1(16 


Zašto da se dakle na to osmjelimof 
Prava će elegantna dama izabrati ono, što 
zbilja najbolje pristaje njenoj osobi, nje¬ 
nom načinu života i okolini, a nikada ne 
će zarobaviti, da su jednostavnost i ugla- 
djenost dvije sestre. 

Držanje i način hoda bitni su faktori, 
da haljina dobro pristaje. 

Kad se obično krećemo u ukusnoj oko¬ 
lini razvija se kod nas profinjenost, a onda 
i naša lična odličnost. 

Znak je osobito odličnog ukusa: izabrati 
haljinu, koja pristaje svakoj prilici i oko¬ 
lini, kao i kojoj naročitoj priredbi. Ako 
znamo primijeniti te odraze elegancije, 
znači da smo već svladali prvi korak naše 
superiornosti; to je ono, što malo osoba 
znade, a što mnoge zanemaruju. 

Muškarci se najviše dive ženi koja zna 
uskladiti na divan način haljinu prema 
svome tipu. Takva se žena pouzdaje u 
sebe, sigurna je za sebe, jer su njene kretnje 
i držanje u skladu sa njenom haljinom 
tako, da nijedan pokret, koliko god bio 
smion, ne će biti u opreci sa njenom oso¬ 
bom; odatle i njen uspjeh u društvu. 

Malo ima žena, koje mogu izdavati ve¬ 
like svote za oblačenje, a na nasu veliku 
utjehu možemo reći, da one nijesu uvijek 
i najelegantnije. 

Inteligentna dama ima u svome ormaru 
jednostavnih haljina ozblijnog kroja. 
Takve haljine, koje se odmah ističu po 
svom savršenom kroju i finoći tkanine. 
Radi njihove jednostavne linije mogu se 
takve haljine osim toga obući više puta, a 
da ne umaraju, niti se odmah unište. 

Mondeni život ima svoje zahtjeve, a 
način oblačenja za ženu ravna se više od 
svega drugoga nekim pravilima, koja 
odredjuju skoro za svaku priliku zasebni 
tip haljine. 

Ali premda te prilike nijesu tako česte u 
našem životu, dobro je, da se svaka dama 
zna u potrebnom slučaju pokazati bez 
straha da bi se mogla osjećati nelagodno 
zbog haljine. 

Ujutro svucimo spavačicu i obučimo 
jutarnju haljinu ili sobnu pyjamu. Svi do¬ 
bro znaju da je prošla moda pyjama za 
spavanje. Ona ostaje samo vjeran drug u 
noćima, koje prospavamo u vagonu za 
spavanje ili kabini na parobrodu. 

Za sve one male poslove izvan sobe 
bolje je da navučemo praktičnu kućnu 
haljinu, zimi od toplog flanela, ili pa¬ 
mučne tkanine presvučene svilom; ljeti od 
svile za pranje ili platna. U kućnoj haljini 
moramo izgledati svježe, te davati dojam 
urednosti, pa zato mora ta haljina biti isto 
tako brižljivo izabrana kao i svaka druga 
haljina. 

Kućna jutarnja haljina bit će jedno¬ 
stavna, zimi od vune jednostavnog kroja, 
a ljeti od paname, platna, svile i pamučnog 
tkanja ili pak lana, ali uvijek čila i mla¬ 
denačka! 

Isto tako ćemo se obući i za doručak, a 
ako imamo goste, bit će haljina od iste 
tkanine, samo malo probranijeg kroja. 

Kad ujutro izlazimo iz kuće radi malih 
nabavaka, navući ćemo zimi kaput i suknju 
od prilično teškog sukna ili pak vunenu 
haljinu sa skoro sportskim ogrtačem. Kao 
ukras dodamo samo glatko krzno. 

Ako ostajemo vani na doručku tailleur 
će imati lijepu lanenu ili vunenu bluzu, 
koja će nam dopustiti da skinemo kaput. 
Pod ogrtačem ili sportskim krznenim ka¬ 
putom (kao sportsko krzno prikladan je 

leopard) obučimo vunenu ili pak haljinu 
od umjetne svile sa tiskanim uzorkom, ali 
vrlo jednostavnog kroja i glatku. 

Ljeti ćemo navući haljinu od svile za 
pranje sportskog tipa. 

2,a raskošnu restauraciju obučimo zimi 
kao i ljeti »complet« od teške svile sport¬ 
skog tipa i strogog kroja. Ogrtač neka 
bude od lake vune. 2a doručak u prija¬ 
teljskoj kući obučimo lijepu vunenu suknju 
sa bluzicom od svile za pranje, ali vrlo 
lijepe. 

Ako poslije podne ostajemo same kod 
kuće, obući ćemo haljinu od glatke svile 
tipa robe manteau (haljina u cijelom). 2a 
neočekivani posjet obuci ćemo haljinu od 
jednostavne vune, ali savršenog kroja. 

Kad pozovemo prijateljice na šalicu 
čaja, pristaje lijepa poslijepodnevna ha¬ 
ljina duga 25 do 30 centimetara od poda. 
Kad naprotiv priredjujemo elegantnu ča¬ 
janku bit će haljina duga do poda, ali će 
se ipak vidjeti, da je to poslijepodnevna 
haljina; dugi rukavi 1 veći izrez oko vrata. 
Ako pak ponudimo osvjezujuća pića kod 
kuće, obuci ćemo ljeti svilenu haljinu, a 
zimi od baršuna; rukavi dugi ili kratki 

prema želji, mali izre2 oko vrata, ali ha¬ 
ljina mora biti duga do poda, pa ako je 
moderno, čak i lagana povlaka. Kad izla¬ 
zimo po podne, obući ćemo, već prema 
dobi, »complet« od baršuna ili pak svilenu 
haljinu sa krznom, a ljeti svilenu haljinu. 

Haljina mora uvijek biti odabranog 
kroja. Kad izidjemo pred večer u susret 
muzu, koji izlazi iz ureda, dosta je, da 
zaogrnemo ogrtač tamnije boje, ali oda¬ 
branog kroja ili još bolje krzneni. 

Ljeti vrlo dobro pristaje svilena haljina 
ili bolje elegantni »complet« normalne 
duljine. 

Kad smo pozvani na čaj prijatelju, poći 
ćemo u elegantnoj poslijepodnevnoj haljini 
odabranog kroja, dugoj prema modi. 

Kad idemo vani objedovati i kad se 
uputimo u kakvu dobru restauraciju, obući 
ćemo svilenu haljinu, zimi vunenu bogato 
urešenu brokatom ili krznom. Lisica je 
uvijek elegantan pratilac tih haljina, a isto 
tako i krzneni ovratnik. Ako je to rasko¬ 
šna restauracija potreban je svakako ve¬ 
černji ogrtač ili krzno (samur, hermelin 
itd.). Ako idemo vani na večeru, a onda 
na ples ili na neki sastanak bridgea, dobro 

i e > da obučemo dugu haljinu. Za bridge 
partiju ćemo obući haljinu sa potpuno 
dugim rukavima i s nepretjeranim razgo- 
licenjem vrata. 

Kad idemo na večeru u veliku restaura- 
ciju gdje se kasnije pleše, neophodno je 
potrebna večernja haljina sa većim izrezom 
oko vrata, večernji ogrtač i krzno. 

Ako idemo na večernje konjske trke, 
obući ćemo večernju haljinu sa malim 
kaputicem od banana ili krzna. 

, Kad ldemo na objed prijateljima obući 
ćemo poslijepodnevnu haljinu vrlo oda¬ 
branog kroja. Zimi krzno, ili radije ogrtač 
u rasen lisicom ili finim krznom . Ljeti 
svilenu haljinu sa poluvečernjim ogrtačem. 

Spremamo li se na kakvu sportsku pri¬ 
redbu obučimo vuneni tailleur ili haljinu 
od svile za pranje sa sportskim ogrtačem. 

Za neku večernju sportsku priredbu 
obučimo poluvečernju haljinu već prema 
značenju priredbe. 

Kad zimi izlazimo ujutro autom obu¬ 
čimo vunenu haljinu s ogrtačem od teške 
vune, a ljeti laganu opravicu od svile za 
pranje s ogrtačem od lagane vune. 


122 


Poslije podne zimi obučimo svilenu 
opravu sa tiskanim uzorkom i ogrtačem 
od teške vune. Ljeti »complet« već prema 
svojoj mašti. 

Za mali izlet u prirodu obučimo zimi 
vunenu haljinu sportskog tipa, a ljeti svi¬ 
lenu s malim kaputićem. 

Kad idemo na izlet na kojemu ćemo 
plesati sa prijateljima, obući ćemo ljetnu 
haljinu, već prema modi od organdija ili 
svile. 

Isto tako vani na selu ili izvan grada, 
kad idemo plesati u elegantnim hotelima, 
moramo obući večernju haljinu s ogrtačem 
ili večernjim krznom. Zaista nije nikako 
elegantno obući obični ogrtač na večernju 
haljinu još uz to sa povlakom! 

Plesna haljina mora biti u skladu s oko¬ 
linom, kamo idemo. Veoma je elegantno 
navući na večernju haljinu kaputić, koji 
pokriva izrez oko vrata, i kojeg ćemo 
skinuti kad podjemo plesati. S ovim kapu¬ 
tićem možemo mnogo slobodnije poći na 
večeru ili pak zadržati se u razgovoru sa 
prijateljima. 

2 a izlet u otvorenom autu treba se 

obući potpuno sportski; haljinu i ogrtač 
od vune. 

2 a izlet u zatvorenom autu obući ćemo 
svileni »complet« sa vunenim ogrtačem. 

2 a šetnje izvan grada pristaje haljina 
od platna za pranje. Ako se penjemo do 
odredjene visine obući ćemo vunenu 
suknju složenu u nabore i lakši ili teži 
»jumper« već prema visini, do koje želimo 
doci, te ogrtač od toplog sukna sportskog 
tipa,, koji će nas na cilju zaštititi od hlad¬ 
noće, a eventualno ce nam i poslužiti kao 
sag, ako se želimo odmarati. 

2 a visoka brda elegantna će dama obući 
brdsku haljinu sa hlačama. Penjanje zahti¬ 
jeva uvijek potpunu slobodu kretanja. 

Neka dama sudjeluje kod penjanja 
samo ako se osjeća potpuno jaka da ne bi 
smetala vodiču i društvu; ne smije se pra¬ 
viti odvažna, jer naprezanje iznad naših 
sila može ozbiljno škoditi zdravlju. Brda 
su veličanstvena, ali ne dopuštaju šale. 

Week-end 

Prešlo je u simpatičnu naviku provesti 
dva posljednja dana sedmice negdje izvan 
grada. Putuje se na more, na jezera, u 
šumu ili u brda; da se nauživamo svježeg 
zraka i u miru provedemo nekoliko sati 
daleko od grozničavog svagdanjeg života i 
poslovnih briga. Ti mali izleti iz grada 
zahtijevaju čitavu seriju različnih pri¬ 
prema, pa su tako obogatili naš ormar 
s nekom novom haljinom, koju ćemo na¬ 
prosto nazvati haljinom za »Week-end« 
— »svršetak sedmice«, kako su ga nazvali 
Englezi. Potrebna nam je veselija haljinica 
za večeru u subotu na večer, ozbiljna halji¬ 
na za misu u nedjelju ujutro, lagana haljina 
za čaj, ako se pleše ili ako smo pozvane 
na neki sastanak. Srećom se sve to može 
svesti na jedan elegantni »complet« sa¬ 
stavljen od vunene suknje, svilene ili 
vunene bluze, već prema tome kako idemo, 
te ogrtača od iste tkanine, od koje je 
suknja; to je za putovanje i misu. Svilena 
haljinica, koja je u skladu s ogrtačem, i 
vrlo elegantnog kroja, služit će nam za 
čaj, objed i sastanak. Šešir i ručna torbica 
će biti u boji ogrtača. 

Za more potreban nam je izbor haljina 
naročito pripremljenih za tu zgodu. Sunce 
i more zahtijevaju svijetle, vesele i žive 
boje, dakle svijetle haljine. Samo odijelo 
za kupanje mora biti tamno, jer takvo naj¬ 
bolje pristaje ženi. U tom pogledu moda 
nije odviše ćudljiva. 

Poslije kupanja obuče se takozvana ha¬ 
ljina za zal, haljina napravljena za sunce. 
Veliki sesir od slame, lana ili sukna. 

Sto se pak tiče boja, najomiljelija je bi¬ 
jela i mornarsko plava sa svim onim moti¬ 
vima, koji daju neki ton profinjene ele¬ 
gancije. 


Krstarenje jahtom 

Ne možemo zamisliti ženu na palubi 
jahte, a da nema na sebi suknju od bijele 
vune složenu u nabore, kao i bijeli vuneni 
»jumper«, ili pak plavo bijelu haljinu slo¬ 
ženu u nabore po mornarsku, sa elegant¬ 
nom mornarskom bijelom ili plavom ka¬ 
pom. Kad se kasnije od putnika pretvori 
u »morskog vuka«, možete je samo zami¬ 
sliti obučenu u bijelim vunenim hlačama 

za golf, plavim kaputom a na nogama će 
imati uvijek bijele cipele sa potplatima od 
užeta bez peta. 

Samo na taj način jahta zadržava svoju 
pravu odličnost; u bjelini svojih jedara 
klizi mirno poput bijele vizije na plavom 
nebu jedva se dotičući duboke vode, dok 
po njoj šetaju bijele sirene. 


U vlaku 

Kako se moramo obući za dugo puto¬ 
vanje željeznicom? 

Najbolje je odijelo sastavljeno od tamne 
suknje, ne crne već plave, vunene ili svi¬ 
lene, već prema godišnjoj dobi, te bluze 
sportskog tipa bez izreza oko vrata sa 
dugim rukavima. 

Veoma je elegantna cijela haljina od 
vune, sesir bez oboda, kako bi mogle 
udobno nasloniti glavu. Cipele neka budu 
takodjer udobne. Sve mora biti praktično 
i jednostavno, jer i u vlaku mora elegantna 
dama biti uvijek uredna i suputnicima 
pružati ugodnu sliku. 

U aeroplanu 

2 a putovanje aeroplanom obuče se 
obično teška vunena haljina sportskog 
kroja, kaput i kapica kakvu nose avijati- 
čari, ili pak čitav »complet«; ako se pilo- 
tira, to je obligatno. 

U hotelu 

Život se u hotelu odvija već prema 
kategoriji hotela, kojeg smo izabrali. Bilo 
bi apsurdno obući se na način, koji ni¬ 
kako ne odgovara stepenu hotela, u kojem 
smo odsjeli. 

Ipak se moramo svugdje presvući za 
objed, 

O d i j e lo za t e nni s 

Klasična haljina za tennis je bijele boje 
bez ikakva ukrasa u bojama. Kroj se 
mijenja već prema modi. Kad se partija 
završi, upotpuni se haljina nekim pojasom, 
rupcem, ovratnikom i šarenim vunenim 
kaputićem. Na taj se način pretvara bijela 

haljina u vrlo elegantnu haljinu za ulicu, 
s kojom se možemo slobodno pridružiti 
društvu prijatelja i pri tom biti elegantno 
obučena. 

Odijelo za golf 

Sve igračice golfa znaju, da je za tu igru 
potrebna haljina, u kojoj se mogu slobodno 
kretati. 

Ne mogu se nabrojiti sve modne haljine, 
koje najbolje odgovaraju ovome sportu; 
ima mnogo trgovina, koje su specijalizi¬ 
rane za tu vrstu konfekcije. Elegantna će 
dama ipak izbjegavati preveliku ekscen¬ 
tričnost i boje u očitoj medjusobnoj opreci, 
koje udaraju u oči. 

Odijelo za skijanje 

Isto vrijedi i za taj sport, samo što ovdje 
suknju zamjenjuju hlače. Udobna moda, 
koja je svugdje brzo prodrla. Samo što, a 
to znaju sve elegantne dame, hlače nikako 
nijesu u skladu sa ženskom estetikom. 
Jedan razlog više, da moraju biti savrše¬ 
nog kroja. 

Kroj je ovdje od najveće vrijednosti, a 
od samih dama zavisi da pretvore to 
tipično muško odijelo u neki »complet« 
ženskosti i nježnosti. 1 boja je ovdje od 
velikog značenja. Crna je vrlo odlična, jer 
nekom elegantnom notom odskače od bje¬ 
line snijega. Plava, kome crno izgleda 
odviše ozbiljno, ili smeđ ja su takodjer boje, 
koje odgovaraju. Naprotiv žuta, svijetlo- 
plava i mnoge druge zaista nije su ele¬ 
gantne za taj sport, a nikako praktične. 
Na visinskom suncu odmah izblijede, pa 
tako nestaje njihove svježine, a da i ne 
spomenemo, kako bi se ovakva haljina 
morala često mijenjati, jer odviče udara u 
oči. Zato se može ukrasiti haljina kapom, 
rupcem, ovratnikom i rukavicama; uvijek 
ostaju kao najelegantnije bijele bluze i bi¬ 
jeli svueateri. 

Kako ćemo se obući za kiču 

Kad pada kiča, najelegantniji i najprak¬ 
tičniji je impermeable (nepremočiv) tamne 
ili bijele boje, ravnog i ozbiljnog kroja, a 
može se izabrati medju nebrojenim vari¬ 
jacijama tkanina naročito stvorenih za 

praktične i estetske zahtjeve danačnjice. 
Ti potpuno pokrivaju osobu, te zaštićuju 
od kiše i vlage. Kičobran je zgodniji u 
tamnoj boji, a gumene cipele boje imper¬ 
meable a (nepromočive) upotpunit će cje¬ 
linu. Nijesu potrebne čizme, koje ženskoj 
liniji oduzimaju ljupkost, a katkada su 
upravo smiječne. Čak se i lijepe elegantne 
ruske čizme uskladjuju samo sa krznenim 
uličnim kaputom, a ne sa proljetnim ogr¬ 
tačem. Sve u svoje vrijeme i na pravom 
mjestu. 

Način odijevanja za zaruke 

Haljina za zaruke mora odgovarati pri¬ 
likama. Ako je to samo u obiteljskom 
krugu a nema službeni karakter, obuče se 
takozvana haljina za čaj. 

Način odijevanja za vjenčan je 

Ako je mlada obučena u bjelinu sa ko¬ 
prenom, pratnja će biti svečano odjevena 
sa krznom zimi te kaputom, koji odgovara 
haljini ljeti. Ako je naprotiv mlada obu- 

čena za put, dame će takodjer obući obični 
tailleur ili vunenu haljinu. Ako će mlada 
iz ličnih razloga obuci poslijepodnevnu 
haljinu, bit će i pratnja obučena u poslije¬ 
podnevnim haljinama. 

U crkvi 

Razumije se samo po sebi, da se u crkvi 
mora poći čedne i ozbiljne vanjštine, te da 
treba odbaciti svaku raskoš i ekscentrič¬ 
nost mode. Jednostavna haljina, ali savr¬ 
šenog kroja, bit će vrlo elegantna. U crkvi, 
pa čak i za vrijeme svečane službe Božje, 
kad bi nas neka čisto ženska taština silila, 
da se pokažemo u najboljoj haljini, kako 
bi nam se divili, moramo imati na umu, da 
idemo u crkvu iz religioznih pobuda, a ne 
na izlozbu modela. Zato se i ponašajmo, 
kako se pristoji: u crkvi se ne brblja niti 
okreće radi pozdrava i smiješka. Mislimo 
na to, da je jedino u crkvi dopušteno: ne 
poznavati nikoga. Nitko nas ne sili, da 
idemo u crkvu, a kad idemo, znači da je 
to spontana potreba naše duše; zato se 
moramo uzdići na ponašanje, koje zahti¬ 
jeva svetost mjesta. Uostalom dama, koja 

je doista odlična i elegantna, ostaje takva 
u svakoj prilici, jer zna zauzeti svoje pravo 
mjesto, obući se i ponašati, kako se pristoji 
u pravom času. 

Na pogrebu 

Logično je da moramo kod pogreba 
obući crnu ili barem tamnu haljinu sa du¬ 
gim rukavima i crnim rukavicama, tamni 
šešir i cipele. Sve to iz pijeteta prema po¬ 
kojniku. Isto tako suvišno je ići na pogreb, 
pa tamo pričati »čuda« o pokojniku ili 
upuštati se u brbljarije i razgovore, koji ne 
odgovaraju prilici. Pratimo tiho i sabrano 
lijes; to je dobro za našu dušu, jer nas vraća 
u životnu realnost. 

Haljine za našu djecu 

Kad oblačimo naše kćeri, sjetimo se, da 
je velika razlika izmedju nas i njih i da 
nema smisla praviti ih starijima time, što 
ih obučemo u haljine, koje nijesu u skladu 
s njihovom dobi. Izaberimo za njih glatke 
haljine klasičnog kroja, a naročito dobro 

sasivene. Za dječake ne smije postojati 
moda. Oni moraju dugo nositi odijelo, ako 
je dobro skrojeno i od dobrog sukna. 
Dječaci oblače odijelo ujutro, a skidaju ga 
navečer; za njih nema razlike izmedju 
dana i večeri. Za njih bi se velika primanja 
i sastanci morali uvijek zvati: svježi zrak y 
sunce i trava. 

Krzno za zimu bi moralo imati jedinu 
svrhu, da bolje gr i je nasu djecu, pa stoga 
neka bude kratke dlake, a još bolje je njim 
postaviti kapute. 

Haljine za rijetke prilike neka budu 
jednostavne, klasičnog kroja bez ikakve 
raskoši ili modne smjelosti, što bi u ovom 
slučaju bilo smiješno. 

Za izvanrednu gala večer, bit će za 
mladu djevojku najelegantnija duga ha¬ 
ljina iz lagane tkanine (tila, tafta) vrlo 
nježne boje (ružičasta, svijetlo-plava itd.), 
te bez ikakvoga drugog ukrasa osim vjen- 
čića od cvijeća. 

Jednostavnošću se moraju odlikovati 
naše kćeri. Tim će se najbolje istaknuti 
njihova nevina draž. 

Za naše najmladje, koje svi toliko vo¬ 
limo, izaberite najradije bjelinu ili pastelne 

boje, a pogotovo ako su im obraščići 
crveni. 

Za poodrasle malo tamnije, ali nikada 
preskupe tkanine. 

Za mladu gospodu izaberimo bez okli¬ 
jevanja mekane vune mornarsko-plave ili 
smeđ je boje, a za svečane prilike baršun 
s onim velikim čipkastim ovratnikom, 
kojeg tako vole naše mame a i mi. .. 

Nekoliko savjeta za način 
odijevanja 

Premda smo umorne od posla, ne smi¬ 
jemo zaboraviti još jednu zadaću: promi¬ 
jenimo navečer haljinu. Nije potrebno da 
naša haljina bude uvijek raskošna i ele¬ 
gantna, dovoljno je, da dočekamo muža i 
sjednemo za stol u haljini, koja više ne 
podsjeća na poslove koje smo obavili preko 
dana i naše trke po gradu, tako da izgle¬ 
damo svježe, mirisave i čiste. Time posve¬ 
ćujemo veću pažnju posljednjim satovima 
dana, posljednjim časovima odmora u 
obitelji; najljepšim i najvedrijim. 

Puzimo uvijek na to, da bismo se u 
dotičnoj haljini mogle pokazati. Muškarci 
ne vole imati pred sobom neurednu ženu. 
Žena mora uvijek biti personifikacija 
urednosti — drugačije pravu ženu ne 
možemo ni zamisliti. Odredimo sebi svaki 
dan, a pogotovo naveče bez ikakvih skru¬ 
pula potrebno vrijeme, da se uredimo i 
osvježimo prije jela. 

Zahtijevajmo od djece, da dolaze za stol 
uredna, naučimo ih kako se moraju oprati 
i očešljati, kako moraju skinuti ili promi¬ 
jeniti pregaču, očistiti cipele prije nego 
udju u blagovaonicu. To će im prijeći u 
naviku i ostati kroz cijeli život. 

Haljine za buduću majku 

Buduća majka ne smije napustiti svakog 
traga zdrave elegancije. Buduća majka 
izaziva kod svakoga veliko poštovanje i 
neki osjećaj nježne zaštite. Zato i kad je 
trudna, neka i dalje prati modu, dokle 
god bude mogla, naravno ako joj to pravi 
zadovoljstvo. Ima haljina naročito smišlje¬ 
nih za tu priliku. Bit će najjednostavnije i 

ne će se izlagati suvišnim troškovima, ako 
prekroji neku staru haljinu i to neutralne 
boje i jednostavnog kroja. Skinut će sa nje 
sav ukras, koji privlači pažnju i koji čini 
osobu debljom. Otvorena haljina tipa 
kućne haljine, koja se sprijeda zatvara 
dugim redom dugmeta produljuje liniju, a 
ima tu prednost, da se lako svuče i obuče, 
što je vrlo važno. Za nešto svečanije haljine 
preporučujemo one vrlo lijepe lepeze na¬ 
bora i volana, koje čine osobe toliko ljup¬ 
kima. Te haljine moraju biti bez pojasa, 
padati ravno, pa ne smiju isticati struk. 
Slobodne smo da dodamo tom poglavlju 
nekoliko savjeta, koji će dobro doći. 

Neka buduća majka, odmah kad zanese, 
potraži savjet kod dobrog liječnika, na 
koga će se obraćati za cijelo vrijeme trud¬ 
noće. T reba izabrati med ju liječnicima 
onoga, koji ulijeva najviše povjerenja, pa 
njegove savjete savjesno slušati do kraja. 
Time ćemo izbjeći neugodna iznenadjenja, 
tolike nevolje, a dijete će normalno doći 
na svijet bez ikakve opasnosti po majčinu 
zdravlje. Neka se samo ravna po savje¬ 
tima svoje majke ili osoba sa većim isku¬ 
stvom! 

Ne smijemo slušati svačije savjete; to bi 
bilo suvisno. To bi nas samo zbunilo i 
kompliciralo najobičnije stvari. Neka bu¬ 
duća majka mirno Uvi, vedra i puna 
povjerenja u liječnika. S opremom za 
novorodjenče neka spremi za sebe lijepe 
lanene košulje ili pak od fine bijele svile 
otvorene sprijeda. Tako će biti spremna 
za dojenje, a za istu svrhu neka priredi i 
sprijeda otvorene haljine. 


UPOTREBA PARFUMA 


Parfumi imaju u životu mnogih žena 
veliko značenje. Ne smijemo osuditi upo¬ 
trebu parfuma, ako se pri tome štedi. 
Parfum nije raskoš. Svaka ekonomična 
dama vrlo dobro znade, šta je to »raskoš« 
u obiteljskom životu, ali ako zdrav razum 
nad je i za njega malo mjestance, umjerenu 
upotrebu nekoga dobrog parfuma ne smi¬ 
jemo odbaciti. 

Parfumi spi rodjeni sa ženama, pa imaju, 
zbog neke neprotumačive srodnosti, tu moć 
da nam otkriju nešto od njihova karaktera. 
Znak je vrlo dobrog ukusa i velike elegan¬ 
cije, ako se znamo njime poslužiti na način, 
bez pretjeravanja, da u isto vrijeme oba¬ 
vi jemo svoju osobu nekim nježnim obla¬ 
kom ambrozije, koja joj daje čar a. Mirisi 
moraju biti nježni i lagani, nikada bestidni 
ni jaki. 

Vrlo elegantna dama stvara svoj lični 
miris. Kombinira smjesu različnih miomi- 

risa, pomiješa ih i ispituje sve, dok ne nad je 
onaj miris, koji ima nečeg od njenog »ja«; 
to svoje otkriće ne će nikome odati, pa ni 
najintimmjoj prijateljici. 

Cvijeće siri najsavršeniji i najnježniji 
miris, ali, koliko se god čovjek trudio, ni¬ 
kada ne ce uspjeti, da izvuče tajnu od 
prirode. Naglašavamo to, da bismo pod¬ 
sjetili lijepe dame, kako kod mirisa nije 
važna količina nego kvaliteta. 

Jednostavna nas moda uči, da svaki dan 
upotrebljavamo dobru mirisavu kolonjsku 
vodu, dok krzno i ogrtač treba namirisati 
laganim, ali neodredjenim miomirisom. 

Miomiris, kako smo već rekli, otkriva 
svakom karakter onoga, tko ga upotre¬ 
bljava; čudna stvar, koju možemo lako 
provjeriti tisuću puta, jer žena i nehotice 
po prirodi izabire, a pri tome se oslanja 
samo na svoj lični ukus, pa nam se tako 
i oda. 

Mondena dama obavi je svoju osobu 
onim tajanstvenim oblakom, koji raste već 
prema dobi dana, jer se zna da ima zase¬ 
ban miris za haljine, za krzno, pa čak i za 
rukavice i šešir. Pametna žena to ipak 
os ud ju je. 


140 


Jednostavna kućanica upotrebljava 
malo parfuma i izabere takove, za koje 
svi znaju ime i tvornicu. Neotmjene žene 
upotrebljavaju prejake parfume, tako da 
to čak i smeta. Parfum treba štedljivo 
upotrebljavati, jer se samo time postizava 
svrha. Kako bi osoba bila uvijek obavijena 
nježnim miomirisom, dovoljno je njime 
poprskati malo haljinu, pa nekoliko kapi 
po vratu i za uhom; zatim se nalije neko¬ 
liko kapi na komadić skoro nevidljivog 
pamuka, kog ćemo staviti izmedju bluze 
i rublja — uspjeh će biti potpun. Da bi 
nam mirisala glava, dovoljno je svake 
sedmice provesti energičnu masažu nekom 
naročitom mirisavom vodom. 

Da bi nam ruke ostale mekane i bijele, 
treba ih navečer i ujutro namazati nekom 
pomalo napor furniranom kremom. 

Ormar za rublje, ponos nažalost više 
naših baka nego naš, mora lijepo mirisati 
kad je otvoren. 2a tu svrhu ćemo ušiti 
male vrećice i napuniti ih suhim mirisa¬ 
vim biljem, pa ih staviti medju rublje. 
Danas se radije pomiješa suho mirisno bilje 
sa nešto mahovine. Tko ne voli vrećice 
neka natopi parjumom listove prozirnog 


141 





papira > P* ne ka ih stavi u kutije, a njih u 
ormar. Z đ stolnjake elegatno je upotre¬ 
bljavati samo ireos, kako bi se miris jedva 
osjećao. J 

Kako bi mirisala posudica za stolnu 
vodu (fmger bol) savjetujemo da nalijete 
u nju najviše dvije kapi vile muškog mirisa 
(sporis, mahovina itd.). Te esencije mora 
prirediti sama domaćica, jer bi jedna kap 
vise pokvarila utisak, pa bi pretvorila u 
prostotu ono, sto bi trebalo da bude izraz 
ugladjenosti. 

Sobe namirisemo cvijećem, jer im ba v s 
ono daje onaj miris, koji privlači. Ima na 
prodaji mnogo preparata, kojima se kuće 
osvježuju, miomirisom; mi savjetujemo da 
upotrebljavate jednostavno benzoin opa¬ 
ren na vrućem limu. 

CVIJEĆE 


Da bismo izrazili svoje veselje, počastili 
svoje mile osobe, otkrili nale osjećaje lju¬ 
bavi, prijateljstva i bola, pruža nam velika 
majka priroda nježnu ljepotu cvijeća. Mi 
ga vežemo u kitice, pravimo nježne vjen- 
čiće, kako bi se ono moglo ponositi lijepom 
ulogom, koju vrsi medju ljudima. Vidimo 
ga položena na groblju naših milih, kao da 
je potišten od istog bola. Cvijeće postaje 
izraz naleg osjećaja i svojim nijemim 
govorom kaže ono, sto usnice ne mogu 
izraziti, a Ito srce krije. Pazimo, da se ne 
odamo i ne počinemo fatalnu nerazbo- 
ritost. 

Govor cvijeća je istočnog podrijetla. 
Nale su bake naročito voljele prepustiti 
cvijeću, da ono govori mjesto njih, pa je 
cvijet morao izraziti tajnu misao, zelju ili 
varavi san. Tom se običaju sada ismija¬ 
vamo, jer je odvile sentimentalan; doista 

je već davno zaboravljen, a skoro i pot¬ 
puno iščeznuo. 

Ali razmislimo dobro i pogledajmo 
malo dublje u onaj skriveni kutić našeg 
srca, pa se pitajmo, da li smo baš uvjerene, 
da nije smo nikada dali ni primili cvijeće, 
koje je govorilo. 

Mašta ne odred ju je granicu govoru cvi¬ 
jeća. Sve se njime može izraziti, a srce rado 
protumači taj nježni govor. Misli i želje, 
osjećaji slave i kreposti otkrivaju se po¬ 
moću cvijeća. 

Zar kitica crvenih karanfila u crnoj 
kristalnoj vazi nije prava ljubavna pje¬ 
sma? 

Zar bijelo cvijeće u svijetlim vazama ne 
izražava pravu pjesmu, koja kaže prija¬ 
telju umjetniku »maestro, divim se vašem 
talentu«? 

Kad u vazi od raskošnog kristala vi¬ 
dimo, da se poput dijamanta u svom ele¬ 
gantnom zelenilu uzdiže kraljica cvijeća, 
gizdavo ističući najelegantnije boje, koje 
lagano bojadišu njezine baršunaste latice, 
ukrašene bisernim rosnim suzama, iz kojih 
se širi nježni miomiris, koji naokolo širi 
neki osjećaj mira, odjednom se sjetimo, da 

su te ruže, rasporedjene u nekoj toploj 
mirnoj kući, simbol bratske ljubavi, one 
ljubavi, koja veže jedne uz druge i stvara 
onu toplu vezu, kojom je povezana obitelj. 
Ruža nas opominje i savjetuje, da budemo 
dobri i plemeniti prema svojima, kao što je 
bila majka priroda, kad ju je stvarala. 

Zar može nešto na svijetu bolje otkriti 
tajnovitu dušu darovatelja ili ljupke daro- 
vateljice od orhidejef 

To je cvijet, koji se mnogo upotrebljava 
za intimne objede, a postavlja se nježno na 
ubruse kao da bi se time htjela staviti 
koprena na čari tajnovitih misli. 

Koliko nam toga može reći kitica polj¬ 
skog cvijeća! 

A što nam sve ne kaže mirisna ljubica, 
potražena u njenom skromnom skrovištu 
i položena u kitice elegantnom bezbrigom 
na stolnjak postavljen za doručak na selu! 

Uvijek se upotrebljavalo i upotrebijavat 
će se cvijeće kao lični ukras. 

Lijepe Napolitanke resile su kosu cvije¬ 
tom, kog su dobile od galantnog udvarača. 

Najmodernije se dame rado kite cvije¬ 
ćem, koga uskladjuju sa bojom haljina i 
nose oko vrata vijenac napravljen od svje- 

žeg cvijeća kao sto ga nose djeca kad se 
igraju. 

Budite oprezne pri izboru, cvijeće ima 
svoj govor! . .. 

Naglašavamo ovo, da se ne bi kojoj od 
vas desilo, da opazi ironični podsmijeh na 
usnama nekog, tko zna opažati. 

Cvijeće, koje dobro odgovara ne samo 
boji haljine nego i tipu osobe koja ga nosi, 
najljepši je ukras za ženu. 

U naše doba nije vise moderno kititi se 
samo cvijećem. Ali je ipak lijepo ukrasiti 
večernju haljinu, ovratnik od krzna ili 
haljinu za šetnju ljupkom i svježom kiti¬ 
com cvijeća. 

Svježe cvijeće je najnježniji pa tako i 
napdlicniji ukras. Kao sto znamo, ukras 
se ravna prema hirovima mode, zato se ne 
može o njemu reći nešto stalno. 

lena, djeca i cvijeće čine cjelinu, koja 
se ne može razdvojiti. 

lena, koja ne voli cvijeće, obitelj bez 
djece — to je kao dan bez sunca. I naj¬ 
grublji čovjek osjeti neku nježnost, kad se 
divi ljupkosti i ljepoti nekog cvijeta, 
smiješku žene ili tepanju djeteta. 

Volimo cvijeće i ukrašavajmo njime 
sebe i svoj dom! 

Cvijeće mogu gospodje i gospoda dari¬ 
vati u svakoj prilici; cvijeće je uvijek 
dobro došao dar. 

Svako cvijeće je lijepo i prikladno za 
dar. Ali radi onoga njegova govora, 
premda se više ne smatra ozbiljnim, 
moramo ipak biti oprezne pri izboru, da 
se ne bismo osramotili i nepotrebno kom¬ 
promitirali. Cvijeća ima mnogo, a svako 
je lijepo, pa je zbilja nepotrebno izabrati 
• samo ono, koje odviše jasno govori, kao 
na primjer košarica plamtećih ruža; ili 
pak onih ubavih svijetlo-plavih cvjetića, 
koji kao da donose sa sobom osmijeh pro¬ 
ljeća i šapuću: »Volite me i nemojte me 
zaboraviti! « 

Cvijeće služi osim toga za ukras doma, 
da razveseli oči, pa zato i traži, da mu se 
dade dolično mjesto. 

Uvaženoj dami, starijim osobama ili 
staroj bolesnoj gospodi ne smije se pokla¬ 
njati cvijeće, koje odviše jako miriše, niti 
s korijenom, jer bi u zemlji moglo biti 
mikroba. Rasad se cvijeća ili zelenila može 

darovati samo osobi, koju vrlo dobro 
poznajemo ili ako imamo zato osobitih 
razloga. 

Kako se nudi cvijeće. 

Osobno ponudimo vrlo malo cvijeća. 
Naš dobar prijatelj Medardo Rosso znao 
je uvijek govoriti: »Jedan jedini cvijet, ali 
neka bude lijep«, a imao je pravo. Imajmo 
to na umu, kad se spremamo da ponudimo 
cvijeća, to više, što ima takvog cvijeća od 
kojeg jedan komad vrijedi toliko, koliko 
i velika kita drugog cvijeća. 

Kad primimo cvijeće na dar, moramo 
se odmah za nj pobrinuti, jer time iskazu¬ 
jemo osobi, koja nam ga je lično predala, 
svoje zadovoljstvo. Ne pristoji se, što čine 
mnoge gospodje, pozvati sobaricu, pa njoj 
predati cvijeće. 

Cvijeće je ponudjeno domaćici, pa je i 
njezino. Mora ga zato osobno spremiti. 

Cvijeće se drži, kad se nudi u lijevoj 
ruci tako, da desna ostaje slobodna za ru¬ 
kovanje. Nemojmo davati različno cvijeće 
kao što obično pripreme cvjetarice. Po¬ 
dajmo cvijeću neku ličnu oznaku! 

Možemo na primjer zatvoriti ljubice u 
neku četverouglastu ili okruglu kutijicu, 
pa će se, kad se otvori poklopac, širiti 
divan miris, koji će odmah obradovati 
osobu, koja ga prima. To isto ćemo po¬ 
stići, ako zatvorimo i drugo cvijeće u 
lijepu kutijicu, u originalnu košaricu ili 
ako ga postavimo u vazu hirovitog oblika. 

U desimo dar u granicama mogućnosti 
prema domu i osobi, kojoj je namijenjen; 
ne ćemo nikada donijeti golemu kitu cvi¬ 
jeća osobi, koja ima mali salon i obratno, 
niti kitu uredjenu u starinskom stilu osobi, 
koja ima modernu sobu i obratno. 

PUŠENJE 


Pušenje je danas tema, o kojoj se mnogo 
raspravlja. Liječnici odvraćaju žene od 
pušenja, zubar nastoji da im ga zabrani, 
a muškarci u tome podupiru i liječnika i 
zubara. Ne radi se o tome da treba biti 
strog prema ženama, koje puse, niti pre¬ 
ma onima, koji žele da budu preteče nove 
mode, po kojoj žene ne će moći pušiti samo 
u svom salonu, nego svagdje, uključujući 
tu i javnu cestu. Moramo imati na umu, 
da žena sa cigaretom izgleda nekako ele¬ 
gantno bezobrazna i koketno nepristojna, 
kao da time hoće da dokaže, kako ne traži 
ni divljenja ni udvaranja, i da je za nju 
muškarac uvijek dobar »drug«. 

Lični miris pomiješan sa mirisom du¬ 
hana stvara oko muškarca oblak nekoga 
naročitog mirisa, koji može biti vrlo ugo¬ 
dan, pa čak i privlačljiv. 

Elegantna dama ne smije mirisati po 
duhanu, pa bio to i najfiniji orijentalni. 

Pušenje ne smije biti strast ni navika nego 
razonoda. 

Neka primi ponudjenu cigaretu, ali i 
kad je ljupko odbije, ne će time ništa iz- 

Dama, koja mnogo pusi, neka naročito 
pazi na zube. Još se nije ništa izumilo da 
se odstrani naslaga nikotina, koja se od 
dugog pušenja na njima stvara; ta žuć¬ 
kasta naslaga oduzima smiješku najljepših 
usta jedan dio čar a. 

Pomislimo ozbiljno, da je dim škodljiv 
za zdravlje rodilje, dok je za zdravlje no- 
vorodjenčeta i majke koja doji, upravo 
ubitačan. Majčice, jedna mala žrtva znači 
zdravlje vašeg djeteta. Tko se naučio na 
pušenje i kome to džep dopušta neka se 
sjeti, da prsti požutjeli od nikotina, nije su 
nimalo elegantni, te mnogo kvare ljepotu 
ruke. Ako pak hoćemo da pušimo, pazimo 
da držimo cigaretu tako, da dim ide u 
vis, ili pak služimo se cigarlukom. 

Neka se dama, koja puši, sjeti da nije 
nipošto elegantno ne biti opskrbljen ciga¬ 
retama i biti prisiljen tražiti od drugih , to 
milosti; dama mora uvijek imati sa sobom 
sve potrebno. Elegantnu dozu sa cigare- 

tama i upaljivac u stilu doze. Za damu je 
uvijek elegantna doza četverouglastog 
oblika uz upaljivač prikladan za svako 
doba dana. 

Danas, kad smo se na to priučili, može 
dama pušiti u svakom lokalu i sastajalištu, 
a da nitko nema ništa protiv toga. Pušenje 
ne vrijedja ni ljepotu ni mudrost, ono je 
dapače koketno; ipak se radi zdravlja ne 
smije pretjeravati. 

KNJIGE 


Knjige su sredstvo obrazovanja koje je 
svakome pristupno. U njima može osoba, 
koja u životu teži za nečim visim, naći 
ideal kome će služiti i cilj, kojeg želi po¬ 
stići. Njom se može da okoristi i učenjak 
i neznalica, bogatas kao i siromah. Knjige 
su utjeha, pomoć, ugodna zabava i prava 
razonoda. Knjige su od velikog značenja 
u životu svakog pojedinca, odraslih i ma¬ 
lih, muškaraca i žena. 

Dijete, čim se probudi u život, hoće 
knjigu. Ali naročito za žene je knjiga izvor 
mnogih vrijednih spoznaja, kojima se 
može poslužiti u svakoj prilici života. Te 
spoznaje ne koriste samo njoj samoj nego 
i odgoju njezine djece. 

Koliko god žena bila zaposlena ona 
mora naći vremena, da bar nešto pročita 
svaki dan. Žena se mora uzdići nad svag¬ 
danju bijedu, prilagoditi svoj duh visim 
sferama, tako da uzmogne otkriti samu 

sebe i okrijepiti svoje najčistije i najideal- 
nije misli. 

Roman nam ne može uvijek pružiti 
utjehu; u njemu se vrlo često priča o do- 
gadjajima i prilikama, koje su odviše 
slične svagdanjem životu, pa nam tako 
govori o onome, što mi sami silom prilika 
pr oživi ju jemo. Drama nekog odviše rea¬ 
lističnog romana uzbudjuje i uzalud muči 
dušu. 

Žena mora više voljeti poučnu litera¬ 
turu, izabranu literaturu, koja podiže duh 
i koristi. 

Lijepa zbirka knjiga ili sjajna knjižnica 
sastavljena recimo samo radi vanjskog iz¬ 
gleda, a ne iz potrebe za znanjem, nije 
baš znak dobrog ukusa. 

Svi moramo imati zbirku knjiga, ali 
knjiga, koje smo pročitali i koje smo vre¬ 
menom sabrali tako, da uredimo pravu 
malu knjižnicu za sebe. 

Uživajmo u tome, da kod čitanja na¬ 
učimo naizust kakav odlomak ili lijepu 
rečenicu, koja će nam moguće u zgodnoj 
prilici dobro doći, te koje ćemo se rado 
sjetiti u časovima odmaranja. Kao što smo 

rekli, dobro je posvetiti svakog dana malo 
vremena književnosti; razumije se litera¬ 
turi, od koje ćemo imati neku korist. Mu¬ 
dar je i dobar savjet čitati na večer knjigu, 
koja odmara duh, knjigu koja više pobu- 
djuje na razmišljanje, nego radi čitanja i 
to iz jednostavnog, čak ako hoćete i vrlo 
sebičnog razloga. Takva naime knjiga 
umiruje i odmara duh, pa priprema na 
miran san i odmor, tako da ćemo se uju¬ 
tro poslije sna, koji nije bio uznemiren uz¬ 
budljivim snovima osjećati oporavljene i 
vesele, pa gledati na sve ružičasto i opti¬ 
mistički i tako imati veću volju za rad. 

Obično se čita u vlaku, da brže prodje 
vrijeme, pa bi se i o toj navici nas žena 
moglo iz mnogo razloga raspravljati. Ima 
knjiga naročito pisanih za one, koji pu¬ 
tuju, drama tako pisanih, da se čak i uz 
smetnje ne gubi veza. Mogli bi ju prosu¬ 
diti drugačije nego što uistinu jest. Zato 
moramo dobro paziti kod izbora knjiga za 
čitanje na javnom mjestu. Ima knjiga i 
revija, koje se mogu čitati samo u salonu, 
a ne medju ljudima i to zbog nekog osje¬ 
ćaja rezerviranosti, koja tako dobro pri¬ 
stoji ženi. 

Knjige moraju biti kao dobri prijatelji, 
koji nam pružaju onu utjehu, koju od njih 
tražimo, te koji nas tješe kad smo žalosne, 
osvježuju kad smo umorne i umiruju, kad 
nam to treba. 

Ima knjiga za sve karaktere i za svako 
doba; ima knjiga, koje govore srcu i koje 
u tišini znaju dati savjet onako, kako to 
može da učini nas najbolji prijatelj, jer 
nam se pisac otkrio u tom odlomku prema 
osjećaju svoje duše i onako kako mu je to 
srce diktiralo ne obazirući se na ljude i 
stvari, pa je možda bas to njegovo dušev¬ 
no raspoloženje dirnulo naše srce, iz koga 
je potekao izvor intimne utjehe. U pjesni¬ 
štvu nalazimo naročito na ono, što muči 
ljudsko srce. Trebalo bi zato da se to više 
čita: pjesništvo je radost i cvijet života za 
onoga, tko ga razumije i zna uživati u nje¬ 
govim nježnim izljevima. 

Knjiga kao dar 

Knjiga je uvijek ugodan dar, samo ako 
je kao što je logično, razumno izabrana. 
Kao sto smo već rekli, ima knjiga, koje 
odgovaraju svakoj dobi i osobi; ako nas 








, 

to bude rukovodilo pri izboru, bit će dar 
skupocjen i veoma mio. 

Kad nam se povrate knjige, koje smo 
posudili bolesnim osobama, nemojmo za¬ 
boraviti, da ih brižljivo raskužimo. 

Samo je znak pristojnosti, ako vratimo 
posudjene knjige onako, kako smo ih do¬ 
bili, jer nijesu naše već tud ja stvar pa se 
kao takva mora i poštovati. 

Ako nam se po nesreći knjiga uprlja, 
podere ili dogodi šta slična naravno da 
moramo kupiti novu. Nije dovoljno u tom 
slučaju ispričati se, ako hoćete da vas i 
dalje poštuje osoba, koja vam je knjigu 
posudila. Najbolje je nikada ne posudji- 
vati knjigu, to više, što se doista lijepa 
knjiga zaželi ponovo pročitati. 

Čuvajmo dakle brižljivo svoje knjige! 
I knjiga odaje našu ličnost, naš smisao za 
red i karakter. Budimo strpljivi pri razre- 
zivanju, da to bude dobro i točno izvr¬ 
šeno, da knjiga na prvi pogled izgleda 
uredna i čista; okrečimo listove suhim pr¬ 
stima, kako bismo izbjegli mrljama i ugi- 
bima. 

Podučimo u tim pravilima i naše naj¬ 
manje, i ulijmo im veliko poštovanje pre- 

ma knjigama tako, da će, kad budu išli 
u školu, imati uvijek uredne knjige. 

Čuvajmo dakle knjigu kao nešto što se 
ćuva, kao predmet koji cijenimo, kao 
umjetninu! 

Knjige, koje su nam pružile vedre i 
ugodne časove, dale dobre savjete i velike 
utjehe, imaju pravo da budu od nas po¬ 
štovane. 

Volimo knjige i književnost! 

DAROVI 


Darivanje je vještina, kojom se na¬ 
žalost ne može svatko pohvaliti, ali koja 
se može steći sa malo dobre volje i inteli¬ 
gencije. 

Dar je pogodjen, ako je onaj, koji ga 
prima, uistinu zadovoljan. Iz toga slijedi, 
da za dar nije nipošto važna cijena, šta- 
više dar, koji se može procijeniti, nije 
uopće dar. Dar mora uvijek biti neko iz- 
nenadjenje i to prije svega, da mu se oso¬ 
ba, kojoj je namijenjen, ne nada, a drugo, 
da ga već davno priželjkuje. Dobro iza¬ 
bran dar može biti vrlo jeftin, a pobuditi 
veće veselje nego vrlo skupocjeni, koji nije 
prikladan za osobu, koja ga prima, ili koja 
ga iz mnogo ličnih razloga ne zna i ne 
može ocijeniti. 

Treba darivati uvijek u granicama na¬ 
ših financijskih mogućnosti, jer ne samo 
Što bismo prekoračenje teško osjetili, nego 

bi to zbunilo i darovanog, kad bi saznao 
za nasu žrtvu. 

Kad želimo nekome dati dar, imajmo 
uvijek pred očima osobu, kojoj je nami¬ 
jenjen, te ga prema njoj i odaberimo. 

Obitelji, koja živi vrlo skromno i koja 
nema velikih financijskih izvora, bit će 
skupocjen ali suvišan dar skoro neugodan. 

S druge strane ne smijemo nikada do¬ 
vesti u neugodan položaj osobu, time, sto 
pravom držimo, da ne će biti u mogućnosti 
uzvratiti vrijedni dar. Na taj način ne će 
moći ni potpuno uživati u primljenom 
predmetu. 

Koliko god je bolje s jedne strane da dar 
bude uvijek neko iznenadjenje, izuzetak 
čine oni obredni darovi prigodom vjenča¬ 
nja prijateljskih i drugih osoba. Propitaj¬ 
mo se sa mnogo takta najprije za njihove 
želje, da ne bismo darivali nepotrebne da¬ 
rove. Koliko jadnih nevjesta prima za 
vjenčanje po nekoliko istih predmeta, a 
trebalo se je samo prije toga propitati, pa 
bi se tom izbjeglo. 

Korisni su darovi uvijek najmiliji i rado 
primljeni. Dame vole sve one lične stvar¬ 
čice, za koje znaju da su suvišne za dru¬ 

goga, dok su njima korisne, a može se čak 
reći, da predstavljaju profinjenu elegan¬ 
ciju. 

Neka znaju i neka se sjete gospoda muš¬ 
karci i dobre prijateljice da baš ovakve 
stvari zna cijeniti pametna žena. Ona ih 
ne smatra suvišnim, ali budući da zna ko¬ 
liko stoje, često ih se odriče, jer misli da 
za kuću treba nabaviti mnogo drugih ko¬ 
risnih stvari. U sebi dakako želi, da se 
netko dosjeti i pokloni joj te stvari. Sa 
potrebnim taktom, osjetljivošću i ugladje- 
nom uljudnošću uspjet će vrlo lako da 
mnogo usreće ženu, jer se predmet, koji 
su joj poklonili nalazi medju onima, ko¬ 
jima se više puta divila gledajući u lijepim 
izlozima, ali ih nije smjela ili mogla kupiti. 

Medju te darove ide mali putni kovčeg 
sa toaletnim priborom, koji je tako pri¬ 
kladan za kratka putovanja na koncu 
sedmice (week-end). Ima modernog toa¬ 
letnog pribora od šarenog kristala, koji 
daje sobi neku veselu svjetlost; kožna ma¬ 
pa za damski pisaći stol itd. itd. I kutijice 
za puder, koje dama uvijek nosi u torbici, 
skupocjene rukavice tako drage, jer su ve¬ 
lika novost, rupci u duhu posljednje mode, 

torbica, kišobran sa naročitim drškom — 
sve su to rado primani darovi. 

Budući da ne moraju darovi biti neki 
skupocjeni predmeti, okoristimo se sva¬ 
kom prilikom, da poklonimo koju ugodnu 
malenkost i to ponajviše ukućanima i pri¬ 
jateljskim osobama. 

Ipak je sasvim suvišno darivati osobe, 
koje se na našu pažnju ne osvrću bilo iz 
neosjećajnosti, bilo iz straha za uzvrat. 
Dajmo svoje darove onima, za koje zna¬ 
mo, da će se iskreno veseliti! 

Budimo vrlo darežljive prema siromaš¬ 
nim osobama, jer će nas se one bar sjećati. 
Prijatelji naprotiv vrlo često zaboravljaju 
pažnju, koju smo prema njima pokazali, 
a katkada nas i izbjegavaju, da ne bi mo¬ 
rali reći koju lijepu riječ. Ima u životu 
prilika, gdje nikako ne možemo izbjeći, a 
da ne damo neki poklon. Kod tih darova 
neka nas uvijek vodi zdrav razum. I za 
bogatu se osobu može izabrati jednostavni 
dar, samo da je predmet moderan i priznat 
kao koristan. 

Prikladno je jedno nalivpero osobitog 
oblika ili kakav vrlo čudnovati predmet, 
kome je teško odrediti cijenu. 

Nikada se ne smije kuditi primljeni dar, 
jer je dar uvijek znak ljupke pažnje. 

Božić je naročita prilika za darivanja. 
Nova Godina je takodjer prikladna pri¬ 
goda za darivanje, a isto tako Uskrs, 
imendani, rodjendani i različne obiteljske 
svetkovine. Darivanje prigodom Božićnjih 
praznika i Nove Godine su zbilja lijepi 
običaji, koji ne bi nikada smjeli iščeznuti, 
pa zato nastojmo da za te svečanosti pre¬ 
damo neki znak poštovanja ili zahvalnosti 
ukućanima, prijateljima i prijateljicama, 
koje su nam u tečaju godine na ovaj ili 
onaj način iskazale neku pažnju ili koje 
su nam priredile neku prijatnost. Isto tako 
nam se u tim zgodama pruža prilika, da 
se odužimo onome, koji nam je pružio go¬ 
stoprimstvo u tečaju godine, a kome na 
nikakav način nijesmo mogli to uzvratiti. 

Mali dar cvijet ili kolači bit će dovoljni, 
da dokažemo kako nijesmo zaboravili na 
one koji su nam iskazali neku pažnju. 

Ugodno iznenadjenje radi neočekiva¬ 
nog dara izazove uvijek osjećaj veselog 
uzbudjenja, jer su ljudi baš kao i djeca; 
dovoljno je katkada iznenadjenje radi 

malenog dara, da izazove u njihovu srcu 
neočekivane osjećaje. 

Lijepo je, da se sjetimo imendana ili 
rodjendana neke prijateljske osobe cvije¬ 
ćem, kolačima, slatkišima ili izabranim 
voćem. 

Najteže je izabrati dar, kad on mora 
da privuče nečiju milost ili kad želimo 
neku protuuslugu. 2a slične prilike mo¬ 
ramo upotrijebiti sav svoj takt, kako bi 
dotična osoba bila obradovana našim da¬ 
rom i kako bi se osjetila obvezana, a da 
to i ne opazi, pa u isto vrijeme i zado¬ 
voljna poradi primljenog dara. Lukavosti 
tu treba! Prije nego se odlučimo na dari¬ 
vanje, bit će dobro da upoznamo navike, 
a nadasve lične ukuse dotične osobe. Dar, 
kakav god bio treba pružiti elegantno i 
ljupko. Dar većih dimenzija, bolje je po¬ 
slati po sluzi uz pisamce. Nikada uz po¬ 
sjetnicu! 

Ako se dar preda na profinjeni način 
i uz ličnu originalnost, postizava se sigu¬ 
ran uspjeh. 

Ako je dar skupocjen, suvisno je hva¬ 
liti ga i isticati njegovu vrijednost. Tko 
prima, razumjet će i znat će ocijeniti. Pri¬ 

mite zahvaljivanja uljudno i nekako skro¬ 
mno! Kad primate dar, morate odmah 
otvoriti omot i pokazati svoju radost pred 
osobom, koja ga je donijela. 

Osoba koja prima dar, neka se sjeti da 
prvom prilikom mora uzvratiti, ali pona¬ 
vljamo samo prvom prilikom, jer ne bi 
bio znak dobrog odgoja uzvratiti odmah 
kao da se hoćemo otresti neke neugodne 
dužnosti. 

Budimo na osobiti način darežljive i 
dobre prema sirotinji i dijelimo veliko¬ 
dušno milostinju u svakoj prilici. Kad 
odredimo neki dar, obol ili milostinju naj¬ 
potrebnijima obazrimo se na one, koji ne 
znaju tražiti, ne usudjuju se, jer im to 
njihova vanjština ili koji drugi razlog ne 
dopusta, ali se medju kućnim zidovima 
jasno vidi kako su potrebniji od mnogih 
drugih. Tim osobama je osim financijske 
pomoći potrebna i moralna potpora, dobra 
riječ, koja će im u dušu ulijevati nove 
nade i ubaciti malo svjetlosti. 

To su ljudi velike kulture ili nauke, koji 
osjećaju potrebu da povjere svoje nevolje 
srcu, koje će ih razumjeti i koje će im po¬ 
moći da prebole momentanu žalost; tako 

se ne ce osjećati od svih ostavljeni, pa ne 
će zapasti u potištenost, koja ih ponizuje. 
Budimo velikodušne, ali ne oćekujmo jav¬ 
nu zahvalnost i priznanje, jer hi time naša 
darežljivost izgubila svaku vrijednost, to 
jest, da ostane nepoznata od svakoga. Kad 
činimo dobro, neka vrijede lijepe rijeci: 
»lijeva ruka ne smije znati ono, što čini 
desna«. 

DOPISIVANJE 


Dopisivanje je nešto tako obično, čega 
se nitko ne može odreći i što svi ubrajaju 
medju obična zanimanja. 

Dopisivanje je tako široko poglavlje, o 
kom bi se mogle pisati knjige, a ne samo 
jedno poglavlje. Ograničit ćemo se na to, 
da upozorimo na najvažnije. 

Pisma imaju vrlo veliku važnost u ži¬ 
votu, sviju nas. Pismo predstavlja našu 
osobu, naše misli, naše želje i naše ideje. 

Svako pismo mora dakle kratko i jasno 
izraziti našu misao. Sjetimo se uvijek i 
imajmo na umu, da sve ono, što se piše, 
ostaje i da je svjedok naših osjećaja i misli. 
Sjetimo se toga uvijek kad pišemo, kako 
bismo izbjegli u životu neugodnosti, iza¬ 
zvane od nekog pisma. 

Pismo mora imati potpuni sadržaj, to 
jest mora izreći jasno sve ono, što smo na¬ 
umili pisati tako, da bi onaj, koji ga do¬ 
biva mogao pročitati nešto sadržajnoga, 

da bi u njemu osjetio osobu, koja ga je 
napisala i kad ga čita, da bi dobio utisak, 
da s nama razgovara. 

Koje god vrste bilo pismo, koje pišemo, 
mora biti uredno i besprijekorno. 

Mora se zato dobro promisliti, prije 
nego se počne pisati, te činiti kratke bi¬ 
lješke o svemu onome, što se želi reći, tako 
da pismo ima neki poredak misli, te da 
izbjegnemo malo elegantni »P. S.« (post 
scriptum), sto je skoro uvijek znak rastre- 
šenosti. 

Svako pismo uključivši tu i ona upu¬ 
ćena ukućanima i intimnim prijateljima, 
mora biti ogledalo čistoće i urednosti. Sto¬ 
tinu puta je bolje prepisati list, nego ga 
otpremiti uprljana, brisana i slično. 

Sjetimo se učitelja, koji nam je davao 
lošu ocjenu zbog mrlje na zadaći, pa za¬ 
mislimo šta li će tek učiniti naš bližnji kao 
najstrožiji sudac ? 

Nemojte nikada brisati riječi, a pogo¬ 
tovo ne čitave rečenice. Pazite da ne mo¬ 
rate umetati ispuštene riječi! 

Upotrijebimo kod pisanja podcrticu 
(»faulenzer«), ako nijesmo podobni da 
pišemo ravno. 

Ima ljudi, koji vole čitati rukopis i u 
njemu tražiti odraz našeg karaktera. 

Naravno da je loše napisano pismo ne- 
estetsko i da se nikome ne svidja. Izbje¬ 
gavajmo, moje ljupke dame, sve izraze 
dvoličnog smisla, koje već ni muškarcima 
ne pristaju, a još manje ženskoj draži. Iz¬ 
bjegavajmo isto tako sve tudjice, a naro¬ 
čito one, koje su stvorene samo zato, da 
nas netko smatra preuzetnim i uobraženim 
i ako nam to nitko nije rekao. Sve to ide 
uvijek na našu štetu. 

Naučimo se, da počnemo list tako da 
se najprije propitamo za novosti osobe, 
kojoj pišemo i da govorimo uvijek prije 
o njoj, pa tek onda o sebi. Dobro je pra¬ 
vilo, da je bolje pretjerivati sa uljudnošću 
u nekom pismu nego li njome škrtariti. 

Obiteljska pisma moraju uvijek biti 
puna poštovanja, ozbiljna, uredne vanj¬ 
štine, te moraju otkrivati našu iskrenu 
odanost. 

Bar u pismima moramo izraziti našim 
milima, da su nam oni jedini naše naj¬ 
draže osobe. To je stari običaj, koji se i 
danas svidja. 

U pismima, s kojima želimo steći ili sa¬ 
čuvati prijateljstvo drage nam osobe, stvo¬ 
rimo utisak spontane prirodnosti, radi 
koje će pisma uvijek ispasti lijepa i mila. 

Sve čestitke, zahvalnice, saučešća i po¬ 
zivi moraju biti napisani pravom prirod- 
nosću i nadasve dostojanstveno. Naročiti 
obzir zaslužuju pisma, u kojima nešto mo¬ 
limo. Kome nešto treba, neka to traži 
skromno, odgojeno, te neka upriliči oblik 
pisma stepenu društvenog položaja oso¬ 
be, na koju se obraća. Budimo uvijek krat¬ 
ki u iznošenju povoda, koji nas je ponu¬ 
kao da se obratimo odredjenoj osobi, ali 
uvijek jasni, jer samo tako možemo biti 
uvjereni, da će pismo biti pročitano, a i 
da će se molba mnogo lakše zadovoljiti. 

Danas se dogadja da smo i mi žene tra¬ 
žeći uposlenje ili nešto dično vise nego u 
prijašnje doba prisiljene da pišemo. Sje¬ 
timo se da se moramo kad nešto tražimo, 
izraziti jednostavno bez uvoda, uljudno i 
sa mnogo ljupkosti i naročitom ugladje- 
nošću. Ako smo prisiljene, da nabrajamo 
svoje sposobnosti i zasluge, kako bismo 
dobile mjesto, navedimo ih slobodno, ali 
uvijek skromno, jer često osoba, koja se 

previše ističe, odbija i može lako polučiti 
protivan uspjeh od onoga, što je željela. 
I ovdje kao općenito u dopisivanju treba 
biti stvaran. 

Kad naručujemo nešto poštom, budimo 
vrlo kratke i nadasve jasne, kako bismo 
izbjegle česte neprilike i neugodna zakaš¬ 
njenja. 

Najteže je napisati popratno pismo uz 
dar. U načinu, kojim se dar pruža, dobiva 
on ili gubi na vrijednosti. Pismo, koje 
prati dar ima za cilj, da daru daje željenu 
vrijednost, to jest, da obraduje i zadovolji 
onoga, kome je namijenjen. Taj cilj je lako 
postići, ako je list napisan uljudno, duho¬ 
vito i originalno. 

Ako želimo obnoviti staro, drago pri¬ 
jateljstvo, koje smo razvrgli našom šut- 
jom, ništa ne će bolje pomoći, nego naša 
isprika. Bolje je imati hrabrosti pa napi¬ 
sati, nego li u srcu žaliti; dobro sastavljeno 
pismo će lako donijeti oproštenje. 

Razumije se, da ta pisma moramo pi¬ 
sati skromno, ali ipak ne ćemo odviše 
oteščati svoju pogrešku. Ako smo bilo iz 
kojeg razloga prisiljeni opravdati se, na- 
stojmo da budemo mirni, pa tek onda pi¬ 

šimo tako da pismo bude odraz naše duše 
i da potpuno odgovara cilju, a da se ipak 
ne kosi sa dobrim odgojem. 

Ako bismo pak željeli obnoviti veze 
s osobom, s kojom već odavno živimo u 
razmiricama, moramo to učiniti sa srcem 
punim dobrih osjećaja i iskrenom željom, 
da obnovimo miran život kao i obeća¬ 
njem, da ćemo zbilja oprostiti sve njene 
mane. U takvom pismu razborito je i pa¬ 
metno ne spominjati uzroke, koji su do¬ 
veli do prekida prijateljstva; to posljednje 
pak iz nekog obzira prema tudjoj osjet¬ 
ljivosti! 

Kad ih bas moramo spomenuti, natuk- 
nut ćemo ih sa mnogo dobrote, puni opra¬ 
štanja u duhu, te sa čvrstom namjerom, 
da ćemo pismu oduzeti svaku oštrinu. 

U pismu se odrazuje, a da toga i ni¬ 
je smo svijesni, čitavo naše duševno raspo¬ 
loženje. Praštati i zaboraviti, to mora biti 
povod ovakvim pismima, ali to mogu 
samo nježne duše. 

Pismo mora, osim urednog sadržaja, 
koji odgovara vrsti pisma i to prema po¬ 
ložaju osobe, kojoj je upućeno — biti 
uredne vanjštine, čisto i potpuno. Listovni 

papir mora biti uvijek čitav; pola listov- 
nog papira, pa bio odrezan i najvećom 
brižljivosću, ne može se upotrebiti ni za 
najintimnije prijatelje. List mora biti pot¬ 
pun, pa i kad imamo napisati samo ne¬ 
koliko redaka, da bismo izrazili svoje če¬ 
stitke, saučesće itd. 

Omot mora odgovarati listu i mora biti 
postavljen tako, da se pismo ne može pro¬ 
čitati. Papir se odabere prema ukusu; list 
je svakako elegantniji od bloka. 

Boja papira mijenja se prema modi i 
ukusu osobe. Bijeli ili svijetli papir ne 
samo, što se može uvijek upotrijebiti već 
je i najelegantniji. Izaberimo radije nježne 
i ako je moguće, upotrebljavajmo uvijek 
istu boju i istu vrstu papira. 

Pisma upućena uvaženoj osobi moraju 
se pisati na bijelom papiru. 

Listovni papir se može, da bi dobio 
više žensko obilježje, namirisati, ali taj 
miris mora biti diskretan ili jedva primjet- 
Ijiv. Namirisani listovni papir vrijedi 
samo za dobro poznate osobe. 

Dobro je prije otpreme još jedamput 
pažljivo pročitati pismo. 

Mora se brižno složiti list, metnuti ga u 
omot, i ovaj odmah zatvoriti kako nam 
se ne bi dogodilo, što je lako moguće, ako 
pišemo u isto vrijeme nekoliko listova, da 
zamijenimo omote. 

Adresi se mora obratiti najveća pažnja. 
Marka mora biti nalijepljena na pravom 
mjestu, desnom uglu omota, da bismo 
olakšali rad pošti i da bi vanjština pisma 
izgledala uredna. 

Na dopisnoj karti može se napisati 
samo ono, sto svatko može pročitati. Po¬ 
sjetnica ne bi smjela imati ono počasno 
mjesto, koje zauzima danas. Posjetnica 
odgovara više trgovačkoj porabi nego li 
privatnoj. Nemojmo nikada upotreblja¬ 
vati posjetnicu kao popratnicu za dar niti 
za čestitke; uzmimo radije karton velikog 
formata bez ličnih titula, te napišimo pe¬ 
rom ono, što nam srce diktira u sličnim 
prilikama. Posjetnice su vrlo prikladne 
za trgovinu, jer se njima zapravo izmje¬ 
njuju imena i zvanja, koja u zgodnom 
času mogu dobro doci. Toleriraju se samo 
kad upućujemo konvencionalne čestitke 
osobama, koje nam ništa ili vrlo malo 

znače, ali nas odgoj sili, da odgovorimo 
ili čestitamo. 

Strojem pisana pisma mogu se uputiti 
samo vrlo intimnim prijateljima, manje 
prijateljicama i... dosta! To su čisto trgo¬ 
vačka pisma. 

TELEFON 


Telefon je postao tako dragocjeno pro¬ 
metno sredstvo, da bez njega ne bismo ni¬ 
kako mogli biti. Telefon je ipak podvrg¬ 
nut zakonima i ne smije se upotrijebiti, 
kako netko misli, kao jedino obavještajno 
sredstvo, nego moramo uvijek imati na 
umu, da je to vise trgovačko sredstvo, koje 
baš nije prikladno za saopćenje naših osje¬ 
ćaja i zelja. Za ovo potonje vrijedi pismo, 
koje je jedino primjereno potrebama pro¬ 
finjenog odgoja. 

Kad telefoniramo, pazimo točno na 
broj, da ne bismo našom neopreznošću 
uznemirili stranu osobu. I ovdje vrijedi 
izreka: »Ne čini drugome ono, što ne 
želiš da tebi drugi učini«. 

Imajmo uvijek na umu, da telefon svo¬ 
jim kriještavim zvukom razbija tišinu i 
kućni mir, te da može, dok mi telefoni¬ 
ramo, osoba, s kojom želimo govoriti, biti 
zauzeta hitnim poslom, važnim zanima¬ 

njem ili da ima dosta daleko ići do apa¬ 
rata, pa joj tako u nevrijeme smetamo 
našim zovom. 

Služimo se i kod telefoniranja zdravim 
razumom, koji će nam sugerirati da na 
primjer ne telefoniramo u nezgodan sat, 
da budemo oprezne sa telefoniranjem na¬ 
večer ili po noći, jer telefon u neke sate 
skoro uvijek izazove u duši neko uzbu- 
djenje. »Tko će bitiI« — a misao nehotice 
odmah poleti na kakvu neugodnu vijest 
tako da uzbudjeno »halo« odgovara na¬ 
šem zovu. 

Telefon je prikladan naročito za sve 
ono, što je u vezi sa trgovinom, ali se zna, 
da treba uvijek i potvrditi ono, što se ugo¬ 
vorilo telefonski jednim pismom, koje 
ostaje kao dokaz dok se riječ zaboravlja. 

U burnom modernom životu upotre- 
bimo telefon samo medju prijateljicama 
kao obično sredstvo neposrednog saop¬ 
ćenja neke malenkosti; imajmo ipak na 
umu da to možemo učiniti samo sa pra¬ 
vim prijateljicama, dok prema drugima 
treba imati dužni obzir i poštovanje, na 
koje nas uči odgoj. Možemo telefonirati 
često u slučaju, kad se propitkujemo za 

zdravlje koje bolesne osobe; ovo propit¬ 
kivanje mora biti uvijek kratko, a naročito 
ako nas obavještava netko od posluge. 

Nikada se ne čestita preko telefona, čak 
ni najboljoj prijateljici, a još manje se 
izrazuje saučešće. U sličnim prilikama je 
pismo jedino sredstvo kojim možemo izra¬ 
ziti nekom biću, koliko suosjećamo u nje¬ 
govu bolu. Nikada se telefonski ne 
zahvaljuje za kakav dar, nego se napiše 
pismo; ni za kitu cvijeća se ne kaže hvala 
putem telefona. Može se telefonski ugo¬ 
voriti sastanak ili utvrditi poziv. 

Iz svega se toga vidi, da je telefon ve¬ 
liko otkriće našeg doba, važno prometno 
sredstvo, ali da nikako ne može u svemu 
zamijeniti »pismo«. 

ŠTO JE LJE P OTA? 


To je ideal, kojeg je sebi stvorilo svako 
doba, koje daje nadahnuće poslije naj¬ 
ljepših tragova starodrevne Grčke i kla¬ 
sičnog Rima. Klasične ljepote su besmrtni 
propisi, na koje historijski, politički, du¬ 
hovni i umjetnički pokreti mogu samo 
utjecati, ali ih ne mogu nikada modifi¬ 
cirati. Stoljeća, koja su slijedila jedan za 
drugim, stvorila su kod naroda tipove, 
koji odgovaraju njihovu načinu života, pa 
bismo mogli vrlo lako razjasniti, zašto je 
svako stoljeće, svaki historijski period 
imao svoj tip ljepote. 

Quattrocento (XV. stoljeće), preporod 
Francuska revolucija, svaka epoha, svako 
doba imalo je svoj tip, svoj estetski ženski 
ideal, u kojem su se održavala raspolo¬ 
ženja i ukusi vijeka. 

Danas se u dvadesetom dinamičkom, 
mehaniziranom i racionalnom stoljeću 

morala i ljepota tome prilagoditi, pa se 
racionalizirati. 

Nema vise napudranih vlasulja, krino¬ 
lina, ni madeža, nego su tipovi njegovani 
najvećom jednostavnošću; zato taj tip 
ljepote, odgovara materinstvu, sportu i 
dinamičkom životu. 

H i g i j e n a 

Higijena je njega vlastitog tijela u svo¬ 
jim najnježnijim odrazima; to je profi¬ 
njena toaleta, prava toaleta dame. 

Higijenski propisi moraju za ženu zna¬ 
čiti uzdržanje zdravlja, mladosti, estetike 
i ljepote. 

Racionalna primjena higijenskih pro¬ 
pisa je jedina, koja može zaustaviti ne¬ 
umitni tok vremena, jedina, koja se može 
uspješno boriti sa trošenjem zbog uzbudlji¬ 
vog i napornog života, jedina, koja može 
sačuvati ženi svježinu, ljepotu i njen tip. 

Pod higijenskim propisima razumimo 
sav onaj kompleks briga, koje svaka pa¬ 
metna osoba mora obratiti svome tijelu. 
Kratko vrijeme upotrebljeno za njegu 
vlastitog tijela bit će obilato nagradjeno 
dobivenim prednostima. 

Prava ljepota žene nikako ne sastoji u 
pudranju i ličenju, nego u njenoj bujnoj 
svježini. 

Svaka žena, pa čak i ona, koja nema 
suvišnog novca, da ga baca u dim — pa i 
kad taj dim miriše — ni da puni debele 
džepove zavoda za poljepšavanje više 
manje ozbiljnih, više ili manje poznatih 
mora ispuniti svoju dužnost prema društvu 
i prema sebi. Društvu duguje izvršivanje 
svih higijenskih propisa, da bi ostala 
zdrava, i da bi mogla tako ispuniti svoju 
najsvetiju dužnost — dati Domovini 
zdravu djecu. 

Prema sebi vrši dužnost time, što će uz 
pravilnu primjenu svih tih propisa, duže 
sačuvati svoju pravu ljepotu i samo tako 
čvrsto zadržati veze, kojima je povezana 
uz obitelj. 

»Mens sana in corpore sano«, govorili 
su naši očevi, a imali su potpuno pravo, 
jer će samo takva žena moći bodrog duha 
ispuniti sve moralne, gradjanske i socijalne 
obaveze, koje se postavljaju na njih, pa će 
ujedno biti stup obitelji kao i mudri pot¬ 
poranj mužu i djeci. 

Kupeij 

Prva zapovijed higijene je razborita 
kupelj. 

Kupati se svaki dan nije dobro, jer škodi 
koži i guli je. 

Kupati se mora najviše dva ili tri puta 
na sedmicu. Prečesto kupanje, u koliko 
nije liječenje, kvari kožu i živce. Poslije 
svakog kupanja, moramo se snažno istr- 
Ijati i što prije osušiti. 

Tri janje pospješuje krvotok i vraća 
mišićima željenu elastičnost. 

Kupelji ima hladnih i to od ništice do 
osamnaest stupanja, svježih od osamnaest 
do dvadesetipet, mlakih od dvadesetipet 
do trideset i toplih od trideset naviše. 

Hladne kupelji stežu i stišću ali zato 
jačaju i krijepe. Vrlo su zdrave za ner¬ 
vozna bića, nježne djevojčice i slabunjavu 
djecu. 

Ne smiju se ipak uzimati bez liječničkog 
savjeta. 

Svježe su kupelji morske, jezerske ili 
riječne. Mlake su kupelji obične kućne ili 
u kupalištima; to su kupelji za čišćenje. 
Uz sve kupelji moramo se dobro nasapu- 

nati. Mjesto da udjemo naglo u vodu, 
kako je to obično kod svježih kupelji, 
ulazi se postepeno u kadu, te ispituje tem¬ 
peratura, koja će se povisiti ili sniziti 
prema želji. 

Tople kupelji odstranjuju mast sa kože; 
uzimaju se kao i mlake kupelji; kad pre¬ 
laze trideset stupanja, onda se valja obra¬ 
titi po liječnički savjet. 

Odviše vruće i dugotrajne kupelji, ka¬ 
kve voli većina žena, škode živcima i kozi. 

Vodi, u kojoj se kupamo, možemo do¬ 
dati različne supstance, koje pojačavaju 
njeno blagotvorno djelovanje. Zato se ne 
bi smjela nikada uzimati kupelj, a da u 
njoj prije ne rastopimo jedan od tolikih 
proizvoda, koje nam sama priroda stavlja 
na raspolaganje. 

Kupelji mekinja na primjer omekšavaju 
i bijele kožu na način, koji upravo zacu- 
djuje. 

Kupelji od mekinja priredjuju se ovako: 
kuhaju se petnaest do dvadeset minuta 
dva kilograma krupnih mekinja u dovolj¬ 
noj količini vode. Procijedi se kroz platno, 
pa dodaje ta tekućina mlakoj vodi za 
kupanje ili se pak upotrebljava za pranje. 

To) se vodi može dodati i limunovog 
soka. 

Može se takodjer staviti tri stotine 
grama mekinja i kora od limuna u malo) 
vrećici, postaviti tu vrećicu u kadu i slu¬ 
žiti se njome kao spužvom tako da mekinje 
dolaze u direktni dodir sa kožom. 

Kadikad se za premasnu kožu mogu 
vodi dodati dvije žlice sode. 

Za bijeljenje kože najbolja je rastopina 
škroba. 

Prodavaju se vrlo dobre soli, koje ne 
samo sto raskužuju i odstranjuju masnoću, 
nego još uz to nježno namirišu vodu. 

Kod kupanja se preporuća upotreba do¬ 
brog bijelog sapuna. 

Poslije kupelji lagano trljanje pospje¬ 
šuje krvotok; ali to trljanje mora biti 
nježno, jer inače razdražuje kožu. Nakon 
kupanja moramo se masirati vrlo slabim 
alkoholom, jer alkohol kad ulazi kroz 
kožu može biti isto tako škodljiv kao i 
kad ulazi kroz usta. 

Dobra kolonjska voda potpuno odgo¬ 
vara svrsi; ona nadomiješta alkohol, a 
istodobno namiriše kožu. 

Kad izadjemo iz kade, moramo se dobro 
isušiti; to je pravilo za zdravlje. 

Voda koja ostane na koži može zbog 
nemara prouzročiti mnoge smetnje. 

Ako plivamo u moru, jezeru ili ribnjaku 
potrebno je, kad izadjemo iz vode, kretati 
se ili brzo hodati. 

Svake večeri oprati se temeljito — to je 
pravilo higijene, koje se ne može nikada 
dovoljno nahvaliti, jer kožne šupljine mo¬ 
raju slobodno dihati, a mišići će se tako 
bolje širiti. 


Masaža 

Masaža nije kao estetska kirurgija sa- 
vremeno otkriće. 

1 Rimljani i Grci poznavali su različne 
oblike masaže. 

Masaže rukom, suhe, koje se jedno¬ 
stavno vrše praškom, masne uz mirisave 
esencije, mehaničke, električne masaže itd. 
— sve su to izvrsne metode za pospješenje 
krvotoka i oživljavanje kože. 

Masaži je svrha da rastopi mast, koja se 
slaže na mišićima, da ih ojača i da im vrati 
izgubljenu elastičnost. 

Svaka žena, koja se brine za svoju li¬ 
jepu spoljašnost, ne će propustiti toga 
sredstva, koje poljepšava oblike, pa će se 
podvrći masaži, te je vršiti ili sama , ili 
pomoću drugih. 

Masaža koristi i debelim i mršavim že¬ 
nama, kao i onima, koje su poradi smetnja 
u želucu, jetrima ili crijevima lijene u 
pokretima; osobama, koje boluju na zglo¬ 
bovima, dakle svima osim onima, kojima 
to zbog izvanrednih razloga izričito za¬ 
brani liječnik. 

Masažu za estetsku njegu mora uvijek 
vršiti maserka, koja dobro pozna svoj obrt 
i koja se nešto razumije i u anatomiju, jer 
bi se, ako se povjerimo komu god, moglo 
dogoditi da nad nama vrše masažu i da se 
izložimo troškovima bez ikakvog uspjeha. 

Poslije kupanja treba pospješiti krvotok 
dobrom masažom, koju redovno svaka 
žena može sama izvršiti spužvastim ruč¬ 
nikom preloženim na četvero ili nekim 
drugim primjerenim sredstvom. To je 
zdrava navika, koja neposredno utiče na 
cijeli organizam. 

S ubrusom ili drugim moramo nakon 
kupanja istr ljati led ja i trbuh, rukama 


186 


noge, mišiće butine i trbušne mišiće neko¬ 
liko minuta, tako da se uspostavi normalan 
krvotok i da se mišići trgnu iz obamrlosti 
nastale zbog ležanja u vodi. 

Tjelesni odgoj 

Tjelesni je odgoj star kao i ljudi. Jaki 
su narodi znali za njegovu važnost i 
zahtijevali tjelesnu obuku mladića još od 
najranije mladosti. Danas hoćemo da se 
naša mladež navikne na otpornost, koju 
iziskuje sport. 

Tjelesni odgoj jača ljude, čini ih umje¬ 
renim, hrabrim i spremnim na borbu. Taj 
odgoj vježba sve mišiće tijela, jača ih i 
poljepšava. Pravi tjelesni odgoj mršavi 
predebele dijelove tijela, a deblja one 
mršave. To je razmjer, koji utvrdjujc 
ravnotežu u svakom pojedinom tijelu. 

Tjelesni odgoj je za ženu eliksir mlado¬ 
sti. Bila žena mlada ili starija, treba da 
svoju pažnju obrati tjelesnom odgoju, jer 
ako je istina da se stari u licu prije nego 
Što se misli, uz tjelesni se odgoj može ostati 
relativno mlad tijelom. 

Dihanje je glavna funkcija čovječjeg 
tijela, zatim je krvotok, pa prehrana. 
Tjelesni odgoj, poznavajući glavne važno¬ 
sti tih funkcija, propisuje sve one vježbe, 
koje njima pogoduju i koje ih olakšavaju. 
Dihanje i to pravilno dihanje od velike je 
važnosti za ženu, jer nepravilno dihanje 
može imati loše posljedice ne samo za 
zdravlje, nego i za estetski spoljašnji iz¬ 
gled. Nepravilno dihanje dovodi prije ili 
kasnije do pravog otoka želuca. Znati 
dihati znaci penjati se bez zadihavanja, 
znači izraziti se jasno bez zastajkivanja ili 
naglih fraza, znači nadalje moći plesati i 
čitavu noć bez nesvjestica. 

Tjelesni odgoj sa svojim proučenim 
vježbama i ritmičkim kretnjama daje sva¬ 
koj osobi savršeno zdravlje. 

Tjelesni odgoj je najzad najbolje sred¬ 
stvo da se postigne gipkost i lakoća po¬ 
kreta kao i spretan hod. 

Svaka bi žena morala ujutro čim ustane 
ili poslije kupanja gimnasticirati. 

Ima mnogo metoda pomoću kojih može 
imati koristi od gimnastike. Sve metode 
su dobre, ali kad se izabere jedna, treba 
s njom savjesno nastaviti, da ne bismo 

izazvali anomalije u organizmu. Vježba 
tijela bez metode može biti opasno i može 
izazvati anatomske poremećaje. Žena, koja 
se ne posvećuje nikakvom sportu, pravit 
će općenite vježbe, naravno uvijek po ne¬ 
kom sistemu; žena, koja se bavi sportom 
i koja se posveti nekom naročitom sportu, 
izvodit će vježbe po sistemu, koji razvija 
i jača one dijelove tijela, kojima se manje 
služi. 

To je poradi toga, da organizmu povrati 
ravnotežu. 


Higijena u pojedinostima 

Higijeni moraju biti podvrgnuti svi di¬ 
jelovi čovječjeg tijela; neke naročite pri¬ 
like zahtijevaju zasebne njege. Neki su 
dijelovi tijela neprestano izloženi zraku, 
pa njima treba posvetiti naročitu pažnju 
tako da se odviše brzo ne istroše. 

Žena, koja se mora uvijek brinuti za 
sebe, pazit će najviše na te dijelove i na¬ 
stojat će, da brižljivom higijenom kao 
korisnom nadopunom velikog posla pre- 
dusretne nevolji, koja prijeti od zraka i 
vremena. 

Higijena lica 

Lice je ogledalo organizma. U njemu se 
odrazuje naše zdravstveno stanje. Ljepota 
i svježina lica intimno su povezane uz 
zdravlje tijela. Svaki specijalista za ljepotu 
prije nego što započne njegu pacijenta, 
propitat će se za njegovo opće zdravstveno 
stanje, pa se vrlo često dogadja, da se on 
mora prije podvrći općem liječenju orga¬ 
nizma, a onda tek ljepoti. 

Ako se hoće racijonalno liječiti koža 
lica, treba najprije poći stručnjaku, da 
nam pregleda kožu, kako bi nam mogao 
odmah preporučiti lijek, koji nam odgo¬ 
vara, a ne da pravimo pokuse sa različnim 
kremama. S onim, što stoje kozmetička 
sredstva, jeftinije ćemo proći, ako se damo 
pregledati od jednog specijaliste za ljepotu, 
nego li da rasipamo novac za nepotrebne 
kreme. Svi proizvodi, koji dolaze u dodir 
sa našom kožom, moraju biti izabrani ve¬ 
likom pomnjom, moraju biti najbolji. Ne 
smije nas namamiti niska cijena niti bučna 
reklama, već treba izabrati medju pro¬ 
izvodima, koji su pouzdani po garanciji 
i ugledu same tvornice, koja ih proizvodi. 


100 


Kad smo jednom našli proizvod, prikla¬ 
dan za našu kožu moramo mu ostati 
vjerne, a ne mijenjati i tražiti novi, jer se 
koža teško mijenja, pa zato i ne treba nove 
proizvode. Velika je griješka praviti po¬ 
kuse raznim proizvodima na našem licu, 
da bismo vidjeli ako mu odgovaraju; to su 
vrlo škodljivi pokusi, kojih se treba 
klonuti. 

Naša koža upija sve proizvode, koje na 
nju stavimo, pa je zato opasno i po opće 
zdravlje praviti pokuse. 

Prvo općenito pravilo za higijenu lica 
je to, da se pažljivo svake večeri operemo, 
kako bismo odstranili svu prašinu, koja se 
nakupila preko dana, a uz to i skinuli 
svaki trag ličila i drugog. Najbolje je upo¬ 
trebljavati za tu svrhu dobar bijeli sapun, 
saprati se pažljivo i osušiti ručnikom njež¬ 
nog tkanja. 

Lice se može očistiti takodjer sa prepa¬ 
ratima napravljenim na mliječnoj bazi, 
kakvih ima na prodaju već gotovih ili 
pak sa naročitim kremama. 

Očistivši kožu na jedan od tih načina 
treba nastaviti sa laganom masažom hra¬ 
njivim kremama. 

Najbolje je oprati se tri večeri redom 
običnim mlijekom i ostaviti ga na licu po 
prilici pola sata, a onda oprati lice mla¬ 
kom vodom; četvrte se večeri poduzima 
slijedeče: istuče se dobro žumanjak sa 
sokom od limuna, namaze se pažljivo na 
lice ova smjesa, koju treba pustiti da se 
osuši na licu. Kad bude potpuno suha, 
opere se lice mlakom vodom. 

Dva puta nedjeljno treba namazati lice 
vazelinom, kako bi ostalo svježe i zdravo. 

Svakih deset dana, ako imamo masnu 
kožu, treba lice namazati sokom od li¬ 
muna, dobro saprati, pa onda namazati 
dobrom kremom. Dame sa vrlo masnom 
kožom mogu se držati ovoga sistema: 

Namaže se lice dobrim bijelim sapunom 
takozvanim marsejskim, koji se mora na 
licu osušiti, a onda treba ponovo nasapu- 
nati lice, pa oprati uvijek mlakom vodom. 

Mnoge dame obično — a to se može 
samo preporučiti onima, koje imaju nježnu 
kožu — namažu na večer lice sa kremom, 
koja ga ujedno i čisti; ujutro pak operu lice 
hladnom vodom, dok sapun nikada ne 
upotrebljavaju. 

Maže se lice kremom, sapunom ili dru¬ 
gim uvijek odozgo dolje, a ne kao što se 
obično radi odozdo prema gore. 

Ujutro treba oprati lice i to saprati ga 
najprije sa vrlo toplom vodom, a onda 
hladnom. 

Kišnica vrlo dobro opere lice i koristi 
masnim kožama. 

Naročito se preporuča jutarnja njega sa 
jabukama, narančama i rajčicama, koje 
treba procijediti kroz fino cjedilo, te ovo 
naslagati na lice i ostaviti kroz neko vri¬ 
jeme barem nekoliko sati, pa onda odstra¬ 
niti mlakom vodom. Ova njega nije 
obična, ali se mora vršiti barem petnaest 
dana uzastopce. 

Mnoge osobe obično peru lice sa prepa¬ 
ratima benzoina, kamfora, badema i dru¬ 
gim. To su okrepe različne prema vrsti 
kože, koje mora uvijek preporučiti speci¬ 
jalista. 

Ujutro će biti dobro s vremena na vri¬ 
jeme očistiti kožu tako da nadnesemo lice 
nad posudu vrele vode. 

Ujutro nakon prvih higijenskih opera¬ 
cija treba namazati lice naročitom kre- 


13 


193 
















mom i drugim preparatom, koji zadržava 
puder. 

Poslije ovoga prelazi se na ličenje. Treba 
imati uvijek na umu, da što ličilo manje 
ostaje na kozi, to ce biti svježije i nježnije. 

Velika suradnica u ljepoti lica je ma¬ 
saža; ona pospješuje krvotok i izaziva na 
površinu veliku količinu krvi. 

Masažom se svi mišići rastežu i odstra¬ 
njuje salo. 

Masaža može napraviti prava čudesa. 

Kad promatrate iskusnu maserku, opa- 
zit ćete da radi ovako: sa dva ili tri prsta 
ruke pravi kružne kretnje počevši od vrata, 
zatim silazi na masiranje svih mišića. 
Moraju se otvarati usta dok se vrši masaža 
pod očima, a onda se prelazi na nos i čelo. 
Sve se to radi polagano prstima namaza¬ 
nim kremom. 

Vježba, koja može vrijediti kao masaža 
je govoriti glasno izgovarajući svako slovo 
tako, da se miču svi mišići lica. Ta vježba, 
koja izgleda djetinjasta, primjenjuje se u 
svim najpoznatijim zavodima za ljepotu. 

Osim tih vrsta ima i mehaničkih masaža, 
koje mora vršiti maserka ili liječnik, to jest 
samo u tom poslu izvježbane osobe. 

N a b o r i 

Žene često maštaju o tome, kako bi uklo¬ 
nile sa lica sve nabore, te imale kožu 
nježnu i baršunastu kao zrela breskva. To 
je teška zabluda, jer lice bez nabora je 
glupo i bezizražajno, to je glatko lice oso¬ 
be, koja nije živjela i nema svoje ličnosti. 
Time ne mislimo reći da lice žene mora 
biti skroz pokriveno naborima, nego samo 
da ono mora imati svoju ličnost. Ničiji 
život nije gladak i ravan, kako bi moglo 
izgledati po nekom licu bez nabora; glatko 
lice vas navodi na misao da imate pred 
sobom bezosjećajnu osobu, koja se ne 
može ni zanositi ni mučiti i koja ne će ni¬ 
kada dospjeti do cilja. To je dakle nezna- 
čajno lice i izraz neosjećajnog srca. 

Time, ponavljamo, ne mislimo reći da 
žene moraju dopustiti, da se njihovo lice 
navora kako bi dobilo veći izražaj, već 
samo savjetujemo da se sačuvaju oni na- 
bori, koji su izražajni i karakteristični, a 
da se naprotiv uklone oni, koji su znak 
starosti i umora. Samo na taj način će 
žena, sačuvavši mladolik izgled, otkriti 
svoju energičnu, strastvenu i sportsku dušu, 

imat će jednom riječju onaj izraz, po kom 
^ ^ isticati med ju drugima, koji će je 
činiti privlačivom i ličnom. 

Danas se nabori uklanjaju različitim 
postupcima: od jednostavne ručne masaže 
do operacijskog zahvata, ili injekcijom 
parafina. Prvo može praviti sama paci¬ 
jentica, sve ostalo mora vršiti specijalista 
u za to odredjenom zavodu, inače mogu 
biti ubitačni po zdravlje. 

Najbolji je način liječiti nabore čim se 
pojave masirajući kremom, koja pravi 
kožu elastičnom. 


Kosa 

Kosu moramo njegovati kao i sve druge 
dijelove tijela. Ona je ures za ženu i ona 
joj daje čar. 

Danas se higijeni glave posvećuje veća 
pažnja nego u prošlosti. 

Pogrešno je ipak prečesto prati glavu; 
pranje kvari korijen, a kose gube boju — 
voda škodi ljepoti recimo bujne kose. 
Dovoljno je oprati glavu po prilici svake 
dvije nedjelje, a glavno je iščetkati kosu 

energično svaki dan čvrstom četkom i to 
po cijeloj duljini kose, jer se samo na taj 
način s nje može ukloniti mast i očistiti je 
od najmanjeg praška. Svakog šestog sed¬ 
mog dana mora se koža na glavi očistiti 
nekom smjesom za pranje. Uzme se ruko¬ 
vet pamuka, natopi se tom smjesom, pa 
čvrsto njime istrlja koža na glavi. 

Sunce, koje direktno pada na kosu, 
oduzima joj boju, a nositi neprestano šešir 
nije higijenski, jer ne propušta zrak, koji 
je jedan od glavnih faktora za bujnost 
kose. Alkohol, koji u prvi čas ima blago¬ 
tvoran učinak, vrlo je škodljiv za kosu. 

Dobro je oprati kosu s običnim bijelim 
sapunom ili smjesom žumanjka, sa sokom 
od limuna, onda saprati toplom vodom i 
oplakati sa bijelim vinskim octom. 

Vrlo dobra smjesa za pranje, koja 
ujedno i čuva od opadanja kose, je ova: 

Kuha se na umjerenoj vatri i to prilično 
dugo voda sa ružmarinom, dok voda ne 
postane vrlo tamna i gusta; filtrira se i 
doda žlica ulja od ricinusa na svako pola 
litre; sve se to namiriše žlicom dobre ko¬ 
lonjske vode. Svaki put prije uporabe 
treba bocu dobro promiješati. 

Dobro je za kosu, kad se protare svake 
sedmice glava vazelinom, a kod toga treba 
razumije se upotrebljavati čisti vazelin 
umjesto briljantina. 

Svaka žena mora posvetiti veliku pažnju 
svojoj frizuri. Ona mora odgovarati tipu 
i ne smije preveć ići za hirovima mode. 
Ures glave može poslužiti promatraču kao 
otkriće karaktera osobe, a isto tako se po 
tome vidi, da li vise ili manje volimo red. 

Lijepa glavica dobro uredjena uvijek je 
vrlo privlačiva, čak je to jedna od najvećih 
privlačivosti, koje ima žena. 

Higijena zubi 

Njegovati zube neophodno je potrebno 
ne samo radi ljepote i estetike lica, nego 
i zbog zdravlja. 

U svojem najranijem djetinjstvu moralo 
bi dijete poći zubaru. Usta su u potpunom 
redu! Tako ćemo moći mirno čekati do 
slijedećeg posjeta. Ako naprotiv ima nečeg 
zloga, ne će biti tako teško, a bol će biti 
podnošljiva. 

Godišnji posjet zubaru preventivna je 
mjera, koju ni jedna dama ne bi smjela 

propustiti. Izgledat će čudno, ali treba 
prije liječiti zubno meso, nego same zube. 
Sa njega treba malom četkicom nježno 
skidati naslagu, koja ga pokriva tako da 
bude uvijek tamno-ružičaste boje, nikada 
bijelo, što je znak slabokrvnosti i slabe 
njege usta. Zato bi se morala često ispirati 
usta, a upotrebljavati četku samo jednom 
ili dva puta na dan. 

Prodavaju se mnogi preparati za čišćenje 
zubi, a medju njima ima doista dobrih; 
samo ih ne smijemo svaki put mijenjati. 

Pravilo, kojeg bismo se morali strogo 
držati je da upotrebljavamo četku za zube 
u vertikalnom, a ne horizontalnom pravcu 
kao što se obično dešava, a bilo bi još bolje 
upotrebljavati kao orijentalni narodi, tvrdi 
štapić mjesto obične četke. 

Za ispiranje usta može se upotrebljavati 
jedan od preparata, koji su u prometu ili 
pak kisela voda pomiješana sa običnom 
vodom; i kod toga vrijedi ono, što smo 
rekli za čišćenje zubi: to jest, nemojmo 
pretjeravati. 

Zube treba pažljivo oprati prije spa¬ 
vanja. 

Naprotiv, kako se općenito tvrdi, ne bi 
se smjeli upotrebljavati praškovi ili prepa¬ 
rati na bazi praškova, već jedino dobar 
sapun za zube ili neobojena pasta. 

Voda od žalfije vrlo blagotvorno dje¬ 
luje na zube, ublažuje boli, uklanja upalu, 
pa bi se zato morala vise upotrebljavati. 

Priredjuje se tako da se u posudici skuha 
po prilici čaša i pol vode sa četiri ili pet 
listića žalfije. 

jedna od najboljih voda za zube dobije 
se sa slijedećim receptom: uzme se mala 
boca, pa do polovice nalije ružinom vo¬ 
dom, dok se druga polovica podijeli na 
jednake dijelove glicerina i joda. Prodrma 
se boca da se sve dobro promiješa. Ova 
voda ujedno raskužuje i osvježuje. 

Higijena očiju 

Mnogo bi se moglo govoriti o tom sku¬ 
pocjenom blagu, kojeg nam je dala majčica 
priroda i koje otkriva svačiju dušu, a često 
i misli. 

Nijedna njega ne će biti zato prevelika 
da očima sačuvamo izražaj i odmor. Pre¬ 
morene oči treba prati svako veče mlakom 

ili borovom vodom. Da oči dobiju dubok 
izražaj dobro je oprati ih toplom kami¬ 
licom. 

Ružina voda i topla kamilica koristi 
mnogo očima. 

S očima se mora nježno postupati, peru 
se rukoveti od pamuka, a onda se osuše 
vrlo nježnim platnom. 

Ne smije se nikada, a pogotovo ujutro 
trljati oči kao što rade djeca, čim se 
probude. 

Dobro je dva puta na sedmicu namazati 
trepavice borovim vazelinom, ili bademo- 
vim uljem, ili pak nekom starom, ali 
uvijek najboljom prirodnom mašću i to 
pomnjivo očišćenom. 

Trepavice treba zatim pomnjivo četkati 
svako jutro, a neophodno je potrebno čet¬ 
kati svaki put nakon pudranja lica. 

Obrve su stvar ukusa i mode. Samo 
pincetom se pažljivo čupaju obrve, kako 
bi dobile dobro ocrtani i lijepi luk. 

Nikada i nipošto se ne smiju brijati 
obrve ili podrezivati škarama. 

Obrve treba četkati i s vremenom na 
vrijeme namazati vazelinom. Ako hoćemo 
da rastu dobro je jedan ili dva puta mje- 







secno namazati ih tmkturom joda, ma sli— 
novim uljem ili špiritom od groždja. 

Obrve su na ženskom licu izražaj inte¬ 
ligencije , osjećajnosti, a možda i volje kao 
i sposobnosti za maštanje dotične žene. 

Obrve su posljednji sretni pečat na žen¬ 
skom licu, usavršavaju ga i daju toplu 
sjenu, koja obavija pogled. 

Gimnastika očiju 

Postoji i očna gimnastika. To je zdrava 
gimnastika, kojoj je svrha da sačuva očima 
zdravlje i živ izraz, koji lijepo djeluje. 
Sastoji se u polaganom otvaranju i zatva¬ 
ranju očiju, okretanju gledajući prema 
stropu, a da pri tome ne mičemo glavom, 
a onda podižući pogled prema nekoj viso¬ 
koj tocci tako da oči prave veliki krug. 

se gimnastika mora vrlo polagano 
vršiti. 

Higijena ruku 

Ruke se proučavaju još od davnine, 
znaju reci drugima savršenom točno¬ 
šću nasu ličnost i otkriti mnogo toga o 

nama, o našem životu, a time i o našem 
značaju. 

Boja ruku nema više one nekadašnje 
važnosti, kad se tražilo da ruke budu samo 
ružičaste i mekane. 

Današnji sportski život izlaže nas više 
zraku, pa tako su i ruke dobile manje 
nježnu boju; zato ipak nisu manje nje¬ 
govane. 

Nekada se mnogo polagalo na to, da 
ruke budu bijele, ali se smatralo vrlo 
neukusno bojadisati nokte nečim umjetnim. 
Lakirani nokti bili su dopušteni samo u 
kazalištu, a pri tom su ljudi bili upravo 
okrutni. Sad se ne samo traže ružičasti 
nokti, već se oni lakiraju različnim bojama, 
uskladjuju prema večernjoj haljini, a ima 
čak i nokata za izmjenu. 

Nokti namazani upadnim i ekscentrič¬ 
nim bojama nisu na mjestu za domaćicu, 
jer ih sama prašina može oštetiti. 

Nokti, koji nemaju svježe ostaklice, 
nisu estetični. Svakako je najbolja boja 
tamno-ružičasta, a najelegantnije je ipak 
uvijek imati sjajne nokte bez upotrebe 
laka, što se postizava mažući naročitom 
pastom i trljajući jelenjom kožom, pa 

premda ta operacija malo dulje traje i 
zadaje vise posla. 

Kad kupujemo lak ili pastu treba uvijek 
izabrati dobru marku, jer se ništa tako ne 
primjećuje kao loši lak, koji se odmah guli. 

Ruke koje su uposlene i koje domaćica 
treba za najniže poslove, treba mnogo nje¬ 
govati, kako bi sačuvale svu svoju svje¬ 
žinu. 

Malo se može učiniti, da se izmijeni 
oblik ruke; mnogo da izgledaju uvijek 
nježne, premda su uvijek u pokretu. 

Ruke odavaju ženinu starost prije nego 
lica, pa je zato u interesu svake žene da ih 
njeguje što je više moguće. 

Tajna, koja više i nije za većinu žena, 
sastoji se u tome, da ruke pokrije rukavi¬ 
cama i da ih nosi što je dulje moguće, 
osobito kod kuće za vrijeme odmaranja, 
kod čitanja, jer sve to čuva njihovu svje¬ 
žinu. 

Prikazat ćemo sada nekoliko izvrsnih 
recepata za ruke, koje svaka dama može 
sama prirediti. 

Voda za ruke 

Od željene doze uzmemo polovicu ki- 
seličine vode, dok drugu polovicu podije¬ 
limo u glicerin i ružinu vodu; dobro pro¬ 
miješati i upotrebljavati. Ta je voda vrlo 
uspješna, omekšava kožu i oduzima joj 
crvenilo. 

Glicerin upotrebljen jedamput na sed¬ 
micu čisti i omekšava vrlo dobro ruke. 

Kad se ruke peru sokom od limuna 
odstranjuju se mrlje, a isto tako se mogu 
prati i sokom od rajčica. 

Žuto brašno omekšava kožu; isto tako i 
voda od mekinja ne samo što omekšava, 
već i bijeli kožu. 

Drugi vrlo uspješni recept za ljepotu 
ruke je ovaj: skuha se krumpir, procijedi 
i doda žlica soka od limuna, žlica ulja i 
žlica svježeg vrhnja. Smiješa se sve dobro, 
a onda odmah upotrebi, jer se brzo kvari. 

Da ta smjesa postigne pravi uspjeh, 
namažu se na večer dobro ruke prije 
spavanja, te se navuku rukavice. Ujutro 
operite ruke mlakom vodom, pa ćete se 
iznenaditi kako su mekane i bijele. 

Njega ruku 

Sa dugom željeznom turpijom daje se 
noktima oblik badema, a pri tome se ne 
smiju nikada upotrebljavati škare; ška¬ 
rama se samo režu uglovi. 

U maču se ruke u mlaku dobro nasapu- 
njenu vodu i ostave, dok se ne smekšaju. 
Onda se uzme obojeni vazelin i naročiti 
preparat, te se njime pažljivo namaže 
koža, koja opkoljuje nokat. S naročitom 
spravom od kosti (ne smije biti od kovine) 
potiskuje se lagano koža prema sredini 
ruke. Tada se slobodnom rukom pomnjivo 
masira da mali mjesec postane vidljiv i 
jasno istakne na noktu. Pri svemu se tome 
škare vrlo malo primjenjuju. Na taj se 
način mast upije. Platnom se ili rukoveti 
pamuka osuši nokat. Konačno se nokti 
premažu lakom pomoću male kičice i 
ostave sušiti, ili se pak namaže po njima 
naročita pasta koja se protare jelenjom 
kožom, dok ne postanu sjajni. 

Kod pedikiranja je ista procedura, samo 
što nokti moraju biti četverouglasti, a ne 
podrezani na uglovima, dok ostaklica 

mora biti tamnije boje, ali ne tako, da 
udara u oči. 

Šminka 

Šminkati se; kod samog izgovora te ri¬ 
ječi bile bi se trgnule dame iz najboljeg 
društva prije dvadesetak tridesetak go¬ 
dina. 

Šminka! Ta tko ju je upotrebljavao, ako 
ne ljudi iz kazališta; čak se ni velika 
dama, koja je vodila luksuzni i elegantni 
život, nije smjela šminkati. Malo po malo 
je taj običaj preoteo maha. S početka vrlo 
plašljivo, a onda sve to smjelije, dok smo 
danas došli do toga, da kad vidimo ne¬ 
našminkanu damu kao da osjećamo, da 
je boležljiva, ili čak bolesna. 

Danas je šminkanje potreba, bez koje 
većina žena ne može biti. 

Šminkanje zahtijeva čitavu studiju, da 
bi se uskladilo s bojom kose, očiju i kože 
pojedine osobe. 

Svaka bi žena morala imati za nju za¬ 
sebno sastavljenu šminku, koja bi odgova¬ 
rala njenom tipu i temperamentu. 

Zanemariti jednu od tih točaka znači 

siguran nesklad, koji udara odmah u oči 
vještom oku, koje nas promatra. 

Šminka bi morala biti individualna i 
upotpunjenje dobro proučene cjelovitosti. 

Ima dvije vrste šminke, za dan i večer. 
Naravno da ima još i pozorišna šminka, 
o kojoj — to je lična stvar pojedinog 
glumca — ne ćemo govoriti. 

Umijeće šminkan ja za dan sastoji se u 
tome, da ne izgledamo našminkane! U 
tome je čitava tajna. 

Treba izabrati izmedju tisuću proizvoda 
one, koji najbolje zadovoljavaju svrhu. 

2a šminku po danu upotrebljava se 
ličilo nježne boje, tako da će lice izgledati 
što prirodnije. 

Navečer se naprotiv upotrebljavaju jača 
ličila, da iskaču pod električnim osvjetlje¬ 
njem, pod kojim sve blijedi, pa tako i lica. 

Pretjerana šminka je znak lošeg ukusa. 
Domaćica se ne smije previše šminkati i ne 
smije se kod šminkanja ravnati prema 
glumicama, koje provode drugačiji život i 
imaju druge zahtjeve. 

Lice dame ne smije izgledati mastilovka, 
niti lice braće »Fratellini«, čuvenih cir¬ 
kuskih komičara. 

Plavuše sa prirodno ružičastim obra¬ 
zima i nježnom prozirnom kožom, morat 
će jednostavno pojačati ružičasti ton 
obraza i upotrebljavati vrlo svijetli puder. 

Blijede dame vrlo bijele kože moraju 
upotrebljavati blijedo-ružičasto ličilo, je¬ 
dva primjetljivo, a njihov puder naprotiv 
ne smije biti prebijel. 

Brinete ne će upotrebljavati bijele boje, 
osim ako je za njih naročito priredjena. 
Boje na bazi okrea za njih su najbolje. 
Brinete će morati upotrebljavati za obraze 
živo crvena ličila, da se bolje ističe boja 
očiju. 

Njihov puder bi se takodjer morao 
uskladiti sa naravnom bojom kože, a ni¬ 
kada praviti je svjetlijom. 

Ličilo se za obraze razmazuje na pra¬ 
vilno lice tako, da dopire do sljepočica. 

Okrugla će se lica morati šminkati tako, 
da obrazi zadobiju produljeni oblik. 

Duguljasto se lice mora naprotiv nama¬ 
zati potpuno obratno, nego li okruglo. 

Ličilo će isticati jabučice. 

Svaka dama maže usne po svom naho- 
djenju, ili bolje prema obliku njenih usana 
i tipa lica. 

Svaka dama ima dvije vrste crvenila za 
usne; jedno za dan, a drugo za večer. 
Večernje će biti jače boje, kako bi se bolje 
isticalo. 

Debele se i mesnate usne pravilnog 
oblika namazu od jednog kraja do dru¬ 
goga. Usne nejednake debljine, koje se 
stanjuju prema krajevima usta, a koje su 
deblje u sredini, mažu se samo po sredini. 
Nepravilne usne mažu se tako, da se 
ispravi oblik, te da izgledaju što pravilnije. 

Za pravilne usne treba izabrati crvenilo, 
koje odgovara boji kože. 

Široki nos mora imati svijetlu sredinu, 
dok se drugi dijelovi lagano namažu 
okreom. 

Uski se nos mora sav napudrati. 

Usno se krilo namaže jednako kao i 
obrazi. 

Crnilo se za oči više ne upotrebljava, 
već je ustupilo mjesto drugim bojama više 
manje naglašenim, više manje posrebre¬ 
nim, tako da oko dobije bolji odsjev i daje 
bolji utisak. Dobro ocrtano oko ne traži 
drugo, nego da se njegov prirodni oblik 
bolje istakne. 

Vjedje bi se morale obojiti bojom očiju. 

Kad se namažu vjedje, treba mazati tre¬ 
pavice; po danu ih je dovoljno smekšati 
briljantinom. 

Kad se dovrši oko i kad su trepavice 
namazane, treba podvući obrve olovkom. 

Šminka se skida tako, da se prije spa¬ 
vanja lice opere toplom vodom i dobrim 
sapunom ili se pak namaže po licu naro¬ 
čita krema, koja se skida nježnim platnom 
kod večernje toalete. 

Boja s očiju, trepavica i obrva odstra¬ 
njuje se pamukom ili nježnim platnom 
namazanim vazelinom. 

Crvenilo s usana odstranjuje se toplom 
vodom i sapunom, čistim mlijekom ili 
zasebnim preparatom, ako je crvenilo 
stalno. Prodavaju se vrlo dobri preparati 
za skidanje šminke. 

Ličila, puder, kozmetička sredstva kao 
i sve ono, što treba za šminkanje mora biti 
vrlo dobre marke, jer je sve to u direkt¬ 
nom dodiru s kožom, pa kad bi sadržavalo 
škodljive sastojine, moglo bi prouzročiti 
ozbiljne smetnje. Loše ličilo bi moglo biti 
za damu uzrokom žalosti, kad bi se zbog 
smijeha ili plača pokvarilo. 

KON AC 

